
Εκπαίδευση 
«Νέο Λύκειο»- 
Συγχωνεύσεις 
σχολείων 

σελ. 6 

Υβηά 

Κινητοποιήσεις 
διάρκειας ενάντια 
στις απολύσεις 

σελ. 11 




Επιτροπή 

Λογιστικού Ελέγχου 

Ένα ρεφορμιστικό 
σχέδιο διαχείρισης 
της κρίσης 

σελ. 7 

Ιδεολογία 
Η κρίση της Ε.Ε. 
και ο ελληνικός 
καπιταλισμός 

σελ. 14 


Οργάνωση - Αγώνας για την επιβίωση των ανέργων 


Στις 15/4 έληξε η πολυήμερη κατάλη¬ 
ψη του δημαρχείου Αθήνας, από τις 21/3. 
Η απόφαση δεν πάρθηκε από τους εργα¬ 
ζόμενους και μάλλον δεν αντανακλούσε 
τις διαθέσεις τουλάχιστον της πλειοψηφί- 
ας. Στη λήξη της κατάληψης πρωτοστάτη¬ 
σαν συνδικαλιστές του Σύλλογου Εργαζο¬ 
μένων Δήμου Αθήνας, με επικεφαλής τον 
πρόεδρο Β. Πολυμερόπουλο (ΔΑΚΕ). Πα¬ 
ρουσίασαν την απόφαση του Αρείου Πά¬ 
γου στις 14/4 (η οποία δικαίωνε τις συμβα- 
σιούχους καθαρίστριες στον ΟΠΑΠ την 
περίοδο 1991-1994) σαν νίκη για όλους 
τους συμβασιούχους και έκλεισαν την κα¬ 
τάληψη χωρίς καν γενική συνέλευση. Κά- 
λεσαν τον κόσμο να βγει έξω, για να γίνει 
υποτίθεται ενημέρωση από τους δικηγό¬ 
ρους για τη δικαστική απόφαση και εκεί 
ανακοίνωσαν ότι η κατάληψη λήγει. 

Η απόφαση του Αρείου Πάγου ωστό¬ 
σο δεν αφορά τη συντριπτική πλειοψη- 
φία των συμβασιούχων, αλλά μόνο αυτούς 
πριν από τη συνταγματική αναθεώρηση 
του 2001 (το σχετικό άρθρο αναφέρει ότι 
οι συμβάσεις ορισμένου χρόνου δεν μπο¬ 
ρούν να μετατραπούν σε αορίστου, ακό¬ 
μα κι όταν καλύπτουν πάγιες και διαρκείς 
ανάγκες) υπό την προϋποθέση ότι: (α) 
Έχουν προσφύγει στη Δικαιοσύνη άμεσα 


ή τουλάχιστον μέχρι τρεις μήνες μετά τη 
λήξη της σύμβασής τους, (β) Καλύπτουν 
πάγιες και διαρκείς ανάγκες, ώστε η σύμ¬ 
βαση να υποκρύπτει εξαρτημένη εργασία, 
(γ) Έχουν σύμβαση σε ισχύ. Από τους συμ¬ 
βασιούχους του δήμου Αθήνας, ελάχιστοι 
πληρούν αυτές τις προϋποθέσεις. 

Αλλά και όλους τους συμβασιούχους να 
κάλυπτε η απόφαση, δύσκολα θα μπορού¬ 
σαμε να μιλήσουμε για πραγματική νίκη. 
Τουλάχιστον όχι με τον τρόπο που βολεύ¬ 
εται να παρουσιάζει τα πράγματα η συν¬ 
δικαλιστική γραφειοκρατία στους ΟΤΑ. 
Δηλαδή ότι τα δικαστήρια είναι αυτά που 
μπορούν να βάλουν φρένο στις απολύσεις 
συμβασιούχων και ότι αυτοί μπορούν να 
μονιμοποιηθούν αν «αποδείξουν» ότι κα¬ 
λύπτουν πάγιες και διαρκείς ανάγκες. Ότι 
δεν φταίει η οικονομική κρίση και η πολι¬ 
τική των απανωτών «μνημονίων», αλλά 
απλά η «αναλγησία» της κυβέρνησης που 
αν «πιεστεί» μπορεί να υποχωρήσει... 
Πρόκειται για αυταπάτες που καλλιεργεί 
η συνδικαλιστική γραφειοκρατία. Πόσο 
μάλλον που με τον Καλλικράτη -και ακό¬ 
μα περισσότερο με τα νέα «μνημόνια» που 
ετοιμάζονται- η δραματική συρρίκνωση 
των δαπανών για τη λειτουργία του δη¬ 
μοσίου δεν μπορεί παρά να σημαίνει νέες 


απολύσεις πολλών χιλιάδων συμβασιού¬ 
χων! Αλλωστε, λόγω της κρίσης και με τα 
απανωτά πακέτα μέτρων, η σταθερή και 
πλήρης απασχόληση περιορίζεται διαρ¬ 
κώς, ενώ κάθε μορφής ελαστική και επι¬ 
σφαλής εργασία γίνεται ο κανόνας. Μόνη 
εγγύηση είναι η συνέχιση του αγώνα, η 
οργάνωσή του «απ’ τα κάτω», από τους 
ίδιους τους συμβασιούχους, μέσα από γε¬ 
νικές συνελεύσεις και επιτροπές αγώνα, 
με ξεκάθαρη γραμμή ότι απαιτούνται δυ¬ 
ναμικοί, ανυποχώρητοι αγώνες. Και ακό¬ 
μα η ενότητα και ο συντονισμός με όλα 
τα κομμάτια των εργαζομένων, που χτυ¬ 
πιούνται από τις απολύσεις και τη διάλυ¬ 
ση των εργασιακών σχέσεων. 

Ο αγώνας των συμβασιούχων ήταν δυνα¬ 
μικός, μαζικός και είχε πολλά ριζοσπαστι¬ 
κά στοιχεία (κατάληψη του δημαρχείου, 
συχνές διαδηλώσεις, σύγκρουση με την 
αστυνομία στη διαδήλωση στο υπουρ¬ 
γείο Εσωτερικών, όπου υπήρξε αρκετή κα¬ 
ταστολή). Είχε αρκετές προϋποθέσεις για 
να προχωρήσει παρακάτω. Δεν μπόρεσε 
να υπερβεί κάποια συγκεκριμένα πολιτικά 
όρια και κυρίως να ξεπεράσει τον βραχνά 
της συνδικαλιστικής γραφειοκρατίας. Δί¬ 
νει όμως αρκετές ελπίδες και αποτελεί μια 
παρακαταθήκη για τη συνέχεια. 





















































Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Μάιος 2011 


9ο ΑΝΤΙΚΑΠΙΤΑΛΙΣΤΙΚΟ ΚΑΜΠΙΝΓΚ: 23-31 Ιουλίου 


Για μια ακόμα χρονιά, παρά τις δυσκολίες 
λόγω της κρίσης, θα πραγματοποιηθεί το 9ο 
Αντικαπιταλιστικό Κάμπινγκ, που διοργανώ- 
νουν η Ο.Κ.Δ.Ε. και οι παρατάξεις της «Αντε¬ 
πίθεση των Εργαζομένων» και «Σοσιαλιστική 
Σπουδαστική Πάλη», από το Σάββατο 23 έως 
την Κυριακή 31 Ιούλη. 

Κεντρικές Συζητήσεις 

> Η Αραβική επανάσταση του 2011 

> Οι απαντήσεις στην κρίση και η δική μας 
πολιτική, Μορφές αυτοοργάνωσης - κέντρα 
αγώνα 

> Ναρκωτικά 

Θα γίνουν επίσης εργαστήρια για την πυρηνι¬ 
κή ενέργεια, ενώ οι παρατάξεις θα συζητήσουν 
για τον απολογισμό και σχεδιασμό της παρέμ¬ 
βασής τους. 

Η λειτουργία του 

Το κάμπινγκ λειτουργεί βασισμένο στις αρ¬ 
χές της αυτοοργάνωσης, με μια καθημερινή 
Γενική Συνέλευση υπό την εποπτεία της Ορ¬ 
γανωτικής Επιτροπής και με την προσπάθεια 
όλων να βοηθήσουν συλλογικά και ατομικά 
με βάρδιες σε διάφορα πόστα κτλ. 

Στο χώρο του κάμπινγκ θα έχουμε δικό μας 
μπαρ και μπάρμπεκιου, ενώ θα παρέχεται εκ- 
πτωτικό κουπόνι φαγητού για την ταβέρ¬ 
να του κάμπινγκ. Επίσης, θα διοργανωθούν 


παιχνίδια, αθλητικές δραστηριότητες, πάρτυ, 
μουσικές βραδιές, προβολές ταινιών για μι¬ 
κρούς και μεγάλους, ενώ παράλληλα θα λει¬ 
τουργεί βιβλιοπωλείο με πολιτικό και λογο¬ 
τεχνικό βιβλίο, καθώς και έκθεση φωτογρα¬ 
φίας. Τέλος, στον χώρο θα λειτουργεί και 
παιδότοπος για τους μικρούς συμμετέχοντες. 

Διασκεδάζουμε και συζητάμε για να 
αλλάξουμε τον κόσμο 

Η περίοδος που διανύουμε σημαδεύεται από 
την κρίση του καπιταλισμού και τις κατα¬ 
στροφικές επιπτώσεις της στους εργαζόμε¬ 
νους και τη νεολαία, την πολιτική κρίση, τη 
διαφθορά, τα σκάνδαλα, την επίθεση ΔΝΤ- 
ΕΕ-κυβέρνησης στα στοιχειώδη δικαιώμα- 
τά μας, την καταστροφή του περιβάλλοντος 
με το δυστύχημα στην Ιαπωνία. Χαρακτη¬ 
ρίζεται όμως και από ιδιαίτερα σημαντικούς 
αγώνες (Βαηψαοΐ, λλΤηά, νοάαίοηε, μετανά¬ 
στες, ωρομίσθιοι, Κερατέα κ.α.). Θα προσπα¬ 
θήσουμε να αναλύσουμε αυτά τα γεγονότα 
και να εξάγουμε τα αναγκαία συμπεράσματα 
ώστε να τα χρησιμοποιήσουμε αποτελεσμα¬ 
τικά στις παρεμβάσεις μας. 

Στο φετινό κάμπινγκ θα δοθεί βάρος στο πο¬ 
λιτιστικό μέρος, όχι σε βάρος των συζητήσεων, 
αλλά με ελάφρυνση του προγράμματος και πε¬ 
ρισσότερο χρόνο για δημιουργικότητα. 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαίΠ 6Γ§αΗΕίραΗ@οΕ(ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙί1ςίρα1ί@οΓά€.§Γ 

Η άΠΟΨή ΜΑΣ 


Εργατική Πάλη 3 


Η άρνηση των βουλευ¬ 
τών του Κοινοβουλευτι¬ 
κού Τομέα Ελέγχου Οι¬ 
κονομίας του ΠΑΣΟΚ 
να ψηφίσουν το νομο¬ 
σχέδιο για τα «φρουτάκια» ύστερα από 
την έγκριση του από το υπουργικό συμ¬ 
βούλιο, φανέρωσε ανοιχτά την πολιτική 
κρίση και την αποσάθρωση της κυβέρ¬ 
νησης, που από καιρό θα είχε καταρρεύ- 
σει σαν πύργος από τραπουλόχαρτα, αν 
δεν κρατιόταν στην εξουσία με νύχια και 
με δόντια από μια χούφτα τοκογλύφους, 
το ΔΝΤ, την ΕΕ και μια κλίκα δοσίλογων 
υπουργών. 

Οι βουλευτές του Τομέα καταψήφισαν 
ομόφωνα το νομοσχέδιο που τους παρου¬ 
σίασε ο υπουργός οικονομικών Παπα¬ 
κωνσταντίνου σαν «απαράδεκτο», αδειά¬ 
ζοντας το υπουργικό συμβούλιο και τον 
πρωθυπουργό και προκαλώντας ανοιχτή 
κρίση. Στην κυριολεξία αυτό που έσωσε 
τον υπουργικό θώκο του Παπακωνστα¬ 
ντίνου και την ίδια την κυβέρνηση από 
σοβαρότερες εξελίξεις ήταν η απεργία 
των δημοσιογράφων, αφού το γεγονός 
δεν πήρε τις διαστάσεις που του αναλο¬ 
γούσαν και στη συνέχεια αποσιωπήθηκε. 

Εκ πρώτης όψεως είναι απορίας άξιο 
πως βουλευτές του ΠΑΣΟΚ, που στο πα¬ 
ρελθόν έχουν ψηφίσει κάθε είδους μνημό¬ 
νια και αντιλαϊκά μέτρα, καταφεύγουν σε 
τέτοια πράξη «αντίστασης» σ’ ένα νομο¬ 
σχέδιο δευτερεύουσας σημασίας, συγκρι- 
νόμενο με τα υπόλοιπα τερατουργήματα 
που φέρουν και τη δική τους συναίνεση 
και ψήφο. 

Η απάντηση βρίσκεται στην από¬ 
λυτη αποσάθρωση του πολιτικού σκη¬ 
νικού και την πλήρη άπονομιμοποίηση 
της κυβέρνησης Παπανδρέου στα μάτια 
των πλατιών μαζών. Είναι πλέον ξεκάθα¬ 
ρο σε όλους πως ο ελληνικός καπιταλι¬ 
σμός έχει χρεοκοπήσει και όλα τα μέτρα 
που παίρνονται επιδεινώνουν την κατά¬ 
σταση και επισπεύδουν τη βέβαιη χρεο¬ 
κοπία. Το μόνο πραγματικό κίνητρο των 


Τα “φρουτάκια” 
ιηςποΛιτικής 

σήψης 


βουλευτών του ΠΑΣΟΚ είναι έτσι η πο¬ 
λιτική τους επιβίωση - και τέτοιες πράξεις 
«αντίστασης» είναι η μοναδική ευκαιρία 
να περισώσουν οποιαδήποτε επιρροή δια¬ 
θέτουν, για να εξασφαλίσουν τουλάχιστον 
την πολιτική τους ύπαρξη στις επερχόμε- 
νες πολιτικές και κοινωνικές θύελλες. 

Το νομοσχέδιο αυτό καθαυτό αποτε¬ 
λεί άλλο ένα τερατούργημα ενάντια στην 
εργατική τάξη, τα λαϊκά στρώματα και τη 
νεολαία, με ανυπολόγιστες κοινωνικές 
συνέπειες αν τεθεί σε εφαρμογή. 

Το κυριότερο επιχείρημα της κυβέρ¬ 
νησης υπέρ του νομοσχεδίου είναι η συμ¬ 
μόρφωση με την απόφαση του Δικαστη¬ 
ρίου της Ευρωπαϊκής Ένωσης σχετικά με 
την ισχύουσα στην Ελλάδα απαγόρευ¬ 
ση των πάσης φύσεως παιγνίων, για την 
οποία το ελληνικό κράτος πληρώνει πρό¬ 
στιμο 31.536 ευρώ την ημέρα. Η συμμόρ¬ 
φωση αυτή φυσικά αφορά μόνο τη ρύθ¬ 
μιση της αγοράς τεχνικών-ψυχαγωγικών 
παιχνιδιών και όχι τα «φρουτάκια» και 
τον ηλεκτρονικό τζόγο, που έτσι κι αλ¬ 
λιώς στην Ελλάδα ανθίζει παράνομα. Το 
νομοσχέδιο είχε τεθεί στη λεγόμενη «δη¬ 
μόσια διαβούλευση» από τον Σεπτέμβριο 
και είχε περάσει από τις νομοπαρασκευα¬ 
στικές επιτροπές της βουλής, πριν εγκρι- 
θεί τελικά από το υπουργικό συμβούλιο. 

Η αγορά των τυχερών παιχνιδιών και 
του τζόγου στην Ελλάδα ποτέ δεν έπα- 
ψε να υπάρχει, παρά την κάποια νομο¬ 
θετική ρύθμιση που έβαζε φρένο στα λε¬ 
γάμενα «φρουτάκια» και τον ηλεκτρονι¬ 


κό τζόγο. Μόνο σύμφωνα με τα επίση¬ 
μα στοιχεία του Υπουργείου Οικονομικών 
λειτουργούν περισσότεροι από 250 διαδι¬ 
κτυακό! τόποι στοιχήματος, 20.000 ηλε¬ 
κτρονικές μηχανές ψυχαγωγικών παιχνι- 
διών περιορισμένου κέρδους και 150.000 
μηχανές για «φρουτάκια» με ετήσιο τζίρο 
10 δις ευρώ. 

Το νομοσχέδιο προβλέπει άμεση προ¬ 
κήρυξη πλειοδοτικού διαγωνισμού από το 
Υπουργείο Οικονομικών για 4-10 άδειες, 
που θα αφορούν συνολικά 30.000 παιγνιο- 
μηχανές (ίσος αριθμός μηχανημάτων ανά 
άδεια), τα οποία «θα διατίθενται ελεύθε¬ 
ρα και θα διεξάγονται μόνο σε αδειοδο- 
τημένους χώρους». Επιπλέον, 5.000 παι- 
γνιομηχανές μπορούν να λειτουργήσουν 
με άδειες περιορισμένης κλίμακας (από 
1 έως 5 μηχανήματα). Επίσης, προβλέπε- 
ται η προκήρυξη 15-50 αδειών για το δια¬ 
δικτυακό στοίχημα. Οι άδειες θα είναι για 
πέντε χρόνια και το Δημόσιο θα συμμετέ¬ 
χει σε ποσοστό 30% επί των μικτών κερ¬ 
δών. Οι κάτοχοι ευρείας κλίμακας μπο¬ 
ρούν να είναι ΑΕ με τουλάχιστον 500.000 
ευρώ κατατεθειμένο κεφάλαιο, με έδρα ή 
μόνιμη εγκατάσταση στην Ελλάδα. 

Επί της ουσίας το νομοσχέδιο της κυ¬ 
βέρνησης, αν ψηφιστεί, θα υπερδιπλα¬ 
σιάσει την ήδη μεγάλη αγορά τυχερών 
παιχνιδιών και θα συγκεντρώσει ακό¬ 
μα πιο στενά τον έλεγχο τους σε πολύ 
λίγα χέρια αεριτζήδων καπιταλιστών. Δί¬ 
νει μια ακόμη ευκαιρία και ώθηση σε με¬ 
ρίδα του μεγάλου κεφαλαίου να εγκατα¬ 


λείψει οποιοαδήποτε παραγωγική ή μετα- 
πρατική δραστηριότητα και να συνεχίζει 
να επιζεί μέσω της παρασιτικής κερδοφο¬ 
ρίας, μεγαλώνοντας την ανεργία και την 
υποαπασχόληση και σφίγγοντας την σχέ¬ 
ση του κεφαλαίου με τον «υπόκοσμο» και 
τις κάθε είδους παράνομες δραστηριότη¬ 
τες. 

Η επιστράτευση του τζόγου σαν πο¬ 
λιορκητικού κριού ενάντια στην εργα¬ 
τική τάξη και τη νεολαία, που δείχνουν 
μια αυξανόμενη μαχητική στάση ενά¬ 
ντια στις καταστροφικές πολιτικές της 
χούντας ΠΑΣΟΚ-ΔΝΤ είναι μια συνει¬ 
δητή πολιτική της παρακμασμένης και 
επικίνδυνης αστικής τάξης. Το μόνο που 
έχουν πια να προσφέρουν είναι ακόμα με¬ 
γαλύτερη περιθωριοποίηση και γκετοποί¬ 
ηση για τη νεολαία και τους εργαζόμε¬ 
νους, μετατροπή των πόλεων και ειδικά 
των εργατικών-λαϊκών περιοχών σε απέ¬ 
ραντη «άγρια δύση», όπου θα βασιλεύ¬ 
ει η αμάθεια, δεν θα έχουν καμιά θέση οι 
πολιτιστικές αξίες και η αλληλεγγύη, ενώ 
η μπουρζουαζία και το αστικό κράτος θα 
στρατολογούν από ’κει τυφλούς μισθοφό¬ 
ρους. Τις ελπιδοφόρες αγωνιστικές διαθέ¬ 
σεις, την αναζήτηση για κάτι το ριζικά δι¬ 
αφορετικό από τη σήψη και παρακμή του 
καπιταλισμού, θέλουν να τα βουλιάξουν 
στο τέλμα, να τα αφήσουν να σαπίσουν 
στην αποχαύνωση και την ανημποριά. 

Το εργατικό κίνημα και η νεολαία πρέ¬ 
πει με την αυτοοργάνωση και τους αγώνες 
τους, με την ανασυγκρότηση και ριζοσπα- 
στικοποίησή τους, να υψώσουν ένα τεί¬ 
χος έμπρακτης αντίστασης σ’ αυτή την 
παρηκμασμένη ηθική της αστικής τάξης 
και των υπηρετών της. Να παλέψουμε 
ενάντια στην πλήρη καταστροφή της κοι¬ 
νωνίας από μια χούφτα καπιταλιστές. Το 
έκτρωμα για τα «φρουτάκια» πρέπει να το 
στείλουμε στο καλάθι των αχρήστων μαζί 
με τους εμπνευστές του, να απαλλαγού¬ 
με από την στυγνή χούντα του κεφαλαίου 
και ν’ ανοίξουμε τον δρόμο για μια δημο¬ 
κρατική, σοσιαλιστική κοινωνία. 



Η καπιταλιστική βαρβαρότητα... 

με ιην γλώσσα ίων αριθμών 


Σ τα 714.675 άτομα ανήλθε το σύνολο 
των εγγεγραμμένων ανέργων στον 
ΟΑΕΔ το Μάρτιο, αριθμός αυξημένος 
κατά 3,2% σε σχέση με τον Φεβρου¬ 
άριο. Από αυτούς, επίδομα ανεργίας λαμβάνουν 
λιγότεροι από τους μισούς (305.952 άτομα), ενώ 
το 35% περίπου των εγγεγραμμένων ανέργων, εί¬ 
ναι χωρίς δουλειά για περισσότερο από ένα χρό¬ 
νο. Ένας στους τρεις καταγεγραμμένους από τον 
ΟΑΕΔ ανέργους, κατοικεί στην περιφέρεια της 
Αττικής. 

Οι προσλήψεις το Μάρτιο του 2011 μειώθηκαν 
κατά ένα πέμπτο περίπου, σε σχέση με τον ίδιο 
μήνα του 2010. Αντιθέτως οι απολύσεις άγγιξαν 
τις 23.313, με άλλα λόγια κάθε εργάσιμη μέρα του 
Μαρτίου, σχεδόν 1.014 μισθωτοί με συμβάσεις 
αορίστου χρόνου έχαναν τη δουλειά τους. Αν σε 
αυτούς προστεθούν και οι λήξεις συμβάσεων ορι¬ 
σμένου χρόνου, τότε προκύπτει ότι τον περασμέ¬ 
νο Μάρτιο χωρίς δουλειά έμειναν 40.672 εργαζό¬ 
μενοι. 


Τ ο φετινό Πάσχα γιορτάστηκε «με 
φίλους» ή «στο χωριό», περισσό¬ 
τερο παρά ποτέ. Λιγότερες οι κρα¬ 
τήσεις σε Ελλάδα και εξωτερικό, 
μικρότερη η πληρότητα σε ξενοδοχεία. Όσοι 
εγκατέλειψαν την Αθήνα πλήρωσαν ακριβά 
την μετακίνησή τους: Η βενζίνη ακριβότερη 
πάνω από 50% σε σχέση με πέρυσι, στο σιδη¬ 
ρόδρομο άνοδος 52% στις τιμές του Ιντερσί- 
τι Αθήνα-Θεσσαλονίκη, τα αεροπορικά εισιτή¬ 
ρια ακριβότερα έως και 25%. Μόνο για τα διό¬ 
δια, στη διαδρομή Αθήνα-Θεσσαλονίκη με επι¬ 
στροφή απαιτούνται περίπου 50 ευρώ, όσο ένα 
ακτοπλοϊκό εισιτήριο για Σάμο. Μια τετραμε¬ 
λής οικογένεια για να ταξιδέψει σε ένα νησί, πχ. 
στην Πάρο, θα πρέπει να δώσει 193 ευρώ, συν 
το αυτοκίνητο φτάνουμε στα 300 ευρώ. 

Αλλά και όλα τα πασχαλινά είδη όπως οι 
πατάτες, τα αβγά, οι ντομάτες, τα λεμόνια κλπ 
είναι ακριβότερα, ενώ η τιμή του αρνιού έφτα¬ 
σε τα 9-10 ευρώ το κιλό από 7-8 ευρώ που ήταν 
πέρυσι. 


Κ άτοικοι της περιοχής στη ζώνη 
των 20 χιλιομέτρων γύρω από 
το πυρηνικό εργοστάσιο της 
Φουκουσίμα παραβιάζουν την 
ζώνη απαγόρευσης για να πάρουν από τα 
σπίτια τους όσα υπάρχοντα μπορούν για να 
ζήσουν, θέτοντας σε κίνδυνο την υγεία τους. 

Αν και οι περισσότεροι από τους 80.000 
κατοίκους της περιοχής απομακρύνθηκαν 
αμέσως μόλις ξέσπασε η πυρηνική κρίση, 
δεκάδες οικογένειες εξακολουθούν να ζουν 
εκείπαράτις επανειλημμένες προειδοποιήσεις 
για το μεγάλο κίνδυνο από τη ραδιενέργεια, 
γιατί δεν έχουν που αλλού να πάνε. 
Επίσης, κάποιοι από τους απομακρυθέντες 
επέστρεψαν σταδιακά στα σπίτια τους για 
να πάρουν κάποια προσωπικά τους είδη, 
αψηφώντας τους κινδύνους. 

Ο κυβερνητικός εκπρόσωπος δήλωσε 
στους δημοσιογράφους πως κάθε παραβίαση 
αποκλεισμού της ζώνης θα επισύει πρόστιμα 
έως 100 χιλιάδες γιεν (περίπου 835 ευρώ) και 
φυλάκιση έως 30 μέρες. 

Με αφορμή το βιβλίο που 
κυκλοφόρησε η Ελευθεροτυπία 
για τις Δίκες της Μόσχας 



Α Ένα ακόμη έργο της σταλινικής παραχάραξης της ιστορίας 


Η «Κυριακάτικη Ελευθε¬ 
ροτυπία» (Κ.Ε.) δημοσί¬ 
ευσε κείμενα ιστορικών 
για τις διαβόητες «Δίκες 
της Μόσχας», δηλαδή τις δίκες με τις 
οποίες το σταλινικό καθεστώς εξό¬ 
ντωσε την παλιά φρουρά των μπολ¬ 
σεβίκων ηγετών. Θα περίμενε κανείς 
πως θα υπήρχε παράθεση αρκετών δι¬ 
αφορετικών απόψεων. Ωστόσο, η δι¬ 
εύθυνση της Κ.Ε. προτίμησε να πε¬ 
ριοριστεί σε ιστορικούς προερχόμε¬ 
νους από το σταλινικό χώρο: οι καθη¬ 
γητές Γιώργος Λεοντιάδης και Γιώρ¬ 
γος Μαργαρίτης ήταν υποψήφιοι με 
το ΚΚΕ στις εκλογές του 2009, ο κα¬ 
θηγητής Αλέξανδρος Δάγκας συμμε¬ 
τείχε στον προσυνεδριακό διάλογο 
για το 18ο συνέδριο του ΚΚΕ, ενώ ο 
καθηγητής Γιάννης Σκαλιδάκης πρό- 
σκειται στην ΚΟΕ, οργάνωση του μα- 
οσταλινικού χώρου. Στα κείμενά τους 
αναπαράγονται τα τερατώδη ψέματα 
με τα οποία το σταλινικό καθεστώς 
προσπαθούσε να δικαιολογήσει τα 
εγκλήματά του. 

Στις δίκες της Μόσχας (1936- 
1938), οι παλιοί μπολσεβίκοι (Ζηνό- 
βιεφ, Κάμενεφ, Ράντεκ, Πιατάκοφ, 
Μπουχάριν και πολλοί άλλοι) κατη- 
γορήθηκαν ότι σχέδιαζαν τρομοκρα¬ 
τικές ενέργειες κατά του Στάλιν και 
των στενότερων συνεργατών του, 
ότι οργάνωναν σαμποτάζ στην παρα¬ 
γωγή της Σοβιετικής Ένωσης, ακόμα 
και ότι συνωμοτούσαν με τις μυστι¬ 
κές υπηρεσίες της χιτλερικής Γερμανί¬ 
ας και της Ιαπωνίας για την παλινόρ¬ 
θωση του καπιταλισμού! Ο βασικός 
όμως κατηγορούμενος σε όλες τις δί¬ 
κες ήταν ο εξόριστος Τρότσκι, ως ηθι¬ 
κός αυτουργός και «ενορχηστρωτής» 
όλων αυτών των «εγκλημάτων». Στην 
εύλογη απορία οποιουδήποτε λογι¬ 
κού ανθρώπου για το πώς άνθρωποι 
που είχαν αφιερώσει τη ζωή τους στην 
επανάσταση έφτασαν μέσα σε λίγα 
χρόνια σε αυτό το σημείο, η σταλινι¬ 
κή «εξήγηση» είναι ότι όλοι, με πρώ¬ 
το βέβαια τον Τρότσκι, «διψούσαν για 
εξουσία», ενώ η υποτιθέμενη συνερ¬ 
γασία τους με το φασισμό ήταν απο¬ 
τέλεσμα της «τεράστιας όξυνσης της 
ταξικής πάλης». Ωστόσο, ο Στάλιν και 
η γραφειοκρατική κλίκα ισχυρίζονταν 
από το 1935 ότι ο «σοσιαλισμός» ήταν 
ήδη πραγματικότητα στη Σοβιετική 


Ένωση. Τώρα βέβαια το πώς συνδυ¬ 
άζεται η ύπαρξη σοσιαλισμού, δηλα¬ 
δή αταξικής κοινωνίας σύμφωνα με 
τη μαρξιστική ανάλυση, με «όξυνση 
της ταξικής πάλης» αυτό βέβαια μόνο 
οι σταλινικοί πλαστογράφοι μπορούν 
να το δικαιολογήσουν. Θα χρειαστεί 
βέβαια να εξηγήσουν και σε ποιες τα¬ 
ξικές δυνάμεις μέσα στη Σοβιετική 
Ένωση θα βασίζονταν ο Τρότσκι και 
το «συνωμοτικό δίκτυό» του για να 
καταλάβουν την εξουσία με τη βοή¬ 
θεια των φασιστών. 

Οι μοναδικές ουσιαστικά «απο¬ 
δείξεις» που παρουσιάστηκαν στις 
δίκες της Μόσχας ήταν οι ομολογί¬ 
ες των κατηγορουμένων, που παρα¬ 
δέχονταν τα πάντα, με μόνιμη επω¬ 
δό ότι οργανωτής της «συνωμοσί¬ 
ας» ήταν ο Τρότσκι. Έτσι, οι σταλινι¬ 
κοί ιστοριογράφοι διαρρηγνύουν τα 
ιμάτιά τους, καθώς βέβαια μοιάζει 
εντελώς αδύνατο αγωνιστές τέτοιας 
εμβέλειας να ομολογούν εγκλήμα¬ 
τα που δεν είχαν κάνει. Ωστόσο, κα¬ 
μία λογική εξήγηση δεν μπορεί να δο¬ 
θεί αν δεν εξεταστεί αντικειμενικά 
και προσεκτικά η ψυχολογική κατά¬ 
σταση των κατηγορούμενων παλιών 
μπολσεβίκων. Η ίδια τους η υπόστα¬ 
ση ήταν τσακισμένη από τον ψυχολο¬ 
γικό πόλεμο που είχε επί χρόνια εξα¬ 
πολύσει ο σταλινικός μηχανισμός. Το 
εφιαλτικό πέπλο σιωπής και τρομο¬ 
κρατίας που είχε απλωθεί στην κοινω¬ 
νία της Σοβιετικής Ένωσης απέκλειε 
οποιαδήποτε πιθανότητα να βρουν το 
δίκιο τους, ενώ η κατρακύλα τους σε 
διαδοχικές συνθηκολογήσεις έκανε 
όλο και δυσκολότερο να ακολουθή¬ 
σουν ένα δρόμο αντίστασης και αξιο¬ 
πρέπειας. Επιπλέον, οι σταλινικοί κα¬ 
τήγοροι φρόντιζαν πάντοτε να τους 
αφήνουν μια μικρή ελπίδα σωτηρίας 
από την εκτέλεση, πάντα φυσικά υπό 
την προϋπόθεση ότι θα ομολογού¬ 
σαν τα πάντα και θα κατήγγειλαν την 
«προδοσία» του Τρότσκι. Κανένας 
όμως από τους κατηγορούμενους δεν 
γλίτωσε από το σταλινικό μαχαίρι. 

Οι σταλινικοί ιστορικοί της Κ.Ε. 
αναπαράγουν και το πιο τερατώδες 
από τα σταλινικά ψέματα, ότι η Τέ¬ 
ταρτη Διεθνής του Τρότσκι «χειρα¬ 
γωγούνταν από τις μυστικές υπηρεσί¬ 
ες του ιμπεριαλισμού». Για τις χυδαί¬ 
ες αυτές συκοφαντίες μιλάει από μό¬ 


νος του ο ατελείωτος κατάλογος των 
αγωνιστών της Τέταρτης Διεθνούς 
που εκτελέστηκαν κατά τη διάρκεια 
του Δεύτερου Παγκόσμιου Πολέμου, 
τόσο από τους φασίστες όσο και από 
τους «δημοκράτες» ιμπεριαλιστές 
συμμάχους του Στάλιν. Σε μας απομέ¬ 
νει μόνο να πούμε ντροπή στους εμε¬ 
τικούς σταλινικούς πλαστογράφους 
και σε εκείνους που φιλοξενούν αυτά 
τα τερατουργήματα στα έντυπά τους. 

Η πραγματική αιτία για τις δίκες 
της Μόσχας αλλά και όλα τα σταλινι¬ 
κά εγκλήματα ήταν ότι οι σταλινικοί 
γραφειοκράτες, παρά την επικράτησή 
τους και την εκκαθάριση κάθε αντι¬ 
πολίτευσης, κάθε άλλο παρά ήταν σί¬ 
γουροι για τη μονιμότητα της εξου¬ 
σίας και των προνομίων τους. Όσο 
οι κατακτήσεις του Οκτώβρη έμεναν 
όρθιες, βρίσκονταν κάτω από τη δι¬ 
αρκή απειλή μιας πολιτικής επανά¬ 
στασης των μαζών που θα αποκαθι- 
στούσε την κυριαρχία των σοβιέτ. Η 
βασική αντίφαση μεταξύ συλλογικής 
ιδιοκτησίας στα μέσα παραγωγής και 
διεύθυνσης της οικονομίας από μια 
γραφειοκρατική κάστα οδηγούσε σε 
απίστευτες παλινωδίες και μεγάλες 
οικονομικές αποτυχίες, για τις οποίες 
η γραφειοκρατία αναζητούσε αποδι¬ 
οπομπαίους τράγους. Για να στερεώ¬ 
σει την εύθραυστη εξουσία της έπρε¬ 
πε να πετύχει τη συντριβή κάθε αντι¬ 
πολίτευσης, κάθε ελεύθερης έκφρα¬ 
σης και, σε τελική ανάλυση, της αν¬ 
θρώπινης προσωπικότητας. Οι παλιοί 
μπολσεβίκοι, ακόμα κι αν είχαν συν¬ 
θηκολογήσει, είχαν ακόμα ένα σχετι¬ 
κό κύρος στις μάζες και θα μπορού¬ 
σαν να είναι επικίνδυνοι στην περί¬ 
πτωση μελλοντικών εξεγέρσεων. ΓΓ 
αυτό έπρεπε να συκοφαντηθούν και 
να εξοντωθούν. Οι σταλινικοί φοβού¬ 
νταν και μισούσαν θανάσιμα τον Τρό- 
τσκι και την Τέταρτη Διεθνή, γιατί ξε¬ 
σκέπαζαν τα εγκλήματά τους και τη 
φύση της εξουσίας τους στους εργά¬ 
τες όλου του κόσμου. Στις μέρες μας, 
όλα αυτά παραμένουν μια πολύ ση¬ 
μαντική ιστορική υπόμνηση για το 
εργατικό κίνημα, παρά τις απεγνω¬ 
σμένες προσπάθειες των σταλινικών 
«ιστορικών». 

■ Γιάννης Χαλάς 


επίκαιρα... 


Τρομοκρατία εκτός ελέγχου 

Η εργοδοτική τρομοκρατία έχει πάρει ανεξέλε¬ 
γκτες διαστάσεις και πλέον οι φυσικές επιθέσεις 
ενάντια σε εργαζόμενους που διεκδικούν τα αυτο¬ 
νόητα αποτελούν μια καθημερινότητα, αν και τα 
περιστατικά που βγαίνουν στη δημοσιότητα είναι 
ελάχιστα, καθώς λίγοι έχουν το θάρρος να τα κα¬ 
ταγγείλουν. Στην περιοχή Κουφαλίων Θεσσαλονί¬ 
κης, εργοδότης ξυλοκόπησε και τραυμάτισε εργα¬ 
ζόμενη καθαρίστρια γιατί τόλμησε να ζητήσει το 
δώρο του Πάσχα. Η 45χρονη καθαρίστρια μετα¬ 
φέρθηκε στο Κέντρο Υγείας, όπου της παρασχέ¬ 
θηκαν οι πρώτες βοήθειες, ενώ στη συνέχεια με- 
τέβη στο αστυνομικό τμήμα της περιοχής, όπου 
κατέθεσε μήνυση για εξύβριση, απειλές και πρό¬ 
κληση σωματικών βλαβών. Η κατεδάφιση κάθε 
εργατικού δικαίου και οι πολιτικές της φτώχειας 
ενθαρρύνουν και οπλίζουν τα αφεντικά όχι μόνο 
να επιβάλλουν ένα στυγνό εργασιακό καθεστώς 
αλλά και να χειροδικούν ενάντια στα πιο αδύνα¬ 
μα στρώματα των εργαζομένων. Με την οργάνω¬ 
ση και την αλληλεγγύη μας, δεν πρέπει ν’ αφήσου- 
με κανένα τέτοιο περιστατικό αναπάντητο. Να κα¬ 
ταδικαστεί παραδειγματικά ο συγκεκριμένος ερ¬ 
γοδότης! Κάτω ο εργασιακός μεσαίωνας της χού¬ 
ντας ΠΑΣΟΚ-ΔΝΤ! 

Κάτω τα χέρια από τα ΒΑΕ 

Ακόμα ένα νομοσχέδιο-έκτρωμα ετοιμάζει η κυ¬ 
βέρνηση ενάντια στις εργατικές κατακτήσεις. 
Μέσα στον Μάιο αναμένεται να ενεργοποιη¬ 
θεί η 11 μελής επιτροπή που έχει συσταθεί από το 
υπουργείο Εργασίας, για να σχεδιάσει νομοσχέδιο 
για την έξοδο πάνω από 250.000 εργαζομένων από 
το καθεστώς ασφάλισης των Βαρέων και Ανθυγιει¬ 
νών Επαγγελμάτων (ΒΑΕ). Ήδη είναι επιταγή του 
Επικαιροποιημένου Μνημονίου πως η λίστα των 
ΒΑΕ δεν θα μπορεί να περιλαμβάνει πάνω από το 
10% του εργατικού δυναμικού της χώρας, έναντι 
του 30% σήμερα. Η μείωση μισθών στα επαγγέλ¬ 
ματα που θα αποχαρακτηριστούν θα είναι της τά¬ 
ξης των 50 έως 250 ευρώ το μήνα, ενώ ταυτόχρο¬ 
να οι εργαζόμενοι θα επιβαρυνθούν με πάνω από 5 
επιπλέον έτη εργασίας πριν τη συνταξιοδότηση. Η 
μείωση στις συντάξεις θα φτάνει το 20%, μιας και 
θα κοπεί και το ειδικό επίδομα. 

«Δεν πληρώνουν» οι... εργοδότες! 

Από τις καταγγελίες στην Επιθεώρηση Εργασίας, 
προκύπτει πως περίπου 17.000 επιχειρήσεις, αριθ¬ 
μός που αντιστοιχεί στο 57% των καταγγελιών, 
δεν έχουν καταβάλει μισθούς τριών ή και τεσσά¬ 
ρων μηνών. Σύμφωνα με τον επικεφαλής του Σώ¬ 
ματος Επιθεωρητών Εργασίας, η ελαστική απα¬ 
σχόληση εφαρμόζεται πλέον στο 40% του συνό¬ 
λου των επιχειρήσεων, από 30% το 2010 (η πραγ¬ 
ματικότητα είναι πολύ χειρότερη από τα επίσημα 
στοιχεία). 

Πάρκο και όχι Μαΐΐ στο Γαλάτσι 

Ξαναζεσταίνονται το τελευταίο διάστημα οι δια¬ 
δικασίες για τη δημιουργία ενός ακόμη Μαΐΐ, στο 
Ολυμπιακό Κέντρο Γαλατσίου. Οι πολίτες, που 
επιμένουν στο δημόσιο χαρακτήρα της έκτασης 
και προτείνουν τη δημιουργία ενός πάρκου με 
ήπιες χρήσεις αθλητισμού, πολιτισμού και αναψυ¬ 
χής, θα προβούν σε κινητοποιήσεις. Η επένδυση 
βγήκε από τον πάγο στα τέλη Μαρτίου με πρω¬ 
τοβουλία της ομάδας εργασίας για την απεμπλοκή 
επενδύσεων, την οποία συντονίζει ο αντιπρόεδρος 
της κυβέρνησης Θ. Πάγκαλος. 

Καμιά θυσία για το καπιταλιστικό σύστημα - Αγώνες να σωθούμε από αυτό 

ΠΙλΙΙΤίΐν "Να Ρ^ ου μ ε ττ Ί ν κατοχική κυβέρνηση ΠΑΣΟΚ 
ΕΐΕΓΙΠΙΙΙλΙΐΐυΐ _ Να διώξουμε Δ.Ν.Τ. & Ε.Ε. 



Η φετινή Πρωτομαγιά 
βρίσκει την εργατική 
τάξη παγκοσμίως και 
στη χώρα μας μέσα 
στη βαθιά οικονομική 
κρίση-κατάρρευση του καπιταλιστι¬ 
κού συστήματος. Οι ιμπεριαλιστικές 
και καπιταλιστικές κυβερνήσεις διε¬ 
θνώς εξαπέλυσαν ενάντια στην εργα¬ 
τική τάξη και τους λαούς μια βάρβαρη 
επίθεση στα πιο στοιχειώδη δικαιώμα- 
τά τους για να σωθούν από την κρίση 
του συστήματος τους. Παρά τις θυσί¬ 
ες στις οποίες εξαναγκάστηκαν η ερ¬ 
γατική τάξη και τα φτωχά λαϊκά στρώ¬ 
ματα, καμιά διέξοδος δεν φαίνεται για 
το καπιταλιστικό σύστημα. 

Αντίθετα η κρίση βαθαίνει, με με¬ 
γάλο ασθενή τις ΗΠΑ, που μόνο εξαι- 
τίας της στρατιωτικής τους υπεροπλί¬ 
ας διατηρούν τη θέση τους στην πα¬ 
γκόσμια σκακιέρα. Την ίδια στιγμή, η 
Ιαπωνία καταποντίζεται, μετά και την 
πρόσφατη οικολογική καταστροφή, 
και η ΕΕ βρίσκεται μπροστά σε ανεξέ¬ 
λεγκτες εξελίξεις της οικονομικής κρί¬ 
σης, μιας και μετά την Ιρλανδία και 
την Ελλάδα ακολούθησε και η Πορ¬ 
τογαλία την προσφυγή στο ΔΝΤ και 
θα ακολουθήσει με μαθηματική ακρί¬ 
βεια και η Ισπανία. Από την άλλη οξύ- 
νονται οι ανταγωνισμοί των ιμπερια¬ 
λιστών μεταξύ τους και κυρίως μεταξύ 
αυτών και των αναδυόμενων χωρών 
(Κίνα, Ινδία κ.τ.λ.), θέτοντας σε κίν¬ 
δυνο ολόκληρη την ανθρωπότητα με 
εξάπλωση των πολέμων και των επεμ¬ 
βάσεων. 

Η επέμβαση των ιμπεριαλιστών 
στη Λιβύη ενάντια στην αραβική επα¬ 
νάσταση και η συμμετοχή της δωσίλο¬ 
γης κυβέρνησης του ΠΑΣΟΚ σε αυτήν 
αποτελεί ένα θανάσιμο κίνδυνο για το 
προλεταριάτο και τις φτωχές λαϊκές 
μάζες στην περιοχή και απειλεί να με¬ 
τατραπεί σε μια μόνιμη εστία έντασης. 

Η Ελλάδα ολοταχώς προς την 
αναδιάρθρωση του χρέους 

Η κατάσταση της ελληνικής οικο¬ 
νομίας, παρά τα απανωτά μνημόνια, 
χειροτερεύει διαρκώς. Η αποτυχία των 
μνημονίων είναι πλέον ολοφάνερη και 
ομολογείται από όλες τις πλευρές. Αν 
και η οικονομική κρίση ευθύνεται για 
την κατάσταση της ελληνικής οικονο¬ 
μίας, το μνημόνιο και τα σκληρά μέ¬ 
τρα που πάρθηκαν οδήγησαν σε μεγα¬ 
λύτερη συρρίκνωση της παραγωγής 
και χειροτέρευση της κρίσης. 

Μπροστά σε αυτή την κατάσταση 
η κυβέρνηση του ΠΑΣΟΚ επιχειρεί να 
πάρει νέα σκληρότερα μέτρα, που και 
αυτά δεν πρόκειται να οδηγήσουν σε 
κανενός είδους «ανάπτυξη». Αντίθε¬ 
τα θα διαλύσουν κυριολεκτικά την ελ¬ 
ληνική οικονομία. Και με τα νέα μέτρα 
το μόνο που επιδιώκουν είναι η κατάρ¬ 
γηση των πιο στοιχειωδών δικαιωμά¬ 
των της εργατικής τάξης και η κατα¬ 


βαράθρωση των στάνταρ ζωής της, η 
αρπαγή και το ξεπούλημα αντί «πινα¬ 
κίου φακής» της δημόσιας περιουσίας, 
για να ικανοποιηθεί η δίψα για πλού¬ 
το των τραπεζιτών, Ελλήνων και ευ- 
ρωπαίων, που δάνεισαν το ελληνικό 
κράτος. 

Έρχονται τρία νέα πακέτα μέτρων: 
1) Έκτακτα μέτρα 2011, 5-8 δις ευρώ 
λόγω του ελλείμματος του 2010 (από 
9,1% του ΑΕΠ πήγε στο 10,6%) και της 
υστέρησης εσόδων (θα φτάσει τα 4,5 
δις το 2011). 2) Μεσοπρόθεσμο δημο¬ 
σιονομικό πρόγραμμα 2012-2015, 23 
δις (9 δις φόροι και 14 δις μείωση δα¬ 
πανών, τα μισά από το Υπ. Εργασίας). 
3) 50 δις μέχρι το 2015, από το ξεπού¬ 
λημα της δημόσιας περιουσίας. 

Οι επιπτώσεις από τα νέα αυτά μέ¬ 
τρα θα είναι δραματικές για τους ερ¬ 
γαζόμενους και τα φτωχά λαϊκά στρώ¬ 
ματα. Οι μισθοί και οι συντάξεις θα 
περικοπούν δραματικά, οι συλλογι¬ 
κές συμβάσεις θα αντικατασταθούν 
από ατομικές, οι ιδιωτικοποιήσεις των 
ΔΕΚΟ θα κάνουν απλησίαστα τα κοι¬ 
νωνικά αγαθά (ρεύμα, νερό, τηλέφω¬ 
νο κτλ.) για όλο και περισσότερους 
εργαζόμενους, η νέα μείωση της κατα¬ 
νάλωσης, που θα επιφέρουν αυτά τα 
μέτρα, θα οδηγήσει σε νέα κλεισίμα¬ 
τα επιχειρήσεων και κατακόρυφη αύ¬ 
ξηση της ανεργίας, που ήδη τα επίση¬ 
μα στοιχεία την ανεβάζουν στο 15,1% 
και η ΓΣΕΕ εκτιμά ότι οι άνεργοι θα 
ξεπερνούν το 1,5 εκατομμύριο στο τέ¬ 
λος του 2011. Από την άλλη, τα μέ¬ 
τρα θα σημάνουν μια δραματική πε¬ 
ρικοπή των δαπανών για υγεία, παι¬ 
δεία, πρόνοια και καταστροφή ολό¬ 
κληρων κομματιών της δημόσιας παι¬ 
δείας και υγείας, μέσω των συγχωνεύ- 
σεων-καταργήσεων σχολείων, σχολών 
και νοσοκομείων, αποκλεισμό ανέρ¬ 
γων, υποαπασχολούμενων, μεγάλων 
τμημάτων των εργαζομένων και των 
φτωχών από την υγεία και την παιδεία, 
καθώς και πλήρως ιδιωτικοποιημένη 
λειτουργία τους (δίδακτρα σε σχολεία 
και σχολές, πληρωμή εισιτηρίου, εξε¬ 
τάσεων κτλ. στα νοσοκομεία). 

Οι αποφάσεις της ΕΕ στις 25 Μαρ¬ 
τίου βάζουν την Ελλάδα σε μια κατά¬ 
σταση ελεγχόμενης χρεοκοπίας και 


φέρνουν πολύ κοντά την αναδιάρθρω¬ 
ση του χρέους της χώρας, πιθανότα¬ 
τα και μέσα στο καλοκαίρι του 2011. 
Είναι πια φανερό ότι δεν πρόκειται η 
Ε.Ε. και κυρίως η Γερμανία να κρα¬ 
τά τον ελληνικό καπιταλισμό στην 
«εντατική» και ότι θα προχωρήσουν 
στην αναδιάρθρωση του ελληνικού 
χρέους, που σημαίνει και τυπικά χρε¬ 
οκοπία της Ελλάδας, καθώς ουσιαστι¬ 
κά η ελληνική οικονομία και το κρά¬ 
τος είναι χρεοκοπημένα. Η αναδιάρ¬ 
θρωση θα σημάνει, εκτός από τα πα¬ 
ραπάνω μέτρα και μια νέα υποτίμηση 
μισθών και συντάξεων, κατάρρευση 
των ελληνικών τραπεζών, καθώς κα¬ 
τέχουν ομόλογα του ελληνικού δημο¬ 
σίου ύψους 60 δις, και παρακράτηση 
από μεριάς τους των αποταμιεύσεων 
των εργαζομένων και των φτωχών λα¬ 
ϊκών στρωμάτων, ενώ τα ασφαλιστικά 
ταμεία που κατέχουν ομόλογα του ελ¬ 
ληνικού δημοσίου ύψους 40-45 δις θα 
αδυνατούν να καταβάλουν συντάξεις. 

Εργαζόμενες, εργαζόμενοι, 

Πρώτα απ’ όλα απαιτείται η οργή, 
η αγανάκτηση και η αηδία των εργα¬ 
ζομένων απέναντι στους πολιτικούς 
υπηρέτες (ΠΑΣΟΚ, ΝΔ, ΛΑΟΣ) της 
τρόικας και των επιχειρηματιών να με¬ 
τατραπεί σε αγωνιστικότητα και μα¬ 
χητικότητα. Απαιτείται να απορρι- 
φθεί από τους εργαζόμενους η πολι¬ 
τική των ρεφορμιστών (ΚΚΕ, ΣΥΝ), 
που όχι μόνο δεν προετοίμασαν τους 
εργαζόμενους για την αντιμετώπι¬ 
ση της οικονομικής κρίσης, αντίθετα 
καλλιεργούσαν όλα τα προηγούμενα 
χρόνια τις αυταπάτες για διαρκή ανά¬ 
πτυξη του καπιταλιστικού συστήμα¬ 
τος, αλλά ακόμη και σήμερα καλλιερ¬ 
γούν την προοπτική για λύσεις εντός 
του καπιταλισμού, (διαπραγμάτευ¬ 
ση για το χρέος, Λαϊκή συμμαχία για 
διακυβέρνηση κτλ.), καθαρά ουτοπι¬ 
κές και καταστροφικές για τους εργα¬ 
ζόμενους. Κυρίως όμως δεν οργανώ¬ 
νουν την αντίσταση των εργαζομένων 
και τους αγώνες τους, αντίθετα τους 
διασπούν (ΚΚΕ), περιοριζόμενοι στις 
απλές διαμαρτυρίες εδώ κι εκεί και πά¬ 
ντα με στόχο την εκλογική τους ενί¬ 
σχυση. 


Η κρίση του καπιταλιστικού συ¬ 
στήματος δεν είναι αναστρέψιμη. 
Απειλεί να ρίξει τους εργαζόμενους 
και τις νέες γενιές στη βαρβαρότη¬ 
τα. Είναι περισσότερο από ποτέ άλ¬ 
λοτε επίκαιρο το δίλημμα Σοσιαλι¬ 
σμός ή βαρβαρότητα και αναγκαίο 
να ανασυγκροτηθούν οι δυνάμεις του 
εργατικού κινήματος, του μοναδι¬ 
κού που μπορεί να σώσει την κοινω¬ 
νία με τους αγώνες του. Με ενότητα, 
με τις αποφάσεις στα χέρια των εργα¬ 
ζομένων μέσα από τις Γενικές Συνε¬ 
λεύσεις, με αυτοοργάνωση, επιτροπές 
αγώνα, απεργιακές επιτροπές σε κάθε 
χώρο δουλειάς, στους ανέργους, στις 
γειτονιές να οργανώσουμε την αντε¬ 
πίθεση των εργαζομένων στις επιπτώ¬ 
σεις της οικονομικής κρίσης του καπι¬ 
ταλιστικού συστήματος, πάνω σε ένα 
πρόγραμμα αιτημάτων σωτηρίας της 
εργατικής τάξης και της νεολαίας. Η 
αραβική επανάσταση, οι αυτοοργα- 
νωμένοι αγώνες των νέων σωματείων, 
καθώς και ολόκληρων περιοχών όπως 
στην Κερατέα δείχνουν το δρόμο. 

Το καπιταλιστικό σύστημα δεν 
μπορεί να εξασφαλίσει την επιβίω¬ 
ση και την αναπαραγωγή της εργατι¬ 
κής τάξης και των εργαζομένων, δηλα¬ 
δή της συντριπτικής πλειοψηφίας της 
κοινωνίας. ΓΓ αυτό καθήκον του ερ¬ 
γατικού κινήματος είναι η πλήρης αμ¬ 
φισβήτηση της λογικής της λειτουρ¬ 
γίας της οικονομίας με βάση το κέρ¬ 
δος δηλ. του ίδιου του καπιταλιστικού 
συστήματος. Η πάλη για μια οικονο¬ 
μία και κοινωνία, που θα λειτουργεί με 
βάση τις ανάγκες των ανθρώπων δηλ. 
μια σοσιαλιστική κοινωνία, είναι πε¬ 
ρισσότερο από ποτέ επίκαιρη. 

-> Κάτω η δοσίλογη κυβέρνηση της 
Τρόικας 

-> Όχι στο μνημόνιο και το 
ξεπούλημα της δημόσιας περιουσίας 

-> Διαγραφή του Χρέους - Δεν 
χρωστάμε , δεν πληρώνουμε! 

-> Εθνικοποίηση των τραπεζών , 
των μεγάλων επιχειρήσεων και των 
ΔΕΚΟ χωρίς αποζημίωση και κάτω 
από εργατικό έλεγχο 

-> Απαγόρευση των Απολύσεων. 
Κατάργηση κάθε ελαστικής 
εργασίας. 

-> Αιγότερη δουλειά , δουλειά για 
όλους , με 35ωρο-5ήμερο-7ωρο. 

-> Κατάργηση του ΦΠΑ στα είδη 
λαϊκής κατανάλωσης. Εργατικός 
έλεγχος και μείωση στις τιμές. 
Αυξήσεις σε μισθούς-συντάξεις. 
1.400 ευρώ κατώτερος βασικός 
μισθός για όλους. Αύξηση των 
κοινωνικών δαπανώνδημόσια και 
δωρεάν υγεία και παιδεία. 

Οργάνωση Κομμουνιστών 
Διεθνιστών Ελλάδας 






























6 Εργατική Πάλη 


ΠΟΛΙΤΙΚΗ 


Μάιος 2011 


Καμία συγχώνευση-κατάργηση σχολείου να μην περάσει 

Για ιην δράση ίων επιτροπών ογώνπ 


Ο ι συγχωνεύσεις-καταργήσεις και 
υποβιβασμοί σχολείων, που έχει ξε¬ 
κινήσει το Υπουργείο Παιδείας, απο¬ 
τελούν ένα σκληρότατο μέτρο ενάντια στη 
δημόσια εκπαίδευση. Μαζί με την δραματική 
περικοπή των λειτουργικών δαπανών, απο¬ 
τελούν εφαρμογή του Μνημονίου στην εκ¬ 
παίδευση, με επιπτώσεις τη μείωση των διο¬ 
ρισμών μόνιμων εκπαιδευτικών, την κατακό- 
ρυφη αύξηση του αριθμού των μαθητών ανά 
τμήμα και σχολική μονάδα, τη χειροτέρευ¬ 
ση των συνθηκών διδασκαλίας αλλά και κοι¬ 
νωνικοποίησης των μαθητών. Σε πολλές πε¬ 
ριοχές υπήρξαν κινητοποιήσεις ενάντια στις 
συγχωνεύσεις και τα κλεισίματα σχολείων, 
από απλές διαμαρτυρίες έως την είσοδο στο 
Υπουργείο Παιδείας από μαθητές, γονείς και 
εκπαιδευτικούς του Περιστεριού. 

Οι κινητοποιήσεις αυτές, παρά τις αδυνα¬ 
μίες τους -κυρίως ότι παρέμειναν διάσπαρτες 
και δεν ενοποιήθηκαν- είχαν εδώ ή εκεί κά¬ 
ποια θετικά αποτελέσματα με την ακύρωση 
κάποιων συγχωνεύσεων και αποτελούν ση¬ 
μαντική παρακαταθήκη για το άμεσο μέλ¬ 
λον. Το Υπουργείο Παιδείας θα συνεχίσει τις 
συγχωνεύσεις, καθώς τα νέα μέτρα που ετοι¬ 
μάζουν κυβέρνηση του ΠΑΣΟΚ και τρόικα 
προβλέπουν δραματικές μειώσεις στις δαπά¬ 
νες και του υπουργείου Παιδείας. Άλλωστε, 
τις συγχωνεύσεις ακολουθούν τα κλεισίματα 
ειδικών σχολείων, Επαγγελματικών λυκείων 
και σχολών, τμημάτων ΤΕΙ και ΑΕΙ. 

Επιτροπές σε Αμπελόκηπους- 
Μενεμένη, Κορυδαλλό, Γαλάτσι 
Στον δήμο Αμπελοκήπων-Μενεμένης 
Θεσσαλονίκης, η αρχική πρόταση του δι¬ 
ευθυντή πρωτοβάθμιας θα είχε σαν αποτέ¬ 
λεσμα να χαθούν 14 τμήματα στα δημοτι¬ 


κά. Κατάπτυστη ήταν και η πρόταση του δι¬ 
ευθυντή β’βάθμιας για κλείσιμο του Γενικού 
Λυκείου Δεντροποτάμου (περιοχή με πολλές 
κοινωνικές ιδιαιτερότητες και ανάγκες) και 
συγχώνευση γυμνασίων της περιοχής. 

Η Αντεπίθεση των Εκπαιδευτικών κά- 
λεσε σε δημιουργία Επιτροπής Αγώνα, όπου 
συμμετείχαν γονείς, εκπαιδευτικοί, μαθητές 
και που συνέβαλε στην οργάνωση κινητο¬ 
ποιήσεων (αποχές, συγκεντρώσεις, πορείες, 
στάσεις εργασίας). Προκάλεσε Γενικές Συ¬ 
νελεύσεις γονιών και μαθητών, πίεσε το ΔΣ 
των δασκάλων και την τοπική ΕΛΜΕ να κη¬ 
ρύξουν στάσεις. Τα ΔΣ του διδασκαλικού 
συλλόγου και της ΕΛΜΕ, καθώς και ο Δή¬ 
μαρχος Αμπελοκήπων, περιορίζονταν στην 
φραστική καταδίκη των συγχωνεύσεων δια- 
κρίνοντάς τις σε «δικαιολογημένες» και μη. 
Υπό την πίεση εκπαιδευτικών, γονιών, μαθη¬ 
τών αναγκάστηκαν να ακολουθήσουν τις κι¬ 
νητοποιήσεις, ενώ απέφυγαν να τις οργανώ¬ 
σουν και να τις συνεχίσουν μέχρι τέλους. 

Ιδιαίτερα μαζική ήταν η συγκέντρωση 
στην κεντρική πλατεία των Αμπελοκήπων 
στις 21/2, όπου περίπου 250 εκπαιδευτικοί, 
γονείς και μικροί μαθητές συγκεντρώθηκαν 
και φωνάζοντας συνθήματα έκαναν πορεία 
στο κτήριο των Διευθύνσεων Πρωτοβάθμι¬ 
ας και Δευτεροβάθμιας Εκπαίδευσης Δ. Θεσ¬ 
σαλονίκης. Εκεί συναντήθηκαν με τους μα¬ 
θητές δύο Γυμνασίων της Μενεμένης που 
συγχωνεύονται και με γονείς και εκπαιδευτι¬ 
κούς από την περιοχή Λαγκαδά. Αυτή η κι¬ 
νητοποίηση πίεσε αρκετά, ώστε ν’ αλλάξει το 
αρχικό σχέδιο και απ’ ό,τι φαίνεται μόνο το 
2ο δημοτικό των Αμπελοκήπων υποβαθμίζε¬ 
ται, χάνοντας δύο τμήματα. Επίσης, πάρθηκε 
πίσω η κατάργηση του Γενικού Λυκείου Δε¬ 
ντροποτάμου. Στην Επιτροπή Αγώνα συμμε¬ 


τείχαν και μαθητές του Γυμνασίου Μενεμέ¬ 
νης που συγχωνεύεται. Έκαναν αρκετές μέ¬ 
ρες αποχή, μια τοπική πορεία στις 21/2 και 
συμμετείχαν με δικό τους μπλοκ στην απερ¬ 
γία στις 30/3. 

Στον Κορυδαλλό καταργούνται δύο δη¬ 
μοτικά, το 19° που συγχωνεύεται με το 3° και 
το 22° που συγχωνεύεται με το 11°. Στα δυο 
τελευταία συστεγαζόμενα σχολεία, γονείς 
και εκπαιδευτικοί πραγματοποίησαν κοινές 
συνελεύσεις με αμεσοδημοκρατικές διαδικα¬ 
σίες. Οι αποφάσεις ήταν ομόφωνες και όλοι 
μαζί συνέβαλλαν στην υλοποίησή τους. 

Πρώτα βγήκε ένα κείμενο ενάντια στη 
συγχώνευση και μαζεύτηκαν υπογραφές 
ακόμα και τη μέρα της παρέλασης, όπου δε¬ 
κάδες γονείς και εκπαιδευτικοί μοίρασαν 
προκηρύξεις και διαμαρτυρήθηκαν με πανό 
και πλακάτ. Την επόμενη εβδομάδα συμμε¬ 
τείχαν με τους γονείς και εκπαιδευτικούς της 
Νίκαιας σε διαδήλωση και συναυλία που ορ¬ 
γάνωσαν στον δήμο τους. Στις 8/4 πραγμα¬ 
τοποιήθηκε μια πετυχημένη συγκέντρωση 
και πορεία περίπου 200 ατόμων στον Κορυ¬ 
δαλλό, με τους μικρούς μαθητές να δίνουν 
τον τόνο με τα τύμπανά τους, ενώ ο κόσμος 
υποδεχόταν την πορεία με χαμόγελα και χει¬ 
ροκροτήματα. Εκεί βρέθηκαν η Ένωση Γονέ¬ 
ων Νίκαιας και γονείς από το 28ο δημοτικό 
Νίκαιας, εργαζόμενοι του Δήμου Κορυδαλ¬ 
λού με ψήφισμα συμπαράστασης και η «Κί¬ 
νηση Πολιτών Κορυδαλλού ενάντια στο 
Μνημόνιο και το ΔΝΤ». 

Δυστυχώς, οι κινητοποιήσεις αυτές δεν 
είχαν ουσιαστική στήριξη ούτε από τον σύλ¬ 
λογο δασκάλων Κορυδαλλού-Αγ. Βαρβά¬ 
ρας, ούτε από την Ένωση Γονέων και το 
Δήμο Κορυδαλλού. Ο δήμαρχος, ενώ ισχυρί¬ 
ζεται ότι είναι κατά των συγχωνεύσεων γενι¬ 


κά, συμφωνεί με τις συγχωνεύσεις που δρο¬ 
μολογούνται στον δήμο του, προτείνοντας 
λύσεις σε συνεργασία με την πλειοψηφία του 
ΔΣ του συλλόγου δασκάλων Κορυδαλλού- 
Αγ. Βαρβάρας, στο πλαίσιο της «μνημονια- 
κής» πολιτικής του υπουργείου. 

Στο Γαλάτσι, όπου οι συγχωνεύσεις αφο¬ 
ρούν 10 από τα 16 δημοτικά σχολεία, δημι- 
ουργήθηκε ήδη από τα μέσα Μάρτη Ανοιχτή 
Συντονιστική Επιτροπή «για τη μη κατάργη¬ 
ση-συγχώνευση σχολείων και την υπεράσπι¬ 
ση της Δημόσιας Δωρεάν Παιδείας». Συμμε¬ 
τέχουν ο σύλλογος δασκάλων «ΑΘΗΝΑ», 
σύλλογοι γονέων και καθηγητές από τη Γ’ 
ΕΛΜΕ. Η Επιτροπή συμμετείχε στην κεντρι¬ 
κή συγκέντρωση στην Ομόνοια στις 17/3 και 
στη συγκέντρωση και κατάληψη της Περιφέ¬ 
ρειας στις 18/3. Τέσσερις μέρες μετά διοργά- 
νωσε ενημέρωση και πορεία με τη συμμετο¬ 
χή δεκάδων γονιών και εκπαιδευτικών. Έκα¬ 
νε παρέμβαση στο Δημοτικό Συμβούλιο και 
πορεία την ημέρα της παρέλασης με περίπου 
100 άτομα, η οποία έγινε δεκτή από τον κό¬ 
σμο με χειροκροτήματα. Στις 20/4 πραγμα¬ 
τοποιήθηκε συγκέντρωση και συναυλία δι¬ 
αμαρτυρίας, με μεγάλη συμμετοχή μαθητών 
(έφταναν τους 200). 

Η Αντεπίθεση των Εκπαιδευτικών συμ¬ 
μετέχει ενεργά σ’ αυτές τις επιτροπές και τις 
δράσεις τους. Η ενότητα εκπαιδευτικών, γο¬ 
νιών και μαθητών, η οποία έχει αναπτυχθεί, 
όχι μόνο δεν πρέπει να εξατμιστεί αλλά θα 
πρέπει ενισχυθεί με τη συνέχιση της λειτουρ¬ 
γίας των Επιτροπών και να συγκεντρωθεί σ’ 
έναν κεντρικό συντονισμό των διαφόρων 
τοπικών κινήσεων, για δυναμικούς αγώνες 
με προοπτική νίκης. 


Το Νέο λύκειο στα ρέτρα του Δ.Ν.Τ. 


Το κύριο βάρος των περικοπών του 
νέου Μνημονίου 2012-2015 θα το σηκώ¬ 
σουν τα υπουργεία Εργασίας, Υγείας και 
Παιδείας. Το νέο «σχολείο» του ΔΝΤ θα 
λειτουργεί με το μικρότερο δυνατό κό¬ 
στος για το κράτος. Ο προϋπολογισμός 
για την παιδεία βρίσκεται στο χαμηλότε¬ 
ρο επίπεδο από τη μεταπολίτευση και η 
ήδη πενιχρή χρηματοδότηση των σχολεί¬ 
ων πρόκειται να μειωθεί σε τέτοιο βαθμό, 
ώστε η λειτουργία τους να είναι αδύνατη 
χωρίς την επιβολή ενός είδους διδάκτρων 
στους μαθητές. Ακόμη, η αλλαγή των 
αναλυτικών προγραμμάτων δεν θα συ¬ 
νοδεύεται, όπως θα ήταν εύλογο, και από 
νέα βιβλία. Θα λειτουργήσει είτε με τα πα¬ 
λιά είτε και με καθόλου βιβλία (μιας και ο 
Οργανισμός Εκδόσεως Διδακτικών Βιβλί¬ 
ων έχει καταργηθεί πρόσφατα). Το υπουρ¬ 
γείο διαβεβαιώνει ότι δεν χρειάζονται νέα, 
αφού υπάρχουν τα ψηφιακά βοηθήματα 
και οι διαδικτυακές πηγές! 

Νέο «Λύκειο» 

Από τους στόχους του νέου «Λυκείου» 
απουσιάζουν τόσο η μεταβίβαση γενικής 
συγκροτημένης γνώσης όσο και η εξα¬ 
σφάλιση ίσων ευκαιριών στη μόρφωση. 
Ένας μικρός πυρήνας μαθημάτων στην Α' 
Λυκείου θα έχει στόχο την ανάπτυξη βασι¬ 
κών δεξιοτήτων. Η γενική γνώση που θα 
παρέχεται θα είναι τέτοια και τόση ώστε 
σε αυτή να μπορεί να πατήσει η «δια βίου 
μάθηση». Η Β' και Γ' τάξη θα είναι τάξεις 
εξειδίκευσης, που θα επικεντρώνουν στα 
μαθήματα βαρύτητας για την εισαγωγή 
στην τριτοβάθμια εκπαίδευση. 


Εξατομικευμένη πορεία του μαθητή 
Σπάσιμο Ενιαίων Προγραμμάτων 

Στη Β' Λυκείου ο κοινός κορμός μαθη¬ 
μάτων των δύο κατευθύνσεων δεν θα ξε¬ 
περνά το 50% των διδακτικών ωρών, ενώ 
στη Γ' Λυκείου, όπου θα υπάρχουν τρεις 
κατευθύνσεις, το 33% αντίστοιχα. Η δι¬ 
αφοροποίηση θα υπάρχει ακόμα και στα 
βασικά μαθήματα της ίδιας κατεύθυνσης. 
Κάθε μαθητής θα διαμορφώνει μια όλο και 
περισσότερο ατομική διαδρομή μάθησης, 
που μπορεί και να μην περιλαμβάνει βασι¬ 
κές επιστήμες γενικής παιδείας. Μαθητές 
με χαμηλό κοινωνικό και μορφωτικό επί¬ 
πεδο ή όσοι δεν θα «θέλουν» να εισαχθούν 
σε ΑΕΙ-ΤΕΙ, αντί να βοηθηθούν για να πά¬ 
ρουν τις απαραίτητες γνώσεις, θα οδηγη¬ 
θούν (επειδή δεν θα επιλέγουν τα μαθή¬ 
ματα εμβάθυνσης στις βασικές επιστήμες) 
σε μια ομάδα «εύκολων» μαθημάτων (π.χ. 
ξένη γλώσσα, λογική, θρησκευτικά). 

Ερευνητική εργασία (ρπήεοί) 

Γίνεται δίωρο μάθημα και στις τρεις 
τάξεις ώστε οι μαθητές, όπως υποστηρί¬ 
ζει το υπουργείο, να αποκτήσουν «εγκάρ¬ 
σιες ικανότητες», «ψηφιακή ικανότητα», 
«να μάθουν πώς να μαθαίνουν», «να ανα¬ 
πτύσσουν πρωτοβουλίες», «επιχειρηματι¬ 
κό πνεύμα» και «πολιτιστική συνείδηση». 
Με λίγα λόγια διατυμπανίζεται η εργαλει- 
ακού τύπου μάθηση στον αντίποδα δήθεν 
της αποστήθισης. Ωστόσο, τίθεται μια σει¬ 
ρά ζητημάτων όπως: α) πώς θα υλοποιηθεί 
αυτό το «μάθημα» σε τμήματα 30 ατόμων 
και σε σχολεία 300-500 μαθητών με ένα 
εργαστήριο πληροφορικής 12-14 θέσεων 


εργασίας; β) σε ποιες ειδικότητες εκπαι¬ 
δευτικών θα ανατεθεί; γ) πώς θα βρίσκουν 
πρόσβαση σε ηλεκτρονικές πηγές πληρο¬ 
φοριών τα παιδιά των εργατικών-φτωχών 
στρωμάτων και των μεταναστών; δ) πώς 
θα μπορούν να διαχειρίζονται την πληθώ¬ 
ρα πληροφοριών χωρίς να έχουν αποκτή¬ 
σει βάσεις στις επιστήμες και κριτική σκέ¬ 
ψη; 

Εντείνεται το εξεταστικό πλέγμα 

Για την εισαγωγή στην τριτοβάθ¬ 
μια εκπαίδευση θα μετρά η επίδοση στις 
τρεις τάξεις του Λυκείου, πιθανά ο βαθ¬ 
μός των «ριτήεοί» και οι βαθμοί σε τέσσε¬ 
ρα μαθήματα πανελλαδικώς εξεταζόμενα 
μετά το τέλος της Γ' Λυκείου. Τα τέσσε¬ 
ρα αυτά μαθήματα καθώς και οι συντελε¬ 
στές βαρύτητάς τους δεν θα είναι κοινά, 
αφού θα ορίζονται από την κάθε πανεπι¬ 
στημιακή σχολή. Ο μαθητής θα εισάγεται 
σε σχολή και όχι σε τμήμα (π.χ. στη Σχο¬ 
λή Θετικών Επιστημών και όχι στο τμή¬ 
μα Μαθηματικών ή Φυσικής). Αφού φοι¬ 
τήσει για ένα έτος θα δίνει νέες εξετάσεις 
για να εισαχθεί σε συγκεκριμένο τμήμα. 
Για να μπορέσει ο μαθητής να αντεπεξέλ- 
θει θα χρειάζεται πολύ περισσότερα φρο¬ 
ντιστήρια, άρα πολύ περισσότερα χρήμα¬ 
τα. Με δεδομένη την αυξανόμενη ανεργία 
και την πτώση των μισθών, αντιλαμβάνε¬ 
ται κανείς ότι ένα τεράστιο κομμάτι νεο¬ 
λαίας θα οδηγηθεί βίαια προς την τεχνι¬ 
κή εκπαίδευση ή ακόμα χειρότερα προς 
την εγκατάλειψη του σχολείου. Τέλος, για 
τους λίγους που θα παραμείνουν στο νέο 
«Λύκειο» μπαίνει ένας ακόμα ισχυρότε¬ 


ρος ταξικός φραγμός: η «όχι αυστηρά κα¬ 
θορισμένη ύλη των πανελλαδικών», που 
σε συνδυασμό με τις εξετάσεις στο τέλος 
του πρώτου έτους των σχολών θα κατα¬ 
στήσουν την πανεπιστημιακή μόρφωση 
όνειρο απατηλό για τα παιδιά των φτω¬ 
χών στρωμάτων. 

«Ελεύθερη επιλογή» των μαθητών 

Οι αλλαγές παρουσιάζονται από το 
υπουργείο σαν δικαίωμα των μαθητών 
στην «ελεύθερη επιλογή». Όμως όταν 
μιλά για «ελεύθερη επιλογή» εννοεί αφε¬ 
νός την απαλλαγή του κράτους από την 
υποχρέωση να χρηματοδοτεί την παι¬ 
δεία και να εξασφαλίζει έστω και τυπικά 
ένα κοινό περιεχόμενο σπουδών στα παι¬ 
διά όλων των κοινωνικών τάξεων, αφετέ¬ 
ρου τη δυνατότητα κάθε μαθητή να αγο¬ 
ράζει «εκπαιδευτικές υπηρεσίες». Δηλαδή, 
ο μαθητής θα μορφώνεται όσο θα αντέχει 
η τσέπη της οικογένειάς του και μάλιστα 
θα είναι ατομικά υπεύθυνος για τις επιλο¬ 
γές του, και συνεπώς για την πιθανή απο¬ 
τυχία του στο μέλλον (ανεργία κ.α.). 

Επιπτώσεις στους Εκπαιδευτικούς 

Για τους εκπαιδευτικούς το νέο «Λύ¬ 
κειο» σημαίνει χάσιμο χιλιάδων οργανι¬ 
κών θέσεων για ορισμένες ειδικότητες, 
δημιουργία οργανικών θέσεων με βάση τη 
ζήτηση, ανταγωνισμό μεταξύ εκπαιδευτι¬ 
κών διαφορετικών ειδικοτήτων, ελαστικο- 
ποίηση των σχέσεων εργασίας και ανοίγει 
διάπλατα το δρόμο για απολύσεις. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 




























Μάιος 2011 


ΟΙΚΟΝΟΜΙΑ 


Εργατική Πάλη 7 


Επιτροπή Λογιστικού Ελέγχου 

Ινα ρεφορμιστικό σχέδιο διαχείρισης της κρίσης 


Η συγκρότηση της Επιτροπής 
Λογιστικού Ελέγχου (ΕΛΕ) 
έφερε ξανά στο προσκήνιο 
το ζήτημα του χρέους αλλά 
και της στάσης του μεγαλύ¬ 
τερου πλέον κομματιού της άκρας αριστεράς 
απέναντι στο ρεφορμισμό. 


Σύντομη παρουσίαση της ΕΛΕ 

Στις διακηρύξεις της ΕΛΕ διαβάζουμε: 

1. «Η τρέχουσα πολιτική της ΕΕ και του ΔΝΤ 
για την αντιμετώπιση του δημόσιου χρέους 
έχει επιφέρει μεγάλο κοινωνικό κόστος... 
ο ελλ. λαός έχει δημοκρατικό δικαίωμα να 
απαιτήσει πλήρη πληροφόρηση...». 

2. «Σκοπός... είναι η εξακρίβωση των αιτι¬ 
ών του δημόσιου χρέους, των όρων με τους 
οποίους έχει συναφθεί, καθώς και της χρή¬ 
σης των δανείων... (Η ΕΛΕ) θα διαμορφώσει 
κατάλληλες προτάσεις για την αντιμετώπιση 
του χρέους που θα αποδειχθεί παράνομο, μη 
νομιμοποιημένο ή απεχθές... θα επιχειρήσει 
επίσης να διαπιστώσει ευθύνες για τις προ¬ 
βληματικές συμβάσεις χρέους». 

3. «Η Επιτροπή... αποτελείται από ορκωτούς 
λογιστές... νομικούς, οικονομολόγους, αντι¬ 
προσώπους των εργατικών οργανώσεων και 
μέλη των οργανώσεων της κοινωνίας των 
πολιτών. Θα είναι ανεξάρτητη από τα πολιτι¬ 
κά κόμματα, αλλά δεν θα αποκλείει τη συμ¬ 
μετοχή πολιτικών, αρκεί να συμφωνούν με 
τους σκοπούς της». 

4. «...θα πρέπει να έχει πλήρη διαχρονική 
πρόσβαση στις συμβάσεις και εκδόσεις δη¬ 
μόσιου χρέους... τις απαραίτητες αρμοδιό¬ 
τητες ώστε να θέτει στη διάθεσή της όλα τα 
έγγραφα που κρίνει απαραίτητα... επίσης να 
θεσμοθετηθούν πρόσφοροι τρόποι ώστε να 
μπορεί να καλεί προς εξέταση δημόσιους λει¬ 
τουργούς, όπως και να ανοίγει, μετά από αι¬ 
τιολογημένο αίτημά της και δικαστική συν¬ 
δρομή, τραπεζικούς λογαριασμούς...». 

5. «Η ελληνική ΕΛΕ θα μπορούσε να λει¬ 
τουργήσει ως πρότυπο και για άλλες χώρες 
της Ευρωζώνης». 


Γενικά, δεν μπορεί να υπάρχει αντίρρη¬ 
ση για έναν έλεγχο του χρέους, όσο το δυνα¬ 
τόν πιο βαθύ και διαφανή. Όχι μόνο γιατί εί¬ 
ναι πράγματι δημοκρατικό δικαίωμα του ελ¬ 
ληνικού λαού, αλλά και γιατί θα αποκάλυπτε 
τα ληστρικά επιτόκια, μίζες «μεσολαβητών», 
υπερτιμολογήσεις έργων κλπ. καθώς και το 
μεγάλο μέρος του χρέους που βρίσκεται στα 
χέρια ελλήνων καπιταλιστών, παρά τα παρα¬ 
μύθια για δήθεν «πατριωτική υπόθεση». Θα 
ήταν μια ανοιχτή καταγγελία της διαφθο¬ 
ράς που ιδιαίτερα σήμερα κυριαρχεί ανάμε¬ 
σα και στους πιο «ευυπόληπτους» καπιταλι¬ 
στές - και ένα πολύτιμο μάθημα για την ερ¬ 
γατική τάξη και τις λαϊκές μάζες πάνω στους 
σύγχρονους μηχανισμούς καταλήστευσής 
τους. Όμως η πολιτική της ΕΛΕ δεν υπηρετεί 
πραγματικά αυτούς τους στόχους, παρά οδη¬ 
γεί σε επικίνδυνες αυταπάτες και αδιέξοδα. 


«Κρίση χρέους» ή κρίση του καπιταλισμού; 

Σύμφωνα με την ΕΛΕ: «Το δημόσιο και 
το ιδιωτικό χρέος βρίσκονται στην καρδιά 
της κρίσης της Ευρωζώνης. Η παγκόσμια 
κρίση... πήρε τη μορφή κρίσης χρέους της 
περιφέρειας της Ευρωζώνης...». Το χρέος πα¬ 
ρουσιάζεται ως αιτία της κρίσης, ενώ δεν εί¬ 
ναι παρά αποτέλεσμα της κρίσης του καπι¬ 
ταλισμού (την οποία η ΕΛΕ δεν αναφέρει). 
Η έκρηξη του χρέους είναι το τίμημα που 
έπρεπε να πληρώσει ο παγκόσμιος καπιταλι¬ 
σμός για την άμβλυνση ή αναβολή των σφο¬ 
δρών επιπτώσεων της κρίσης. Πιο απλά: αν 


Σταύρος Σκεύος 


το χρέος δεν είχε εκτιναχτεί με τα τρις των 
«πακέτων σωτηρίας» από το καλοκαίρι του 
2007, ένα μεγάλο μέρος του διεθνούς χρημα¬ 
τοπιστωτικού συστήματος θα είχε καταρρεύ¬ 
σει, συμπαρασύροντας την παγκόσμια οικο¬ 
νομία. Αυτό είναι αποτέλεσμα της δομικής 
κρίσης του καπιταλισμού (υπερσυσσώρεύ¬ 
ση κεφαλαίων, υπερπαραγωγή εμπορευμά¬ 
των), όχι κάποιων «προβληματικών» δανει¬ 
ακών συμβάσεων. Η κρίση έχει γιγαντώσει 
τα κερδοσκοπικά και πλασματικά κεφάλαια, 
που αναζητούν κέρδος σε βάρος της παρα¬ 
γωγής, δημιουργώντας κάθε είδους φούσκες 
(παράγωγα, ακίνητα κλπ.). Μαζί τους και οι 
διεθνείς ραντιέρηδες, οι μεγάλοι χρηματο¬ 
πιστωτικοί όμιλοι που κερδίζουν παίζοντας 
πάνω στο δημόσιο χρέος. 

Μπορεί για την ΕΛΕ (και γενικά τις ρε¬ 
φορμιστικές απόψεις) αυτό να εί¬ 
ναι «παράλογο», «κοντό 
φθαλμο» ή «επαχθές». 

Όμως η τοκογλυ 
φία και κερ¬ 
δοσκοπία εί¬ 
ναι σύμφωνες 
με τη λογική 
του καπιταλι¬ 
σμού, ιδιαίτε¬ 
ρα στην επο¬ 
χή της κρίσης 
και παρακμής 
του. Είναι το μο¬ 
ναδικό μέσο για να 
δοθεί μια διέξοδος 
(έστω προσωρινή) στα 
υπερσυσσωρευμένα κε¬ 
φάλαια, να μετατεθεί στο 
μέλλον η ραγδαία εκδήλω¬ 
ση της κρίσης, που θα σήμαι- 
νε άμεση καταστροφή ασύλλη 
πτων μαζών κεφαλαίου. Πράγμα¬ 
τι, τι θα συμβούλευε κανείς τους με- 
γαλοκαπιταλιστές να κάνουν τα λιμνάζοντα 
κεφάλαιά τους; Να τα βλέπουν να απαξιώ- 
νονται ή να τα κατευθύνουν όπου εμφανίζο¬ 
νται μεγαλύτερες προσδοκίες κέρδους, άρα 
και στον δανεισμό κρατών; 

Τα πράγματα είναι ακόμα πιο ξεκάθα¬ 
ρα για τον ελλ. καπιταλισμό, που η χρεοκο¬ 
πία του συνίσταται κυρίως στην εξάρθρω¬ 
ση της παραγωγικής βάσης. Χωρίς το διαρ¬ 
κές φούσκωμα του δημόσιου χρέους (πέρα 
από τις αντεργατικές πολιτικές), η σταδια¬ 
κή υποβάθμισή του στην παγκόσμια αγορά 
από τα μέσα της δεκαετίας του ’70 απλά θα 
είχε οδηγήσει πιο γρήγορα κι απότομα στο 
σημερινό «σημείο μηδέν». Αυτό είναι αποτέ¬ 
λεσμα της λειτουργίας της παγκόσμιας αγο¬ 
ράς, των πολιτικών της αστικής τάξης και βέ¬ 
βαια της ίδιας της ταξικής πάλης - με δυο λό¬ 
για, του ίδιου του καπιταλιστικού συστήμα¬ 
τος. Το ελλ. χρέος δεν ήταν λοιπόν μια «λο¬ 
βιτούρα» (έχει και τέτοια στοιχεία για κομμά¬ 
τια της μπουρζουαζίας), αλλά μονόδρομος 
επιβίωσης, έστω προσωρινής. Ακόμα κι αν 
όλοι οι πιστωτές τρελαίνονταν και εν μια νυ- 
κτί το διέγραφαν χωρίς ανταλλάγματα, σύ¬ 
ντομα θα ξαναδημιουργούνταν, λόγω της δι- 
αλυτικής κρίσης του ελλ. καπιταλισμού. Επί¬ 
σης, το ελλ. χρέος (όπως κι άλλων αδύναμων 
ευρωπαϊκών οικονομιών) χρησιμοποιήθηκε 
και για την άμβλυνση της κρίσης του ευρω¬ 
παϊκού μεγάλου κεφαλαίου πχ. μέσω του δι¬ 
αρκούς εμπορικού ελλείμματος προς χώρες 
όπως η Γερμανία. Σ’ αυτή την καπιταλιστική/ 
ιμπεριαλιστική ΕΕ, μ αυτή την ιεραρχία και 
τους μηχανισμούς, η ΕΛΕ φιλοδοξεί να απο- 
τελέσει υπόδειγμα... 



Αυτή την πραγματικότητα συγκαλύπτει 
η ΕΛΕ, παραδεχόμενη σιωπηρά ότι το χρέος 
οφείλεται κυρίως στην κακοδιαχείριση, σπα¬ 
τάλη και διαφθορά (όχι ότι αυτές δεν υπάρ¬ 
χουν). Η αποσύνδεση του προβλήματος του 
χρέους από την καπιταλιστική κρίση είναι 
η βάση των ρεφορμιστικών απόψεων και 
πρακτικών. Γι’ αυτό ως πρωταρχική αιτία των 
δεινών του ελληνικού λαού δεν κατονομά¬ 
ζει την καπιταλιστική κρίση (και ειδικότερα 
την χρεοκοπία του ελληνικού καπιταλισμού) 
αλλά την «τρέχουσα πολιτική της ΕΕ και του 
ΔΝΤ για την αντιμετώπιση του χρέους». 
Όμως η ΕΕ και το ΔΝΤ, όλοι οι μηχανισμοί 
του κεφαλαίου, δεν ενδιαφέρονται για την 
«αντιμετώπιση του χρέους» αλλά για να 
σώσουν το καπιταλιστικό σύστημα, φορ¬ 
τώνοντας όλο και πιο άγρια την κρίση στην 
εργατική τάξη και τις λαϊκές μάζες. Χωρίς 
να παραδέχεται αυτό, η ΕΛΕ έμμε¬ 
σα αναπαράγει το ιδεολόγη¬ 
μα των «αναγκαίων θυ¬ 
σιών»: αφού το πρό¬ 
βλημα δεν είναι η 
κρίση του συστή¬ 
ματος, με κά¬ 
ποιες θυσίες, 
αργά ή γρή¬ 
γορα -φρο¬ 
ντίζοντας ν’ 
απαλλαγού¬ 
με από το επα¬ 
χθές χρέος, θα 
συμπλήρωνε η 
ΕΛΕ- θα επιστρέφουμε 
σ’ έναν «κανονικό» καπιτα¬ 
λισμό, χωρίς ανεργία, μειώ¬ 
σεις μισθών, φτώχεια, κλεί¬ 
σιμο σχολείων και νοσοκο¬ 
μείων... Μια πραγματικά θα¬ 
νάσιμη αυταπάτη και παγίδα 
για την εργατική τάξη και τις λαϊ¬ 
κές μάζες. 

Δεν υπάρχει «νόμιμο» χρέος! 

Ποιες είναι «οι κατάλληλες προτάσεις» 
της ΕΛΕ; Θα μπορούσαν πχ. να ασκηθούν 
διώξεις για παράτυπες συμβάσεις - αυτό 
όμως δεν θα έφερνε πίσω ούτε δεκάρα από 
τα λεφτά που στραγγίστηκαν από τον ελλη¬ 
νικό λαό. Για ριζικά μέτρα όπως πχ. η δήμευ¬ 
ση καπιταλιστικών περιουσιών, δεν φαίνε¬ 
ται ούτε λόγος να γίνεται. Μόνη «ρεαλιστι¬ 
κή» πρόταση απομένει η άρνηση πληρωμής ή 
επαναδιαπραγμάτευση του «απεχθούς» χρέ¬ 
ους. Εδώ όμως προβάλλουν αμείλικτα ερω¬ 
τήματα. Με βάση τις νομικές κλπ. διαδικασί¬ 
ες, πόσο χρόνο θα έπαιρνε για να χαρακτη¬ 
ριστεί «εμπεριστατωμένα» το «επαχθές» χρέ¬ 
ος; Και έπειτα για να το επαναδιαπραγματευ- 
τούν οι πιστωτές (αν υποθέσουμε ότι έμπαι¬ 
ναν σε μια τέτοια διαδικασία κάτω από την 
πίεση της ΕΛΕ); Στο μεταξύ, η καταστροφική 
για τον ελληνικό λαό αποπληρωμή του χρέ¬ 
ους θα συνεχίζεται κανονικά; Και τι θα γίνει 
με το χρέος που τελικά θα κριθεί «νομιμοποι¬ 
ημένο»; Σύμφωνα με τη λογική της ΕΛΕ θα 
πρέπει ασφαλώς να το πληρώσουμε... 

Τα πράγματα είναι αρκετά απλά και ξε¬ 
κάθαρα. Η επίκληση της αστικής νομιμότη¬ 
τας και δικαιοσύνης (ακόμα κι αν δημιουρ¬ 
γήσουν νέους «θεσμούς») όχι μόνο δεν πρό¬ 
κειται να λύσει το πρόβλημα, αλλά θα το συ¬ 
σκοτίσει, θα «νομιμοποιήσει» την ύπαρ¬ 
ξη του χρέους (ένα «κούρεμα» άλλωστε το 
αποδέχονται και οι ίδιοι οι δανειστές) και έμ¬ 
μεσα θα ενοχοποιήσει τον ελληνικό λαό γΓ 
αυτό, θα δέσει ακόμα περισσότερο τη θη¬ 


λιά του στο λαιμό μας. Γιατί είναι κομμένες 
και ραμμένες ακριβώς στα μέτρα των καπι¬ 
ταλιστικών πρακτικών, όπως αυτών που δη¬ 
μιούργησαν το χρέος. Ιδιαίτερα μετά και την 
ψήφιση του Μνημονίου, που ήταν μια κραυ¬ 
γαλέα παραβίαση του ίδιου του Συντάγμα¬ 
τος - εκτός αν η ΕΛΕ προσπαθεί να μας πεί¬ 
σει ότι υπάρχει κάποιος μαγικός τρόπο να 
βγάλει «παράνομο» τον ίδιο τον καπιταλι¬ 
σμό! Πρόκειται πραγματικά για έναν άσχημο 
χλευασμό κινημάτων όπως το «Δεν πληρώ¬ 
νω!» ή και παρόμοιων ατομικών πρακτικών 
(μη πληρωμή λογαριασμών κλπ.), που αυξά¬ 
νονται καθημερινά δείχνοντας μια έμπρακτη 
διάθεση αμφισβήτησης της άθλιας «νομιμό¬ 
τητας», παλεύοντας για την ανάγκη και το 
δίκιο επιβίωσης της κοινωνίας. 

Ποιος και πως μπορεί να «ελέγξει» 
το χρέος; 

Ο χαρακτήρας της ΕΛΕ αποδεικνύεται 
επίσης από τον τρόπο που συγκροτείται. Οι 
υπογραφές από εκατοντάδες «προσωπικό¬ 
τητες» (πολιτικοί, επιστήμονες, καλλιτέχνες 
κλπ.) δείχνουν ότι μάλλον θα παραμείνει μια 
κίνηση «από τα πάνω». Όσο για την «ανεξαρ¬ 
τησία από τα πολιτικά κόμματα», προσοχή! 
Μέσα στην αποσύνθεση του πολιτικού σκη¬ 
νικού, πολλοί αστοί πολιτικοί (ή φερέφωνά 
τους μεταμφιεσμένα σε ΜΚΟ και «κοινωνία 
των πολιτών») θα διατυμπανίσουν την «ανε¬ 
ξαρτησία» τους, για να επιβιώσουν πολιτικά 
παρασέρνοντας το κίνημα σε ανώδυνα και 
αδιέξοδα κανάλια. Αυτός είναι αντικειμενικά 
ο ρόλος και της ΕΛΕ. Είναι άλλωστε αστείο 
και να λέγεται, όταν συμμετέχουν πρώην 
βουλευτές του ΠΑΣΟΚ και πρωτοκλασάτοι 
της συνδικαλιστικής γραφειοκρατίας. Έτσι, 
είναι λάθος η απόφαση της ΑΝΤΑΡΣΥΑ να 
συμμετάσχει στην ΕΛΕ, μ’ έναν αστερίσκο 
για επιτροπή «κινηματική, όχι κοινοβουλευ¬ 
τική». Ακόμα χειρότερα, οι «πλατιές συμμα- 
χίες» πάσει θυσία (πιο πριν ήταν οι Αριστε¬ 
ροί Οικονομολόγοι και το Βήμα Διαλόγου), 
η αναζήτηση «γρήγορων δρόμων» κλπ. στο 
όνομα της τακτικής, οδηγούν στην έμπρα¬ 
κτη υπαναχώρηση από προγραμματικές θέ¬ 
σεις (διαγραφή του χρέους) και κυρίως στην 
απορρόφηση από τον ρεφορμισμό. Τα παρα¬ 
δείγματα, ιστορικά και σύγχρονα, αφθονούν 
για να ισχυριστεί κανείς ότι δεν τα γνώριζε... 

Το χρέος μπορεί να «ελεγχθεί» με την πο¬ 
λιτική του εργατικού ελέγχου. Δηλαδή όχι 
μόνο ανοίγοντας λογιστικά βιβλία, τραπεζι¬ 
κούς λογαρισμούς κλπ. αλλά και με μια τε¬ 
ράστια κινητοποίηση των εργαζομένων και 
του λαού, με τη δημιουργία δομών αυτοορ¬ 
γάνωσης (συνελεύσεις, επιτροπές κλπ.). Έτσι 
μόνο θα επιβληθούν στην πράξη και οι «αρ¬ 
μοδιότητες ελέγχου», που η ΕΛΕ δεν μπο¬ 
ρεί παρά να τις ζητιανεύει από την κυβέρνη¬ 
ση, δηλ. τους πράκτορες της ΕΕ, του ΔΝΤ 
και των δανειστών-τοκογλύφων! Μόνο έτσι 
αποκτά αξία και ο ρόλος των διαφόρων ειδι¬ 
κών, που όντως είναι απαραίτητοι αλλά σαν 
βοηθοί της πάλης των εργαζομένων, όχι σαν 
«προσωπικότητες». Άμεσα θα μπορούσε να 
ξεκινήσει μια επιτροπή-καμπάνια με επίκε¬ 
ντρο την διαγραφή του χρέους, προσπαθώ¬ 
ντας να εξαπλωθεί στους χώρους δουλειάς, 
τις γειτονιές, τη νεολαία. Φαίνεται ότι οι πε¬ 
ρισσότεροι στην άκρα αριστερά βρίσκονται 
σε άλλα μονοπάτια. Είμαστε όμως βέβαιοι 
ότι σύντομα οι εξεγέρσεις των εργαζομένων 
και της νεολαίας θα απαντήσουν στα ονειρο¬ 
πολήματα τύπου ΕΛΕ για μια «υπεύθυνη» δι¬ 
αχείριση του χρέους και της καπιταλιστικής 
κρίσης. 

Φάκελος: Ένας χρόνος Μνημόνιο 


Μάιος 2011 


Και τυπικά χρεοκοπημένο! 


Ολα δείχνουν ότι 
πολύ σύντομα, μέσα 
στο 2011 και ίσως 
μέσα στον Ιούνιο, ο 
ελληνικός καπιταλισμός 
και τυπικά οδηγείται 
σε χρεοκοπία, όπως 
και αν την ονομάσουν, 
αναδιάρθρωση, 
επιμήκυνση, 
«ελεγχόμενη» κλπ. Την 
έχει ήδη εξαγγείλει ο 
γερμανός υπουργός 
οικονομικών και όλα 
τα μεγάλα ΜΜΕ 
του ντόπιου και 
διεθνούς κεφαλαίου, 
τη σιγοψιθυρίζουν 
ή και την 
«διαπραγματεύονται» 
και οι δοσίλογοι της 
κυβέρνησης. 


■ Σωφρόνης Παπαδόττονλος 


Σ ε κάθε περίπτωση, στις 
αρχές του 2012 τα «ψέ¬ 
ματα» τελειώνουν: η τε¬ 
λευταία δόση από τα 110 
δις ευρώ αρκεί για να κα¬ 
λύψει μόνο το α’ τρίμη¬ 
νο και χρειάζονται τουλάχιστον άλλα 30 
δις ευρώ για να βγει το έτος, που φυσι¬ 
κά είναι αδύνατο να αντληθούν από την 
αγορά με τα δρΓεαάδ σήμερα πάνω από 
τις 1000 μονάδες. Σχεδόν όλοι (οικονο¬ 
μολόγοι, κόμματα κλπ.), εκτός ίσως από 
μια μικρή ομάδα γύρω από τον Γ. Πα- 
πανδρέου, παραδέχονται ότι το «Μνη¬ 
μόνιο» απέτυχε, οι αριθμοί δεν βγαί¬ 
νουν, είναι αδύνατο να βγούμε από την 
κρίση κλπ. 

Ένα χρόνο αφότου «μπήκαμε» στο 
ζουρλομανδύα του «Μνημονίου», χρει¬ 
άζεται να επισημανθούν δύο πράγματα. 
Πρώτον, οι αριθμοί και τα ποσοστά (έλ¬ 
λειμμα, χρέος, ύφεση κλπ.) έχουν μόνο 
μια ενδεικτική σημασία, γιατί απλού- 
στατα αποδεικνύονται εκ των πραγμά¬ 
των «λανθασμένα» και αναθεωρούνται 
διαρκώς. Δεύτερον, εκεί που έχουν φτά¬ 
σει τα πράγματα και πολύ περισσότερο 
όσο συνεχίζεται η πολιτική της χούντας 
Κυβέρνησης-Τρόικας, μπορεί ακόμη και 
μέσα στο 2011 να έχουμε την πλήρη κα¬ 
τάρρευση της οικονομίας και της κυβέρ¬ 
νησης Παπανδρέου, την εξέγερση ή εξε¬ 
γέρσεις των μαζών. Σε κάθε περίπτωση, 
με τον ένα ή τον άλλο τρόπο, αυτά τα 
ενδεχόμενα έρχονται κάθε μέρα και πιο 
κοντά. 

Η κρίση δεν είναι αναστρέψιμη, 
η τυπική χρεοκοπία έρχεται 

1. Κυβέρνηση και Τρόικα, παρά την 
πλήρη αποτυχία της πολιτικής τους, 
οδηγούνται σε ακόμη πιο καταστροφι¬ 
κή πολιτική, έστω και αν οι δυνατότη¬ 
τες πρακτικής εφαρμογής της είναι περι¬ 
ορισμένες. Έτσι, το αποτυχημένο ακραίο 
νεοφιλελεύθερο συνταγολόγιο (για 
όλα φταίει το Δημόσιο και οι Δημόσι¬ 
οι Υπάλληλοι, συρρίκνωση του Δημόσι¬ 
ου Τομέα και του Κράτους, μείωση Μι¬ 
σθών και Συντάξεων, κατεδάφιση των 
συστημάτων υγείας, παιδείας και κοινω¬ 
νικής ασφάλισης, διάλυση των εργασια¬ 
κών σχέσεων... «Μεταρρυθμίσεις») επα- 
ναφέρεται στην επικαιρότητα. Πρακτικά 
σημαίνει τρία νέα πακέτα μέτρων, το κα¬ 
θένα πολύ χειρότερο από το «Μνημό¬ 
νιο»: 

α) Για το 2011 έκτακτα μέτρα 5-8 δις 
ευρώ λόγω αποτυχίας του «Μνημονί¬ 
ου» (έλλειμμα του 2010 επίσημα 10,6% 
-στην πραγματικότητα είναι πάνω από 
13%- αντί 9,2% που υπολόγιζαν, υστέ¬ 
ρηση εσόδων 1,3 δις ευρώ το α τρίμηνο 
του 2011). Αυτά τα ποσά είναι αδύνατο 
να εξοικονομηθούν, ό,τι και να κάνουν. 

β) Το λεγόμενο Μεσοπρόθεσμο 
Δημοσιονομικό Πρόγραμμα 2012-15 
ύψους τουλάχιστον 23 δις ευρώ (9 δις 
ευρώ νέοι φόροι και 14 δις ευρώ περι¬ 
κοπή δαπανών, από τα οποία τα περισ¬ 
σότερα (7,5 δις) περικόπτονται από το 


Υπουργείο Εργασίας και ακολουθούν το 
Υγείας και Παιδείας). Και αυτά τα ποσά 
είναι έξω από κάθε πραγματικότητα. 

γ) Το πρόγραμμα ιδιωτικοποιήσε- 
ων και αποκρατικοποιήσεων 2011-15 
ύψους 50 δις ευρώ (από τα οποία 15 δις 
τα πρώτα δυο χρόνια). Και πάλι είναι 
αδύνατο να «μαζέψουν» αυτά τα ποσά, 
ό,τι και να κάνουν. 

2. Η τεράστια «εσωτερική υποτίμη¬ 
ση» κυρίως της αξίας της εργατικής δύ¬ 
ναμης το 2010 (μείωση εισοδήματος 
20%-40%, λόγω μείωσης μισθών και συ¬ 
ντάξεων, φορολογίας και ακρίβειας, πε¬ 
ρικοπής κοινωνικών δαπανών ή «κοινω¬ 
νικού μισθού» κλπ.) χειροτέρευσε ακό¬ 
μη περισσότερο την κατάσταση. Το πα¬ 
ραδέχονται ακόμη και οι παπαγάλοι της 
κυβέρνησης, το δείχνουν όλα τα στοι¬ 
χεία, τα νέα πακέτα μέτρων, η απόφαση 
της συνόδου κορυφής της ΕΕ στις 11 και 
25 Μάρτη (επιμήκυνση της αποπληρω¬ 
μής του χρέους, μείωση του επιτοκίου) 
- και κυρίως η παραδοχή ότι το 2013 θα 
«μπούμε» στο μόνιμο Ευρωπαϊκό Μηχα¬ 
νισμό Στήριξης, επειδή θα έχουμε πτω- 
χεύσει ή όπως το λένε κομψά, το χρέ¬ 
ος είναι μη βιώσιμο. Όμως το 2013 είναι 
πάρα πολύ μακριά. Ο χρεοκοπημένος 
ελλ. καπιταλισμός δεν μπορεί να φτά¬ 
σει μέχρι εκεί. Όλα δείχνουν ότι πολύ 
σύντομα, μέσα στο 2011 και ίσως μέσα 
στον Ιούνιο, ο ελλ. καπιταλισμός και τυ¬ 
πικά οδηγείται σε χρεοκοπία (την έχει 
ήδη εξαγγείλει ο γερμανός υπουργός οι¬ 
κονομικών και όλα τα μεγάλα ΜΜΕ του 
ντόπιου και διεθνούς κεφαλαίου, τη σι¬ 
γοψιθυρίζουν ή και την «διαπραγματεύ¬ 
ονται» και οι δοσίλογοι της κυβέρνη¬ 
σης), όπως και αν την ονομάσουν, ανα¬ 
διάρθρωση, επιμήκυνση, «ελεγχόμενη» 
κλπ. Σε κάθε περίπτωση, στις αρχές του 
2012 τα «ψέματα» τελειώνουν: η τελευ¬ 
ταία δόση από τα 110 δις ευρώ αρκεί για 
να καλύψει μόνο το ά τρίμηνο και χρει¬ 
άζονται τουλάχιστον άλλα 30 δις ευρώ 
για βγει το έτος, που φυσικά είναι αδύ¬ 
νατο να αντληθούν από την αγορά με τα 
δρΓεαάδ σήμερα πάνω από τις 1000 μο¬ 
νάδες. 

Πέραν της στάσης πληρωμών του 
δημοσίου (μισθοί συμβασιούχων, μη επι¬ 
στροφή ΦΠΑ κλπ.), υπάρχει και μια δευ- 
τερεύουσα «εσωτερική υποτίμηση» που 
έχει πάρει διαστάσεις: η χρήση κρατι¬ 
κών ομολόγων για την εξόφληση τρε- 
χουσών υποχρεώσεων του Δημοσίου 
(νοσοκομεία, προμηθευτές, εργολάβοι 
κλπ. - τώρα θέλουν να «δώσουν» και 
στα ασφαλιστικά ταμεία). Η αξία τους 
για το 2010 εκτιμάται σε 4,01 δις ευρώ 
έναντι 420 εκ. ευρώ που αρχικά υπολο¬ 
γιζόταν. Όλα δείχνουν ότι βρισκόμαστε 
ένα βήμα πριν τη γενικευμένη χρήση αυ¬ 
τού του μέσου, που ισοδυναμεί με τη δη¬ 
μιουργία ενός παράλληλου εσωτερικού 
υποτιμημένου μέσου πληρωμής. 

Όσο και αν αποκρύπτεται συστη¬ 
ματικά από τα ΜΜΕξαπάτησης, άτυπη 
στάση πληρωμών έχει κάνει και ο ιδι¬ 
ωτικός τομέας και μάλιστα σε αρκετά 
μεγάλη έκταση. Σύμφωνα με την Επι¬ 


θεώρηση Εργασίας, πάνω από το 1/3 
των επιχειρήσεων, (περισσότερες από 
275.000 επιχειρήσεις), οφείλουν στους 
εργαζόμενους 3 με 4 μηνιάτικα - και 
αυτή η κατάσταση επιδεινώνεται ρα¬ 
γδαία μήνα με το μήνα! Ακόμη καθυ¬ 
στερούν ή δεν πληρώνουν προμηθευτές, 
τράπεζες, συναλλαγματικές κλπ. 

3. Οι επιπτώσεις είναι δραματικές 
στο βιοτικό επίπεδο, τα στάνταρτ ζωής, 
στα κοινωνικά και πολιτικά δικαιώματα 
των εργαζομένων. Επίσης, είναι δυνατόν 
να κλυδωνιστούν σοβαρότατα οι εγχώ¬ 
ριες τράπεζες και κυρίως τα ασφαλιστι¬ 
κά ταμεία, που είναι και οι μεγαλύτεροι 
κάτοχοι ομολόγων από τα 120 δις ευρώ 
(60-65 δις ευρώ και 40-45 δις αντίστοι¬ 
χα) που βρίσκονται σε ελληνικά χέρια, 
σε σύνολο 350 δις ευρώ δημόσιου χρέ¬ 
ους. Όσο η κρίση μεγαλώνει και η ελ¬ 
ληνική οικονομία βυθίζεται σε βαθύτε- 

Να < 
της σι 

Ι Μέσα στην κρίση και κυρίως μετά 
το «Μνημόνιο», η εργατική τάξη, 
τα φτωχά λαϊκά στρώματα και η 
νεολαία αλλάζουν βίαια τα βασικά τους 
χαρακτηριστικά. Σε γενικές γραμμές, η 
εργατική τάξη και η κοινωνία γενικότε¬ 
ρα με άλλα χαρακτηριστικά μπήκαν στην 
κρίση και άλλα διαμορφώνουν μέσα σ’ 
αυτή. Βασική αιτία -όχι και η μοναδική- 
είναι οι νέες συνθήκες που βιώνουν, πολύ 
χειρότερες από πριν. 

Η κρίση και η πολιτική της χούντας 
Κυβέρνησης-Τρόικας έχουν φτωχοποι- 
ήσει μεγάλα κομμάτια: εργαζόμενους, 
άνεργους και υποαπασχολούμενους, μι¬ 
κροαστικά στρώματα της πόλης και της 
υπαίθρου κλπ. Τα προηγούμενα 2-3 χρό¬ 
νια και ειδικά τον τελευταίο χρόνο, υπάρ¬ 
χουν σημαντικές κοινωνικές μετατοπί¬ 
σεις, μια ραγδαία αντικειμενική προλε¬ 
ταριοποίηση λαϊκών μαζών. 

Μαζί με τη σταδιακή συνειδητοποίη- 
ση ότι αυτή η κατάσταση όχι μόνο δεν εί¬ 
ναι προσωρινή, αλλά ότι θα χειροτερεύει 
διαρκώς για τις εργαζόμενες μάζες και ει¬ 
δικά για τις νεότερες γενιές, δημιουργού- 
νται έτσι νέες πολιτικές συνειδητοποιή¬ 
σεις, αντιλήψεις και πρακτικές, μετατο¬ 
πίσεις και αλλαγές. Η πολιτική αντίδρα¬ 
ση σ’ αυτή τη ζοφερή κατάσταση αργά ή 
γρήγορα φέρνει την πρακτική αντιμετώ¬ 
πιση, τον αγώνα, την εξέγερση κλπ. όχι 
βέβαια μ’ έναν ευθύγραμμο και προδι- 
αγραμμένο τρόπο, αλλά μέσα από πα¬ 
λινδρομικές κινήσεις, απότομα και ξαφ¬ 
νικά. Γιατί η πολιτική συνείδηση δεν πη¬ 
γάζει αυτόματα από την κοινωνική κατά¬ 
σταση των μαζών: σε μεγάλο βαθμό είναι 

; ο ελληνικός καπιταλισμός 


ρη ύφεση, δεν αποκλείονται ούτε η δέ¬ 
σμευση καταθέσεων, μερική ή συνολι¬ 
κή, ούτε η κατάρρευση των ασφαλιστι¬ 
κών ταμείων. 

«Μνημόνια»-Μεσαίωνας κάθ οδόν 

4. Τα νέα μέτρα οδηγούν τους μέσους 
πραγματικούς μισθούς («παλαιών» ερ¬ 
γαζομένων και με σταθερές σχέσεις ερ¬ 
γασίας) αρκετά κάτω από τα 1000 ευρώ, 
τους μέσους πραγματικούς μισθούς των 
νέων όπως και τις μέσες πραγματικές 
συντάξεις κάτω από τα 500 ευρώ. Όλα 
αυτά χωρίς να υπολογίζονται η ραγδαία 
αύξηση της ανεργίας και της υποαπα¬ 
σχόλησης, της φορολογίας και της ακρί¬ 
βειας, της εισφοροδιαφυγής κλπ. Εκπαί¬ 
δευση, υγεία, κοινωνική ασφάλιση, υπο¬ 
δομές, τεχνικό και μορφωτικό επίπεδο, 
όλα σιγά σιγά θα καταρρέουν. Όλα αυτά 
χωρίς να υπολογίζονται η επερχόμενη 


χρεοκοπία,η ραγδαία αύξηση της ανερ¬ 
γίας και της υποαπασχόλησης. 

5. Η απασχόληση, ο πιο σημαντικός 
από τους ζωντανούς δείκτες της οικονο¬ 
μίας είναι ταυτόχρονα και ο πιο ασφαλής 
για να δούμε την εξέλιξη της κατάστα¬ 
σης. Η ανεργία επίσημα είναι στο 15,1% 
(37% στις ηλικίες 15-24, 21,3% στις ηλι¬ 
κίες 24-34, στις γυναίκες 18,8%), σύμ¬ 
φωνα με τη ΓΣΕΕ οι άνεργοι είναι 1,2 εκ. 
και μέχρι το τέλος του 2011 θα φτάσουν 
το 1,5 εκ., αριθμοί που αντανακλούν και 
την πραγματικότητα. Άλλοι περίπου 1,5 
εκ είναι οι υποαπασχολούμενοι (όλων 
των κατηγοριών). Έτσι άνεργοι και υπο¬ 
απασχολούμενοι είναι αρκετά πάνω από 
το 50% του οικονομικά ενεργού πληθυ¬ 
σμού (περίπου 4,3 εκ.). 

Το συμπέρασμα βγαίνει αβίαστα: α) 
Δεν μπορεί να επιζήσει το εκπαιδευτι¬ 
κό σύστημα που υπήρχε σε υποδομή, 


ποσότητα και ποιότητα, θα συρρικνω- 
θεί άμεσα τουλάχιστον κατά 50%. β) Το 
ίδιο ισχύει για την υγεία και την κοινω¬ 
νική ασφάλιση και συνολικά για όλες 
τις υποδομές (συγκοινωνίες, επικοινω¬ 
νίες, ενέργεια, ύδρευση κλπ.) που δημι¬ 
ούργησαν οι εργαζόμενοι με την εργα¬ 
σία τους από το Β’ Παγκόσμιο Πόλεμο 
και μετά, γ) Εκατοντάδες χιλιάδες μι¬ 
κρές και μεσαίες επιχειρήσεις θα βάλ¬ 
λουν οριστικά λουκέτο. 

Αυτά με τη σειρά τους δημιουργούν 
έναν φαύλο κύκλο ανεργίας, υποαπα¬ 
σχόλησης, μείωσης μισθών και συντά¬ 
ξεων, φτωχοποίησης όλων και μεγαλύ¬ 
τερων κομματιών της κοινωνίας, που 
επιταχύνουν και βαθαίνουν το πτωτικό 
σπιράλ της κατάρρευσης του ελλ. καπι¬ 
ταλισμού. 

6. Ταυτόχρονα όμως γίνεται και μια 
τεράστια αναδιανομή του συσσωρευ- 


μένου και του παραγόμενου πλούτου 
προς όφελος μιας χούφτας καπιταλι¬ 
στών, τραπεζιτών, κερδοσκόπων κλπ. 
Αδιάψευστος μάρτυρας η τρομακτική 
αύξηση των κοινωνικών ανισοτήτων. 
Αυτός είναι ο παραλογισμός του καπι¬ 
ταλιστικού συστήματος, ειδικά στις πε¬ 
ριόδους κρίσης και παρακμής του. Οι 
καταθέσεις ελλήνων σε τράπεζες του 
εξωτερικού λέγεται ότι είναι πάνω από 
600 δις ευρώ, ενώ πάνω από 40 δις ευρώ 
έφυγαν μόνο το 2010 για τράπεζες του 
εξωτερικού. 

Η κατάσταση δεν διορθώνεται με τί¬ 
ποτα. Ο ελλ. καπιταλισμός έχει χρεο¬ 
κοπήσει και κάθε μέρα που «ζει» κατα¬ 
στρέφει τα πάντα. Το μόνο που έχουμε 
να κάνουμε είναι να παλέψουμε για την 
ανατροπή του και την εγκαθίδρυση μιας 
σοσιαλιστικής κοινωνίας. 


ανατρέψουμε την Κυβέρνηση 
υμφοράς και της καταστροφής 


και αποτέλεσμα των πολιτικών δυνάμε¬ 
ων που επεμβαίνουν και ειδικά των επα¬ 
ναστατικών δυνάμεων, ιδιαίτερα στο πιο 
καθοριστικό και αποφασιστικό κομμάτι, 
στην πολιτική ομογενοποίηση. 

2 Σήμερα υπάρχει μια κατάρρευση 
της επιρροής των αστικών πολι¬ 
τικών δυνάμεων, κυρίως του ΠΑ- 
ΣΟΚ και της ΝΔ, που δεν είναι μονάχα 
εκλογική. Προέρχεται ουσιαστικά από 
την παταγώδη αποτυχία της συνολικής 
πολιτικής τους, που οδήγησε στην χρε¬ 
οκοπία, αλλά και από τη διαρκή μείωση 
του βιοτικού επιπέδου, τη καταστροφή 
των κοινωνικών, πολιτικών δικαιωμά¬ 
των και αξιών τους - και από το ότι δεν 
φαίνεται καμιά ελπίδα διεξόδου. 

α) Η εμφάνιση τριών «νέων» κομ- 
μάτων/κινήσεων (Δημ.Συμμ./Μπακο- 
γιάννη, ΠΑΠ/Δημαράς, Δημ.Αρ./Κου- 
βέλης) είναι το πρώτο σημάδι των αλ¬ 
λαγών στο πολιτικό σκηνικό και της βα¬ 
θύτατης κρίσης των κομμάτων, ιδιαί¬ 
τερα εκείνων που διαχειρίστηκαν την 
εξουσία. Και άλλα κόμματα θα εμφανι¬ 
στούν, κυρίως προερχόμενα από το ΠΑ- 
ΣΟΚ και τη ΝΔ, σαν έκφραση της απο¬ 
σύνθεσή τους. 

β) Το ΠΑΣΟΚ βρίσκεται σε πραγ¬ 
ματική αποσύνθεση σαν αποτέλεσμα 
της πρωτοφανούς αγριότητας επίθεσης 
ενάντια στους εργαζόμενους και συνο¬ 
λικά της χωρίς προηγούμενο καταστρο¬ 
φικής και φιλοϊμπεριαλιστικής πολιτι¬ 
κής του. Η αρχική υποστήριξη ή ανο¬ 
χή από ένα μέρος των λαϊκών μαζών και 
μικροαστικών στρωμάτων έχουν μετα¬ 


τραπεί σε θυμό και οργή. Ακόμη, ο Πα- 
πανδρέου και η παρέα του καταγγέλλε¬ 
ται από το πιο σοβαρό κομμάτι της δι¬ 
ανόησης με βαρύτατους πολιτικούς χα¬ 
ρακτηρισμούς, πρωτοφανείς για την με¬ 
ταπολιτευτική περίοδο και όχι μόνο. Τέ¬ 
λος, κομμάτια της αστικής τάξης, τα πιο 
σοβαρά, φαίνεται να εγκατα¬ 
λείπουν ή τουλάχιστον να 
παίρνουν αποστάσεις από 
το ΠΑΣΟΚ και την κυ¬ 
βέρνησή του. 

Το ΠΑΣΟΚ είναι 
διαιρεμένο σε του¬ 
λάχιστον τρεις αμά¬ 
δες. Τα νέα απί¬ 
στευτης σκληρό¬ 
τητας μέτρα που 
ετοιμάζεται να 
πάρει τους επόμε¬ 
νους δυο μήνες, σίγου¬ 
ρα προκαλούν τεράστια 
προβλήματα στον Παπαν- 
δρέου και την κυβέρνησή 
του. Τίποτα δεν αποκλεί¬ 
εται, ακόμη και η κατάρ¬ 
ρευσή της. 

γ) Η ΝΔ 
πληρώνει 
ολέθρια 
λιτική της. 
φραστικές 
τορείες ενάντια 
στο «Μνημόνιο» είναι αρκετά 
νωρίς για να ξεγελάσουν τις μά¬ 
ζες, ιδιαίτερα καθώς δέχεται να ψη¬ 
φίσει τα πιο σκληρά αντεργατικά μέτρα 
που απορρέουν απ’ αυτό. 



Το εργατικό κίνημα 

Η αντίσταση των εργαζομένων στην 
πολιτική της Χούντας ΠΑΣΟΚ-Τρόικας 
είναι ασφαλώς πολύ μεγάλη και συνεχό¬ 
μενη για ενάμιση χρόνο τώρα. Ουσια¬ 
στικά δεν υπάρχει κομμάτι που να μην 
κινητοποιήθηκε ενάντια σ’ αυτή 
την πολιτική και τις επιπτώσεις 
της. Δεν είναι μόνο οι κι¬ 
νητοποιήσεις και αγώνες 
από τα επίσημα συνδι¬ 
κάτα και τους συνδι¬ 
καλισμένους εργαζό¬ 
μενους. Είναι και εκα¬ 
τοντάδες άλλες κα¬ 
θημερινές κινητοποι¬ 
ήσεις, που διεξάγονται 
από τα νέα σωματεία, 
από επιτροπές αγώνα και 
όλων των ειδών μορφές 
αυτοοργάνωσης. 

Οι μανιασμένες επι¬ 
θέσεις της κυβέρνησης 
ενάντια στο συνδικα¬ 
λισμό με πρόσχημα τα 
προνόμια και τις λο¬ 
βιτούρες της συνδι- 
καλιστικής γραφειο¬ 
κρατίας, εκφράζουν 
πάνω απ’ όλα το φόβο 
της για τον συνδικαλι¬ 
σμό, την οργάνωση και 
την πάλη των εργαζομένων και κα¬ 
θόλου για τη διαφθορά των γραφει¬ 
οκρατών. Αποτελεί κοροϊδία να μιλούν 
για διαπλοκή και διαφθορά οι αρχιερείς 
τους. 


Όλοι γνωρίζουν ότι κυρίως το ΠΑ¬ 
ΣΟΚ αλλά και η ΝΔ εξαγόρασαν τις 
ανώτερες συνδικαλιστικές ηγεσίες. Οι 
εργαζόμενοι ξέρουν αρκετά καλά τι 
ακριβώς είναι η συνδικαλιστική γραφει¬ 
οκρατία και ποια τα συμφέροντα εξυπη¬ 
ρετεί. 

Η κρίση του ελλ. καπιταλισμού όχι 
μόνο δεν είναι αναστρέψιμη αλλά δεν 
είναι και διαχειρίσιμη. Αυτό πρακτικά 
σημαίνει ότι οι εργαζόμενοι πρέπει να 
πάρουμε τις τύχες στα χέρια μας, για να 
αντιμετωπίσουμε την κρίση, να σωθού¬ 
με από όσους μας οδήγησαν στην χρεο¬ 
κοπία και την καταστροφή. 

Χρειάζεται να ενωθούμε σαν μια 
γροθιά, όλοι μαζί, οι εργαζόμενοι, τα 
φτωχά λαϊκά στρώματα και η νεολαία. 
Για να τσακίσουμε την κατοχική κυβέρ¬ 
νηση του ΠΑΣΟΚ και όσους με τον ένα 
ή άλλο τρόπο την υποστηρίζουν. 

Χρειάζεται να επιταχύνουμε και να 
γενικεύσουμε τις μορφές αυτοοργάνω¬ 
σης σε όλους τους χώρους, να ενοποιή¬ 
σουμε και να συντονίσουμε όσο το δυ¬ 
νατόν περισσότερο τους διάσπαρτους 
αγώνες μας. Να προχωρήσουμε σε μα¬ 
χητικές μορφές πάλης: καταλήψεις, 
κλεισίματα δρόμων, απεργίες, διαδη¬ 
λώσεις. Να προετοιμάσουμε μια πολι¬ 
τική απεργία διάρκειας, μια εξέγερση, 
για να βάλουμε ένα φρένο στην ολέθρια 
πολιτική τους. 

Το καπιταλιστικό σύστημα όχι μόνο 
έχει σαπίσει, όχι μόνο δεν μας πλέον 
προσφέρει καμία διέξοδο, αλλά έχει 
αρχίσει ήδη να μας καταβροχθίζει. Ή 
αυτοί ή εμείς! 

> Οργανώνουμε ένα μαχητικό φοιτητικό κίνημα 

> Ενισχύουμε την III 


Ε να χρόνο μετά την 
προσφυγή της χώρας 
στο μηχανισμό «στή¬ 
ριξης» τίποτα δεν εί¬ 
ναι ίδιο για τους φοι¬ 
τητές, τη νεολαία και 
όλη την κοινωνία. 
Ό,τι ξέραμε - ή νομίζαμε ότι ξέραμε - και 
σχεδιάζαμε για το μέλλον έχει πια ξεχα- 
στεί και όλοι προσπαθούμε να προσαρμο¬ 
στούμε στη νέα κατάσταση. Πόσο εύκολο 
είναι όμως για τον οποιοδήποτε να προ¬ 
σαρμοστεί σε μια κατάσταση τόσο ρευ¬ 
στή, όπου πραγματικά κανείς δεν ξέρει τι 
του ξημερώνει; Μνημόνιο, μέτρα, περικο¬ 
πές, τώρα και άλλο μνημόνιο και στο βά¬ 
θος του τούνελ αντί για φως περιμένει η 
περίφημη ελεγχόμενη χρεοκοπία ή πιο 
κομψά «αναδιάρθρωση του χρέους», που 
με τη σειρά της θα φέρει κι αυτή μέτρα, 
περικοπές κ.ο.κ. Όλα αυτά βέβαια, μαζί με 
την πλήρη απαξίωση του πολιτικού συ¬ 
στήματος, εκτός από σύγχυση έχουν προ- 
καλέσει και οργή, που ένα μέρος της φά¬ 
νηκε στις μεγάλες γενικές απεργίες και 
τους μικρούς ή μεγάλους αγώνες που ξέ¬ 
σπασαν τον τελευταίο χρόνο (Κερατέα, 
Δεν πληρώνω, 300 απεργοί πείνας κ.α.). 

Η συσσωρευμένη οργή, η βίαιη προλε¬ 
ταριοποίηση που έχουν υποστεί τα μεσαία 
στρώματα, η αυξανόμενη ανεργία, φτώ¬ 
χεια και εξαθλίωση έχουν επιφέρει σημα¬ 
ντικές αλλαγές και στη συνείδηση των ερ¬ 
γαζόμενων, των φτωχών λαϊκών στρωμά¬ 
των και της νεολαίας και πραγματικά απο¬ 
τελούν μια βόμβα έτοιμη να εκραγεί. Αυτά 
ισχύουν και για τους φοιτητές, οι οποίοι, 
αν και ήταν και είναι από τα πιο αγωνιστι¬ 
κά κομμάτια της κοινωνίας, δεν έχουν κα¬ 
ταφέρει να μπουν στην πρώτη γραμμή του 
αγώνα ενάντια στη χούντα κυβέρνησης- 
τρόικας, αν και είναι οι περισσότερο θί¬ 
γόμενοι, αφού είναι υποχρεωμένοι να χτί¬ 
σουν τις ζωές τους πάνω σε ερείπια. 

Μέσα στο Μάιο η κυβέρνηση σχεδιά¬ 
ζει να ψηφίσει ένα νέο μνημόνιο, το μεσο¬ 
πρόθεσμο πρόγραμμα 2012-2015, που θα 
πλαισιωθεί από ξεπούλημα δημόσιας περι¬ 
ουσίας ύψους 50 δις ευρώ! Για τα ΑΕΙ-ΤΕΙ, 
ο νέος νόμος-πλαίσιο της Διαμαντοπού- 
λου θα προβλέπει: 

1. Κατάργηση της δωρεάν εκπαίδευσης. 
Μετατροπή των ΑΕΙ-ΤΕΙ σε Ανώνυμες 
Εταιρείες και επιβολή διδάκτρων. 

α) Η κάθετη μείωση της χρηματοδότησης 
θα οδηγήσει γρήγορα σε κλείσιμο πανεπι¬ 
στημίων, σχολών και τμημάτων ώστε να 
μείνουν τα μισά. 

β) Τα ΑΕΙ και ΤΕΙ θα μετατραπούν σε 
εταιρείες που δεν θα ανήκουν στο δημό¬ 
σιο και συνεπώς δεν θα χρηματοδοτού¬ 
νται αλλά θα επιχορηγούνται ισχνά, 
γ) Βασική πηγή εσόδων θα είναι τα δίδα¬ 
κτρα. ΓΤ αυτό και οι υποσχέσεις της Δια- 
μαντοπούλου για φοιτητικά δάνεια κ.α. 
δ) Θα απολυθεί πάνω από το μισό διδακτι¬ 
κό και διοικητικό-βοηθητικό προσωπικό. 

2. Κατάργηση του δικαιώματος στη μόρ¬ 
φωση. Ραγδαία υποβάθμιση του μορφω¬ 
τικού επιπέδου και των αποφοίτων. 

Μέχρι τώρα κάθε εισακτέος εισαγόταν σε 
ένα τμήμα, όπου έπρεπε να παρακολουθή¬ 
σει τέσσερα ή πέντε χρόνια. Τώρα θα ει¬ 



σάγεται σε σχολή, θα παρακολουθεί ένα 
προκαταρκτικό έτος και αφού ξαναπερά- 
σει εξετάσεις θα ακολουθεί μια μοναχική 
πορεία, ανάλογα με τα χρήματα που έχει, 
για να αγοράσει μαθήματα, ολοκληρώνο¬ 
ντας τις «σπουδές» του σε ένα, δύο ή τρία 
κλπ. χρόνια. Η κάθετη μείωση των μορ¬ 
φωμένων ανθρώπων αλλά και η αντικα¬ 
τάσταση της επιστήμης με δεξιότητες και 
κατάρτιση θα επιφέρει μια μακροπρόθε¬ 
σμη και καταστροφική υποβάθμιση της 
κοινωνίας. 

3. Κατάργηση των πτυχίων και των εργα¬ 
σιακών δικαιωμάτων τους. 

α) Τα πτυχία θα αντικατασταθούν από 
έναν αριθμό πιστωτικών μονάδων. Έτσι, 
τα νέα «πτυχία» θα είναι μονοετή, διετή, 
τριετή κλπ. και δεν θα έχουν μόνιμη ισχύ, 
αφού θα πρέπει να επαναξιολογούνται. 
β) Δεν θα υπάρχουν πτυχία συγκεκριμέ¬ 
νων επιστημών, άρα ούτε και επαγ¬ 
γελματικά δικαιώματα. 

Αυτό θα σημάνει έναν 
υποβιβασμό των ει 
δικευμένων εργα¬ 
ζόμενων στο επί¬ 
πεδο των ανει¬ 
δίκευτων, που 
ήδη θα έχει φτά¬ 
σει στο επίπεδο 
των εξαθλιωμέ¬ 
νων. 

4. Κατάργηση ασύ¬ 
λου και δημοκρατικών 
δικαιωμάτων 

Η μετατροπή των ΑΕΙ-ΤΕΙ σε 
ανώνυμες εταιρείες θα σημάνει την κατάρ¬ 
γηση όχι μόνο του πανεπιστημιακού ασύ¬ 
λου αλλά και όλων των φοιτητικών δικαι¬ 
ωμάτων και ελευθεριών, την αποδυνάμω- 
ση/απαγόρευση του φοιτητικού συνδικα¬ 
λισμού, των συνελεύσεων κ.α. Θα οδηγή¬ 
σει στην ποινικοποίηση κάθε φοιτητικής 
διαμαρτυρίας, στην επιβολή ενός χουντι¬ 
κού εσωτερικού κανονισμού, στις δικαστι¬ 
κές διώξεις και μηνύσεις για ψύλλου πή¬ 
δημα, στις συνεχείς επεμβάσεις των ΜΑΤ 
και της ασφάλειας ή στη δημιουργία μιας 
πανεπιστημιακής αστυνομίας. 

Οργανώνουμε την απάντησή μας 

Προετοιμάζουμε τις νέες εξεγέρσεις 

Δεν θα πρέπει να είμαστε αφελείς, να 
νομίζουμε ότι κινδυνεύουμε μόνο από το 
νομοσχέδιο της Διαμαντοπούλου. Η ια¬ 
τροφαρμακευτική περίθαλψη ξηλώνεται 
κάθε μέρα, τα φάρμακα υποχρεωνόμαστε 
να τα πληρώνουμε σε αρκετά ταμεία, ενώ 
τα νοσοκομεία θα μείνουν τα μισά μετά το 
«πρόγραμμα συγχωνεύσεων» του Λοβέρ- 
δου. Με τις επιχειρησιακές και τελικά τις 
ατομικές συμβάσεις, ο υψηλότερος μισθός 
που θα μπορούμε να πάρουμε δεν θα ξε¬ 
περνά τα 500-600 ευρώ, χωρίς συγκεκρι¬ 
μένο ωράριο, δώρα και επιδόματα, αν θα 
είμαστε από τους τυχερούς που θα έχουν 
δουλειά, αφού η ανεργία θα ξεπεράσει το 
25% (50% για τους νέους). 

Αυτή η κυβέρνηση μπορεί να είναι 
αδύναμη, μπορεί να είναι μισητή από την 
πλειοψηφία της κοινωνίας, αλλά ταυτό¬ 
χρονα είναι και γαντζωμένη στην εξουσία, 
γιατί απλά εφαρμόζει αυτό που απαιτεί η 





κρίση του καπιταλισμού, αυτό που απαι¬ 
τούν τα κέρδη των ελλήνων επιχειρημα¬ 
τιών και οι ξένοι και εγχώριοι δανειστές, 
διαμέσου των υπαλλήλων τους, της τρό¬ 
ικας. Έτσι, δεν έχουμε να αντιμετωπίσου¬ 
με ένα μεμονωμένο νομοσχέδιο, αλλά την 
εφαρμογή του μνημονίου στην εκπαίδευ¬ 
ση. Η απόσυρση του νομοσχεδίου, ή αν 
ψηφιστεί, η απόρριψή του, θα σημάνει και 
το τέλος του μνημονίου και της κυβέρνη¬ 
σης. Συνεπώς η μάχη που έχουμε μπροστά 
μας ενάντια στο νομοσχέδιο της Διαμα- 
ντοπούλου δεν θα είναι απλή. 

Από την άλλη, το φοιτητικό κίνημα 
που πρέπει να ορθώσουμε απέναντι στην 
κυβέρνηση θα πραγματοποιηθεί μέσα 
στην πιο ευνοϊκή συγκυρία. Εδώ και ενά¬ 
μισι χρόνο έχουμε το μεγαλύτερο απερ- 
γιακό κύμα των τελευταίων 40 χρόνων 
στην Ελλάδα και ήδη ακολουθεί ένα δεύ¬ 
τερο πολύ πιο μαχητικό. Έχουμε επίσης 
την εκρηκτική άνοδο των εργα- 

_ τικών και φοιτητικών αγώ- 

νων σε πολλές ευρω- 
παϊκές χώρες, καθώς 
^ και την έκρηξη της 

^ αραβικής επανά- 

-λ Η Το φοιτητικό 

\ Η μας κίνημα μπο- 

ρεί εύκολα να 
V* .μ πυροδοτήσει μια 

συνολική εξέγερ- 
ση ενάντια στην 
κατοχική κυβέρνη- 
^ ση, την τρόικα και σε 

όλα τα σχέδιά τους. 

IV αυτό πρέπει: 

α) Μαζί με την πάλη ενάντια στο νο¬ 
μοσχέδιο της Διαμαντοπούλου και τη συ¬ 
νολική επίθεση στην παιδεία, να αναδεί¬ 
ξουμε την πάλη μας ενάντια στο μνημόνιο 
και στη χούντα κυβέρνησης-εργοδοτών- 
τρόικας. 

β) Εξαπλώνοντας τις καταλήψεις μας, 
από την πρώτη στιγμή να απευθυνθούμε 
σε μαθητές, εργαζόμενους, σωματεία, κι¬ 
νήσεις αντίστασης. 

γ) Η βελτίωση της αυτοοργάνωσης εί¬ 
ναι απαραίτητος όρος για να μπορέσουμε 
να αντιμετωπίσουμε τα αυξημένα καθήκο¬ 
ντα αυτού του φοιτητικού κινήματος. Οι 
επιτροπές κατάληψης θα πρέπει να εκλέ¬ 
γονται και να λογοδοτούν σε κάθε γενική 
συνέλευση. Ακόμη πιο σημαντικό είναι να 
βελτιώσουμε τον συντονισμό: τα συντονι¬ 
στικά πόλης και το πανελλαδικό συντο¬ 
νιστικό θα πρέπει να αποτελούνται από 
εκλεγμένους και άμεσα ανακλητούς αντι¬ 
προσώπους. 

Δίπλα στην ανάπτυξη των δικών μας 
συντονιστικών θα πρέπει να δημιουργή¬ 
σουμε και ένα συντονιστικό εργαζομέ- 
νων-μαθητών-φοιτητών, όπου ο καθένας 
που θέλει να παλέψει ενάντια στην κυβέρ¬ 
νηση θα μπορεί να συμμετάσχει. 

δ) Πέρα από τις κλασικές μορφές πά¬ 
λης, δηλαδή την κατάληψη και τη διαδή¬ 
λωση (ανά πόλη ή πανελλαδική), θα πρέ¬ 
πει να προχωρήσουμε σε νέες εξωστρεφείς 
μορφές πάλης: συνοικιακές διαδηλώσεις, 
αποκλεισμούς δρόμων, δημόσιων οργα¬ 
νισμών και κτηρίων, στα γραφεία των δύο 
κομμάτων κλπ. Επίσης, θα πρέπει να ορ¬ 


γανωθούμε για να αντιμετωπίσουμε την 
καταστολή της αστυνομίας και των ΜΑΤ, 
το μόνο όπλο που έχει αυτή η κυβέρνηση 
για να μας σταματήσει. 

Στους σημαντικούς αγώνες που έχου¬ 
με μπροστά μας έχουμε και ένα ακόμα πιο 
σημαντικό καθήκον. Πρέπει να μετατρέ¬ 
ψουμε την αμφισβήτηση προς τους κα¬ 
πιταλιστές, τα κόμματα και τις πολιτικές 
τους σε αμφισβήτηση του ίδιου του συ¬ 
στήματος τους. Ο καπιταλισμός και τα 
κέρδη λίγων επιχειρηματιών δημιουργούν 
τις κρίσεις, τη φτώχεια, τους πολέμους. Η 
μόνη ρεαλιστική διέξοδος από την κρίση 
είναι η πάλη για μια άλλη οργάνωση της 
κοινωνίας χωρίς όλα αυτά, χωρίς εκμετάλ¬ 
λευση και πολέμους. Μια κοινωνία σοσι¬ 
αλιστική, που θα έχει στο κέντρο της τις 
ανθρώπινες ανάγκες, τις ηθικές και πνευ¬ 
ματικές αξίες, τον πολιτισμό και το περι¬ 
βάλλον. 

Να ενισχύσουμε αυτήν την πολιτική 

Να ενισχύσουμε την ΣΣΠ 

Χρειάζεται μια πολεμική ενάντια σε 
όλους όσους τόσα χρόνια είτε υποστήρι¬ 
ζαν και υποστηρίζουν τις κυρίαρχες πο¬ 
λιτικές, είτε καλλιεργούσαν αυταπάτες 
στους φοιτητές ότι ψηφίζοντάς τους θα 
τους λύσουν τα προβλήματα. Πρώτα απ’ 
όλα πρέπει να τελειώνουμε με τις παρα¬ 
τάξεις του ΠΑΣΟΚ και της ΝΔ (ΠΑΣΠ, 
ΔΑΠ), που είναι το μακρύ χέρι της κυβέρ¬ 
νησης στις σχολές. Πρέπει να τελειώνου¬ 
με και με τις πολιτικές της ΠΚΣ (ΚΚΕ), 
που στο πλευρό της κυβέρνησης καταγ¬ 
γέλλει ανοιχτά όσους αγώνες δεν ελέγχει 
(καταλήψεις 2006, Δεκέμβρης 2008), δια¬ 
σπά το φοιτητικό κίνημα και νοσταλγεί τα 
αποκρουστικά σταλινικά καθεστώτα, και 
της ΑΡΕΝ (ΣΥΡΙΖΑ), που σε κρίσιμες πε¬ 
ριόδους παράτησε τους αγώνες για εκλο¬ 
γικές συγκολλήσεις και συνεχώς καλλιερ¬ 
γεί αυταπάτες ότι η ενότητα της αριστε¬ 
ρός και μια άλλη κυβέρνηση «αριστερή» 
θα μπορούσε να δώσει λύση εντός του συ¬ 
στήματος. 

Ακόμα σοβαρή κριτική πρέπει να γίνει 
και σε δυνάμεις (κυρίως των ΕΑΑΚ), που 
είχαν μεν σημαντική συμμετοχή στους πε¬ 
ρισσότερους αγώνες των προηγούμενων 
χρόνων (που όμως έχει ατονήσει σημαντι¬ 
κά), αλλά με την ανάλυσή τους δεν προ¬ 
ετοίμαζαν το φοιτητικό κίνημα για την 
πραγματικότητα που σήμερα αντιμετω¬ 
πίζουμε. Επί χρόνια αρνούνταν πεισματι¬ 
κά να δεχτούν ότι υπάρχει οικονομική κρί¬ 
ση που θα οδηγήσει την παιδεία σε διάλυ¬ 
ση και μιλούσαν γενικά και αόριστα για 
αναδιαρθρώσεις. Ζητάμε απ’ όλους τους 
φοιτητές και τη νεολαία να στηρίξουν τις 
πρωτοβουλίες που θα πάρουμε το επόμε¬ 
νο διάστημα, να συμμετέχουν μαζικά και 
δυναμικά στις απεργιακές πορείες την 1η 
και στις 11 Μάη και να στηρίξουν όλους 
τους μικρούς ή μεγάλους αγώνες που θα 
ξεσπάσουν το επόμενο διάστημα. Ακό¬ 
μα ζητάμε να στηρίξουν τη Σοσιαλιστική 
Σπουδαστική Πάλη και στην δευτερεύου- 
σα μεν αλλά σημαντική μάχη των φοιτητι¬ 
κών εκλογών (Τετάρτη 18 Μάη), ενισχύ- 
οντας τα σχήματα και τα ψηφοδέλτιά της 
στους συλλόγους όπου παρεμβαίνουμε. 

Σοσιαλιστική Σπονδαστική Πάλη 

Κινητοποιήσεις διάρκειας στην 1Λ/ΙΝ0 
ενάντιο στις απολύσεις 



Η διοίκηση της λΥΙΝΌ, παρά 
τις ανακοινώσεις για «νέα 
πορεία» της εταιρείας με 
εκμηδενισμό του χρέους 
της και σχέδια για επενδύσεις εκατο¬ 
ντάδων εκατομμυρίων ευρώ, επιχειρεί 
προκλητικά να μειώσει το κόστος ερ¬ 
γασίας, ευθυγραμμισμένη με τις επιθέ¬ 
σεις που γίνονται σε όλους τους εργα¬ 
ζόμενους με την πολιτική της κυβέρνη¬ 
σης και των απανωτών Μνημονίων. 

Αντιμέτωποι με τις συνεχιζόμενες 
απολύσεις με το πρόσχημα της «κακής 
αξιολόγησης», την καταστρατήγηση 
της ΕΣΣΕ που με αγώνα έχουν υπογρά¬ 
ψει από το 2006 (μη εφαρμογή της σύμ¬ 
βασης του ΣΤΕΒ για τους μηχανικούς, 
μη καταβολή του επιδόματος αγγλικών 
σε τμήματα της Εξυπηρέτησης Πελα¬ 
τών κλπ.), τη μη ανανέωση των συμ¬ 
βάσεων ορισμένου χρόνου, την εντα¬ 
τικοποίηση της εργασίας κλπ., οι ερ¬ 
γαζόμενοι, οργανωμένοι στο επιχειρη¬ 
σιακό Σωματείο τους, βρίσκονται εδώ 
και μήνες σε συνεχόμενες κινητοποι¬ 
ήσεις. Από τον περασμένο Δεκέμβριο 
έχουν πραγματοποιήσει πολλές επιτυ¬ 
χημένες αποχές και στάσεις εργασίας, 
έξι 24ωρες πανελλαδικές απεργίες και 
αρκετές ακόμα πολύμορφες κινητοποι¬ 
ήσεις, ανοίγοντας τον δρόμο για έναν 
αποφασιστικό αγώνα διάρκειας. Ειδι¬ 
κά η μεγάλη επιτυχία της απεργίας της 
12ης Απριλίου, με την καθολική συμμε¬ 
τοχή και την περιφρούρηση των κυρι- 
ότερων κτιριακών εγκαταστάσεων της 
επιχείρησης, έδειξε ότι οι εργαζόμενοι 
συσπειρώνονται γύρω από το Σωμα¬ 
τείο τους, αποκτούν εμπιστοσύνη στις 
δυνάμεις τους, στο ότι με τον ανυποχώ¬ 
ρητο αγώνα τους μπορούν να σταματή¬ 
σουν τις απολύσεις. 

Θορυβημένη η Διοίκηση της εται¬ 
ρίας, επιχείρησε ένα «κρας τεστ» για το 
Σωματείο. Δύο μέρες μετά, στις 14/4, 
απέλυσε 5 εργαζόμενους (3 αορίστου 
και 2 ορισμένου χρόνου), μεταξύ τους 
και η Ελ. Δεμέναγα, 10 χρόνια εργαζό¬ 
μενη στην Εξυπηρέτηση Πελατών και 
δραστήριο μέλος του Σωματείου. Οι 
απολύσεις έφτασαν έτσι σχεδόν τις 40 
τις τελευταίες 20 μέρες! Η συνάδελφος 
αρνήθηκε να συναινέσει στην απόλυ¬ 
σή της και άμεσα οι συνάδελφοί της και 
το Σωματείο κινητοποιήθηκαν άμεσα, 
σταματώντας τη δουλειά και προχωρώ¬ 
ντας σε γενική συνέλευση. Την επομέ¬ 
νη, στις 15/4, πραγματοποιήθηκε απο¬ 
κλεισμός του κτιρίου της Λ. Αθηνών 
και νέα Γενική Συνέλευση, όπου επι¬ 
κυρώθηκε η απόφαση για δυο 8ωρες 
στάσεις εργασίας τη Μεγάλη Δευτέρα 
18/4 και τη Μεγάλη Τρίτη 19/4 και νέα 
24ωρη απεργία την Μεγάλη Τετάρτη 
20/4, δίνοντας το εναρκτήριο λάκτισμα 
για κινητοποιήσεις διάρκειας μέχρι την 
ανάκληση των απολύσεων. 

Η επιτυχία αυτής της πρώτης «μίνι» 
απεργίας διάρκειας ήταν πρωτοφανής, 
κάνοντάς την πραγματικά έναν σταθ¬ 
μό για τον κλάδο, ίσως και γενικότερα. 
Όλοι οι εργαζόμενοι στήριξαν τις συνε¬ 
χιζόμενες απεργιακές κινητοποιήσεις, 
με αποτέλεσμα όλες οι κτιριακές εγκα¬ 
ταστάσεις της εταιρίας πανελλαδικά να 
αδειάσουν! Η πλειοψηφία των εργαζο¬ 
μένων δεν προσήλθε για δουλειά όλες 
αυτές τις μέρες, παρά την τρομοκρατία 
που ασκήθηκε από μεριάς της εργοδο¬ 


σίας. Ακόμη δεκάδες εργαζόμενοι συμ¬ 
μετείχαν ενεργά στις απεργιακές συ¬ 
γκεντρώσεις και την οργάνωση των κι¬ 
νητοποιήσεων μαζί με το ΔΣ του Σωμα¬ 
τείου, διευρύνοντας έτσι τον πρωτοπό¬ 
ρο πυρήνα άγων ιστών-μελών του Σω¬ 
ματείου, σημαντική παρακαταθήκη για 
τους επόμενους αγώνες. 

Η Διοίκηση της εταιρίας προσπά¬ 
θησε να επενδύσει στους απεργοσπα- 
στικούς μηχανισμούς (έφτασε στο ση¬ 
μείο να μεταφέρει τηλεφωνητές σε κτί¬ 
ριο της ΤεΙερεΓίοπηαηεε!) και στο ξε- 
φούσκωμα της απεργίας λόγω κόπω¬ 
σης. Έπεσε όμως πάνω στο τείχος της 
αντίστασης και της αλληλεγγύης των 
εργαζομένων, με αποτέλεσμα να κα- 
ταφύγει στην γνωστή και δοκιμασμέ¬ 
νη συνταγή των εργοδοτών: την Τρίτη 
19/4 προσέφυγε στα δικαστήρια για να 
βγάλει «παράνομη και καταχρηστική» 
την κινητοποίηση και τα αιτήματά της. 

Η δίκη έγινε νωρίς το πρωί της Τε¬ 
τάρτης 20/4, όμως η απόφαση του δι¬ 
καστηρίου δεν βγήκε παρά μόνο αργά 
το βράδυ της ίδιας μέρας, όταν πια οι 
απεργιακές κινητοποιήσεις είχαν ουσι¬ 
αστικά ολοκληρωθεί! Η απόφαση έκρι¬ 
νε «παράνομη» την απεργία (όχι «και 
καταχρηστική»), επειδή δεν τηρήθη¬ 
καν οι προϋποθέσεις που προβλέπει ο 
νόμος για την πραγματοποίηση απερ¬ 
γίας σε επιχείρηση «κοινής ωφέλειας» 
(4μερη προθεσμία από την εξαγγελία 
μέχρι την πραγματοποίηση της απεργί¬ 
ας, πρόσκληση της Διοίκησης σε Δημό¬ 
σιο Διάλογο στον ΟΜΕΔ). Πρόκειται 
για μια ακόμη υποκριτική απόφαση της 
ταξικής/αστικής «δικαιοσύνης», που 
όχι μόνο χαρακτηρίζει «κοινής ωφέ¬ 
λειας» μια ιδιωτική κερδοσκοπική επι¬ 
χείρηση, αλλά και δίνει προτεραιότητα 
στις τυπικές διαδικασίες μπροστά στον 
επείγοντα χαρακτήρα των απολύσεων. 
Ας σημειωθεί ότι δεν πέρασε το «μνη- 
μονιακής» έμπνευσης αίτημα της εργο¬ 
δοσίας να απαγορευτούν στο μέλλον 
όλες οι κινητοποιήσεις του Σωματείου 
με τα ίδια αιτήματα (ενάντια στις μει¬ 
ώσεις μισθών, τις απολύσεις, την κατα¬ 
στρατήγηση της ΕΣΣΕ κοκ.). 

Τα εμπόδια που έθετε η δικαστι¬ 
κή απόφαση στην άμεση συνέχιση της 
απεργίας μέχρι την ανάκληση των απο¬ 
λύσεων θα μπορούσαν να ξεπεραστούν 
στην πράξη και να κηρυχτεί νέα απερ¬ 
γία αρκετά σύντομα, πράγμα που θα 
στρίμωχνε τη διοίκηση και θα έφερνε 
την ανάκληση της απόλυσης της Ελ. 
Δεμέναγα αρκετά κοντά. Αυτό όμως 
δεν στάθηκε εφικτό, με ευθύνη κυρί¬ 
ως των μελών του ΔΣ που πρόσκεινται 
στην ΠΑΣΚΕ και στο ΠΑΜΕ. Σε έκτα¬ 
κτη Γενική Συνέλευση το πρωί της Πέ¬ 


μπτης 21/4 και ενώ πολλοί εργαζόμενοι 
έδειχναν έτοιμοι για νέες απεργίες μέ¬ 
χρι τη νίκη και δίχως να πτοούνται από 
την απόφαση του δικαστηρίου, απέ¬ 
ναντι στην πρόταση του αγωνιστικού 
μπλοκ του Σωματείου για νέα 3μερη 
απεργία μετά το Πάσχα, το ΠΑΜΕ κα¬ 
τέβασε διασπαστική πρόταση για «στά¬ 
ση εργασίας, 24ωρη απεργία και συμμε¬ 
τοχή στην πρωτομαγιάτικη συγκέντρω¬ 
ση με το ΠΑΜΕ». Αυτό το «σαμποτάζ» 
ήταν το αποκορύφωμα της στάσης του 
ΠΑΜΕ, που σε όλη την διάρκεια της 
απεργίας δεν σταμάτησε να υποβαθμί¬ 
ζει τη σημασία του αγώνα («το σημα¬ 
ντικό δεν είναι μία ή περισσότερες απο¬ 
λύσεις»), να γκρινιάζει για την ανάγκη 
«πολιτικής εμβάθυνσης και συνολικής 
αντιπαράθεσης με την πολιτική του κε¬ 
φαλαίου μαζί με το ΠΑΜΕ», υπονομεύ¬ 
οντας εμμέσως την αυτοπεποίθηση και 
τις μαχητικές διαθέσεις των εργαζομέ¬ 
νων. Από την άλλη μεριά, το προσκεί¬ 
μενο στην ΠΑΣΚΕ μέλος του ΔΣ επέ- 
κρινε το ότι σ’ αυτόν τον -κατά τα άλλα 
σημαντικό!- αγώνα δεν τηρήθηκαν οι 
«διαδικασίες», για να προτείνει ουσι¬ 
αστικά το κλείσιμο των κινητοποιήσε¬ 
ων με προσχήματα του τύπου «δεν πρέ¬ 
πει να συνεχιστεί άλλο το κλίμα έντα¬ 
σης μεταξύ των εργαζομένων», επενδύ¬ 
οντας στα πιο φοβικά και συντηρητι¬ 
κά αντανακλαστικά. Υπό αυτές τις συν¬ 
θήκες, ένα σημαντικό μέρος των εργα¬ 
ζομένων ψήφισε «λευκό», κι έτσι καμία 
από τις δύο προτάσεις δεν πλειοψήφη¬ 
σε και η Γενική Συνέλευση ολοκληρώ¬ 
θηκε δίχως απόφαση! 

Αυτή η εξέλιξη ανέστειλε προσω¬ 
ρινά την απεργιακή ορμή, σε μια κρίσι¬ 
μη φάση, καθώς μια συνέχιση της απερ¬ 
γίας πιθανότατα θα υποχρέωνε την Δι¬ 
οίκηση της εταιρίας σε υποχώρηση και 
επαναπρόσληψη της απολυμένης. Γι’ 
αυτό όλοι όσοι εμπόδισαν με τον ένα ή 
τον άλλο τρόπο αυτή την απόφαση εί¬ 
ναι υπόλογοι, πρώτα από όλα στους συ¬ 
ναδέλφους τους. Ωστόσο αυτός ο αγώ¬ 
νας προσέφερε πολύτιμες αγωνιστι¬ 
κές εμπειρίες στους εργαζόμενους, όχι 
μόνο της λΥΙΝΌ αλλά και σε όλο τον 
κλάδο και γενικότερα, δυνάμωσε την 
πίστη ότι με την αποφασιστικότητα και 
την μαχητικότητά μας μπορούμε να βά¬ 
λουμε φρένο στις απολύσεις και τις ερ- 
γοδοτικές επιθέσεις. Είναι σίγουρο ότι 
μετά από μια σύντομη ανασυγκρότηση 
δυνάμεων, οι εργαζόμενοι στην λΥΙΝΌ 
θα ξαναβρεθούν σε κινητοποιήσεις και 
απεργίες διάρκειας μέχρι να ανακλη¬ 
θούν οι απολύσεις, μέχρι να επαναπρο- 
σληφθεί η Ε. Δεμέναγα! 

ΑΝΤΕΠΙΘΕΣΗ των 

Εργαζομένων στις Τηλεπικοινωνίες 



ΕΝΗΜΕΡΩΤΙΚΟ ΔΕΛΤΙΟ 


προς τους εργαζόμενους της Ροοό Ρΐιΐδ 
(Ρΐζζα ΗιιΙ-ΚΡΟ) 

Συνάδελφοι-ισσες 

Μετά την παρέμβαση του Συνδικάτου Επισιτι¬ 
σμού Τουρισμού και της Αντεπίθεσης των Εργαζομέ¬ 
νων στον Επισιτισμό, με ενημερώσεις στα καταστή¬ 
ματα της Αθήνας και της Θεσ/νίκης, και με την πα¬ 
ράσταση διαμαρτυρίας που πραγματοποιήθηκε στο 
κατάστημα της Λεωφ. Νίκης στη Θεσσαλονίκη στις 
30/3 αναγκάσαμε την εταιρεία να μας ακούσει. Έτσι, 
δια μέσου των εκπροσώπων της, κάλεσε αιφνιδίως 
σε συναντήσεις τους εργαζόμενους των καταστημά¬ 
των για... «να τους γνωρίσει και να τους ακούσει». 
[...] Και από αυτά που μας είπανε είναι ξεκάθαρο ότι: 

Καμία απολύτως δέσμευση δεν υπήρξε από την 
πλευρά της εργοδοσίας για το τι πρόκειται να γίνει 
από εδώ και πέρα. Ίσα ίσα, επιβεβαιώθηκαν οι απο¬ 
λύσεις, οι περικοπές και το κλείσιμο των καταστημά- 
των[...]. 

Αυτοί μιλάνε για κέρδη και ζημιές, 
εμείς μιλάμε για την επιβίωσή μας 

Δεν τα φάγαμε μαζί και πολύ περισσότερο δεν θα 
τα πληρώσουμε εμείς. Οι εργαζόμενοι καθημερινά, 
εδώ και χρόνια, δουλεύουμε με ελαστικές σχέσεις ερ¬ 
γασίας γιατί αναγκαζόμαστε και όχι γιατί το θέλου¬ 
με, με την ξεχαρβαλωμένη μέση ή χέρια, με εργατικά 
ατυχήματα για τους διανομείς, με την εντατικοποίη¬ 
ση και την μείωση του μισθού μας τώρα λόγω περι¬ 
κοπών. Από την άλλη, η εταιρεία, με μία πτώση που 
είχε στις πωλήσεις προχώρησε αμέσως σε μείωση των 
ωρών εργασίας και των συμβάσεων και απέλυσε 150 
εργαζόμενους. 

Τα χειρότερα έρχονται... 

Η εταιρεία, όπως όλα δείχνουν, δεν πρόκειται να 
ασχοληθεί με επενδύσεις για νέα καταστήματα, εξο¬ 
πλισμό, την καλή εξυπηρέτηση του πελάτη κ.τ.λ.. 
Αυτό που θα πρέπει να περιμένουμε είναι: 
α) Η συνέχιση των απολύσεων είτε με μείωση προσω¬ 
πικού είτε με το κλείσιμο καταστημάτων, 
β) Η μείωση των συμβάσεων και των ωρών εργασίας 
που μετατρέπουν τον μισθό σε φιλοδώρημα, 
γ) Η μείωση του ωρομισθίου στο ελάχιστο των 4,96 
ευρώ μεικτά, που προβλέπει η σύμβαση της ΓΣΕΕ, δη¬ 
λαδή κατάργηση της κλαδικής σύμβασης και εφαρ¬ 
μογή ειδικών επιχειρησιακών ή ατομικών συμβάσε¬ 
ων, όπως προβλέπει το μνημόνιο και ο νόμος Κατσέ- 
λη για τις συμβάσεις. Συνεπώς, οι μάγειρες και οι σερ¬ 
βιτόροι που πληρώνονταν με «υψηλά» ωρομίσθια, με 
βαρέα και ανθυγιεινά και με ποσοστά, θα παίρνουν 
πια ότι και οι διανομείς. 

ΕΝΟΤΗΤΑ-ΑΛΛΗΛΕΓΓΥΗ-ΑΥΤΟΟΓΑΝΩΣΗ 
ΑΝΥΠΟΧΩΡΗΤΟΙ ΑΓΩΝΕΣ! 

Μέσα στη δίνη της οικονομικής κρίσης οι εργα¬ 
ζόμενοι οργανωνόμαστε και διεκδικούμε τα δικαιώ- 
ματά μας. Όπως οι συνάδελφοι μας στο ΓΟδίαιιταπί 
“Βαηηιιοί” αγωνίστηκαν με αποφασιστικότητα για 
έξι μήνες και κατάφεραν να κερδίσουν το σύνολο 
των αιτημάτων τους και ταυτόχρονα να παίξουν τον 
ρόλο του πυροδότη για μια σειρά κερδοφόρων αγώ¬ 
νων στο κλάδο του επισιτισμού της Θεσσαλονίκης 
(ΑρρΙοΒοο’δ, Οοοάγ’δ, «Καφεναί», «Μπαρθελόνικα», 
«Πονηρά μεζεδάκια», κ.α.). Έτσι και οι εργαζόμενοι 
της επιχείρησης ΡΟΟΌ ΡΕΙΙδ πρέπει να αγωνιστού¬ 
με και να διεκδικήσουμε τώρα όλα τα νόμιμα δικαιώ- 
ματά μας. Να οργανωθούμε όλοι στο σωματείο μας. 
Να δημιουργήσουμε μια επιτροπή αγώνα εργαζομέ¬ 
νων στην Ροοά Ρΐιΐδ για να: 

- Να σταματήσουμε τώρα τις απολύσεις 

- Να μην περάσουν οι περικοπές 

- Να μην υπογράψουμε καμιά μειωμένη σύμβαση 

ΑΝΤΕΠΙΘΕΣΗ ΤΩΝ ΕΡΓΑΖΟΜΕΝΩΝ 
ΣΤΟΝ ΕΠΙΣΙΤΙΣΜΟ 
τηλ. επικ.: 6982 268 508 

ΤΥΝΗΣΙΑ 

Συνέντευξη της Αΐιίειη ΒεΜιαφ* στον Μαίετνδίά 

(16/3/2011) 


> Οι κινητοποιήσεις εκατοντάδων 
χιλιάδων ανθρώπων έριξαν, τελικά, 
την κυβέρνηση Γκανούτσι. Τι αντι¬ 
προσωπεύει η νέα, μεταβατική κυ¬ 
βέρνηση που σχηματίστηκε από 
τον Μπετζί Καϊντ Εσέμπσι; 

[Μετά την πτώση και της δεύτερης 
κυβέρνησης Γκανούτσι, που αποτε¬ 
λούσε συνέχεια του παλιού καθε¬ 
στώτος], το κίνημα του κασμπάχ, η 
αριστερά, το Εθνικό Συμβούλιο για 
την Προστασία της Επανάστασης, 
οι τοπικές επιτροπές για την υπερά¬ 
σπιση της επανάστασης -όλοι απαι¬ 
τούσαν τη δημιουργία μιας κυβέρ¬ 
νηση «τεχνοκρατών» που θα ηγη- 
θεί της χώρας «διοικητικά». Κατά 
τη γνώμη μου, όμως, αυτό ήταν λά¬ 
θος της άκρας αριστεράς.Ήταν λά¬ 
θος του Μετώπου της 14 ης Ιανουά¬ 
ριου να μην προωθήσει το αίτημα 
της εργατικής και λαϊκής κυβέρνη¬ 
σης. 

Πρόκειται για μια κυβέρνηση «τε¬ 
χνοκρατών» μόνο κατ’ όνομα, κα¬ 
θώς στην ηγεσία της βρίσκεται 
ο Μπετζί Καϊντ Εσέμπσι, πρώην 
υπουργός του Μπουργκίμπα, πρώ¬ 
ην διπλωμάτης και πρώην πρόε¬ 
δρος του κοινοβουλίου του Μπεν 
Αλί. Αυτή η κυβέρνηση είναι παρα¬ 
πάνω από απλή συνέχειά της προη¬ 
γούμενης, σε οικονομικό και κοινω¬ 
νικό επίπεδο, καθώς είναι ακόμα πε¬ 
ρισσότερο προοδεμένη στον αμερι¬ 
κάνικο και γαλλικό ιμπεριαλισμό. 

> Η κυβέρνηση ανακοίνωσε τη δι¬ 
άλυση των υπηρεσιών ασφαλεί¬ 
ας, της πολιτικής αστυνομίας του 
Μπεν Αλί. 

Είναι γνωστό ότι αυτό το σώμα πε¬ 
ριλαμβάνει 120.000 αστυνομικούς. 
Αρχικά, όμως, ανακοινώθηκε ότι 
αποτελείται από 200 άτομα και, στη 
συνέχεια, από 50.000. Η κατάσταση 
παραμένει θολή. Τι διαλύθηκε και τι 
εξακολουθεί να υπάρχει; 

> Ανακοινώθηκε και η διάλυση 
του ΚΟΌ. Τι απέγινε αυτό το κόμ¬ 
μα και τα πολλά παραρτήματά του 
που διαχειρίζονταν τη χώρα; 

Οι λαϊκές επιτροπές, η ΙΚΓΓΤ, οι 
επιτροπές αυτοδιαχείρισης και οι 
επαναστατικές επιτροπές χρησιμο¬ 
ποιούν πολλά από τα γραφεία των 
παλιών παραρτημάτων του ΚΟϋ. 
Από τη διάλυση του ΚΟϋ προέκυ- 
ψαν τρία κόμματα γύρω από τρεις 
«προσωπικότητες» του. 

> Αναγνωρίζονται τώρα τα απαγο¬ 
ρευμένα πολιτικά κόμματα; 

Έχουν αναγνωριστεί 49 κόμματα 
και ο κατάλογος μεγαλώνει διαρ¬ 
κώς. Το Κομμουνιστικό Εργατικό 
Κόμμα της Τυνησίας, ΡΟΟΤ, ανα¬ 
γνωρίστηκε, ενώ η Ένωση των Αρι¬ 
στερών Εργαζομένων, ΓΟΟ, δεν 
έχει ακόμα ζητήσει την επίσημη 
αναγνώρισή της. 

> Όσον αφορά την εκλογή της Συ¬ 
ντακτικής Συνέλευσης, τι συζητή¬ 


σεις γίνονται μέσα στην αριστε¬ 
ρά και ιδίως στο Μέτωπο της 14 ης 
Ιανουάριου; Δίνεται έμφαση στον 
έλεγχο των αντιπροσώπων από τις 
λαϊκές επιτροπές, ή παρακολου¬ 
θούμε μια εκλογικίστικη κινητικό¬ 
τητα με κάθε κόμμα να προσπαθεί 
να έχει τους «δικούς του» αντιπρο¬ 
σώπους, μια υποχώρηση δηλαδή 
σε μια μορφή θεσμοποίησης. 

Οι δυο τάσεις συνυπάρχουν, αν και 
προς το παρόν προωθείται η θεσμο¬ 
ποίηση. Ταυτόχρονα, έχουμε την 
εμφάνιση επαναστατικών συμβου¬ 
λίων σε διάφορες επαρχίες και πε¬ 
ριοχές. Γίνονται πολλά στο επίπεδο 
της αυτοοργάνωσης καθώς οι δή¬ 
μοι έχουν διαλυθεί και τα συμβού¬ 
λια, ανακηρυγμένα από τον κόσμο, 
μπορούν να διαχειριστούν τα το¬ 
πικά ζητήματα. Παράλληλα, σε κε¬ 
ντρικό επίπεδο, δημιουργήθηκε η 
«Ανώτερη Επιτροπή για την Πραγ¬ 
ματοποίηση των Στόχων της Επα¬ 
νάστασης, για την Πολιτική Μεταρ¬ 
ρύθμιση και τη Δημοκρατική Μετά¬ 
βαση» με στόχο να εξουδετερώσει 
το Εθνικό Συμβούλιο για την Προ¬ 
στασία της Επανάστασης. 71 άτο¬ 
μα αυτής της «Ανώτερης Επιτρο¬ 
πής» έχουν διοριστεί, εκ των οποί¬ 
ων οι 17 εκπροσωπούν ενώσεις, οι 
12 πολιτικά κόμματα και οι 42 είναι 
απλώς άτομα. 

> Πρόκειται για μια απόπειρα συ¬ 
ντονισμού ή συγκεντροποίησης 
των τοπικών επαναστατικών επι¬ 
τροπών; 

Όχι, γιατί περιλαμβάνει ελάχιστους 
(μόνο ένα - δύο) αντιπροσώπους 
αυτών των τοπικών επιτροπών. 

Η αριστερά συμμετέχει κι αυτή 
στην «Ανώτερη Επιτροπή», πράγ¬ 
μα που κάνει ακόμα πιο δύσκολη 
την απόφαση για το μποϊκοτάρισμά 
της, καθώς κάποιοι πιστεύουν ότι η 
αριστερά μπορεί να αποτρέψει την 
πλήρη θεσμοποίηση αυτής της επι¬ 
τροπής, ότι μπορεί να τη βοηθήσει 
να διατηρήσει δεσμούς με τις τοπι¬ 
κές επαναστατικές επιτροπές. 

Το Μέτωπο της 14 ης Ιανουάριου δεν 
μπόρεσε να πάρει μια σαφή απόφα¬ 
ση για τη συμμετοχή του και δεν 
πήγε στη συζήτηση αυτής της πρό¬ 
τασης σαν Μέτωπο, αλλά τα κόμ¬ 
ματα που το αποτελούν πήγαν ανε¬ 
ξάρτητα σαν ομάδες, φράξιες ή κόμ¬ 
ματα -τρία μάλιστα κόμματα εκ¬ 
προσωπούνται και επίσημα. 

> Γίνονται προσπάθειες για ένα 
εθνικό συντονισμό ή ένα εθνικό 
συνέδριο των τοπικών επιτροπών 
αυτοοργάνωσης, ή κάποια συζή¬ 
τηση για αυτό το θέμα; 

Το Εθνικό Συμβούλιο για την Προ¬ 
στασία της Επανάστασης παίζει, σε 
ένα βαθμό, το ρόλο του συντονι¬ 
σμού των τοπικών επιτροπών. Έχει, 
όμως, αποδυναμωθεί από τη δη¬ 
μιουργίας της «Ανώτερης Επιτρο¬ 
πής» που είχε, ως ένα βαθμό, στό¬ 
χο την αντικατάστασή του. Τα βα¬ 


σικά συστατικά μέρη του Εθνικού 
Συμβουλίου, -η ΙΚΓΓΤ, οι Δικηγό¬ 
ροι, η Ένωση για τα Ανθρώπινα Δι¬ 
καιώματα, που συμμετέχουν και 
στο Μέτωπο της 14 ης Ιανουαρίου- 
πήγαν στην «Ανώτερη Επιτροπή». 
Έτσι, δεν υπάρχει, αυτή τη στιγμή, 
μια νόμιμη εθνική ηγεσία της επα¬ 
νάστασης. 

Νομίζω ότι στο μέλλον θα χρεια¬ 
στεί να παλέψουμε τόσο μέσα στην 
«Ανώτερη Επιτροπή», όσο και έξω 
από αυτήν και ότι, πολύ σύντομα, 
θα γίνει ξεκάθαρο ότι πρόκειται για 
μια απόπειρα ενσωμάτωσης με στό¬ 
χο την εξουδετέρωση της δυναμι¬ 
κής της επανάστασης που μέχρι 
τώρα ξέφευγε από τους θεσμούς. 

> Τι πρέπει να γίνει τώρα ώστε οι 
επαναστατικές επιτροπές να δημι¬ 
ουργήσουν δομές σε περιφερειακό 
και εθνικό επίπεδο; Τι μπορεί να 
γίνει ώστε, σε μια δεδομένη στιγ¬ 
μή, να μπορέσει να πραγματοποι¬ 
ηθεί μια εθνική συνάντηση που να 
ελέγχεται από τα κάτω; 

Εδώ βρίσκεται η δυσκολία, καθώς 
πολλοί από αυτούς που αναλαμ¬ 
βάνουν την ευθύνη της αυτοοργά¬ 
νωσης του απλού κόσμου, αφήνουν 
την «υψηλή πολιτική» σε άλλους. 
Με την ανακοίνωση των εκλογών 
στις 24 Ιουλίου, η δυναμική της αυ¬ 
τοδιαχείρισης υπονομεύεται. Σε 
αυτή τη μεταβατική περίοδο μέχρι 
τον Ιούλιο, ίσως οι επιτροπές αυτο¬ 
οργάνωσης μπορέσουν να παίξουν 
ένα συνδετικό ρόλο ανάμεσα σε 
αυτή τη συζήτηση που ξεκινά «από 
τα πάνω» και τα ζητήματα που συ¬ 
ζητούν οι αυτοοργανωμένες μάζες. 

> Αναπτύσσονται μορφές εργατι¬ 
κού ελέγχου στα εργοστάσια; 

Προς το παρόν, όχι. Υπάρχει μια 
εμπειρία στις επιχειρήσεις που ανή¬ 
κουν σε οικογένειες που συνδέο¬ 
νται με τον Μπεν Αλί, όπου οι ερ¬ 
γάτες ανέλαβαν την ευθύνη της δι¬ 
αχείρισης των επιχειρήσεων, όταν 
το έσκασαν οι διευθυντές. Υπάρ¬ 
χουν, επίσης, αρκετά αγροκτήματα 
(γύρω στα 80) που τα ανέλαβαν οι 
εργαζόμενοι αφού έδιωξαν αυτούς 
στους οποίους η κυβέρνηση του 
Μπεν Αλί είχε παραχωρήσει αυτές 
τις κρατικές ιδιοκτησίες. Επιπλέον, 
στις εκπαιδευτικές δομές σε πολλά 
μέρη, έχουν εκλεγεί αυτοί που τις 
διευθύνουν αντί να διοριστούν από 
τα πάνω. Στις δημόσιες μεταφορές, 
έγινε μια μεγάλη απεργία για να 
αλλάξει ο γενικός διευθυντής που 
ήταν μέλος του ΚΟΌ. Δεν πρόκειται 
όμως για ένα ιδιαίτερα γενικευμένο 
φαινόμενο. 

* Η ΑΗΙεηι ΒεΙΗαά] είναι φεμινί¬ 
στρια ακτιβίστρια και πρώην πρό¬ 
εδρος της Ένωσης Δημοκρατικών 
Γυναικών της Τυνησίας. Είναι μέ¬ 
λος της ηγεσίας της Αριστερής 
Ένωσης Εργαζομένων(ΓΟΟ ). 



στον κόσμο... 


ΑΡΑΒΙΚΕΣ ΕΠΑΝΑΣΤΑΣΕΙΣ 

Οι Αιγύπτιοι εξεγερμένοι συνεχίζουν τις διαδηλώ¬ 
σεις μέχρι τη νίκη. Εκατοντάδες χιλιάδες διαδήλωσαν στην 
πλατεία Ταχρίρ στις 8/4, απαιτώντας από το στρατό να πα- 
ραδώσει την εξουσία σε ένα συμβούλιο πολιτών, να δικα¬ 
στούν οι πρώην αξιωματούχοι του καθεστώτος Μουμπά- 
ρακ, να καταργηθεί η νομοθεσία έκτακτης α\ννάγκης και 
να μη δικάζουν οι στρατοδίκες τους πολίτες. Κατήγγειλαν 
το Στρατιωτικό Συμβούλιο, που κυβερνά τη χώρα από τις 
11/2, για τη συνεννόηση με τα υπολείμματα του καθεστώ¬ 
τος Μουμπάρακ και τα εμπόδια που βάζει στη δικαίωση 
του αιγυπτιακού λαού. Ενώ ο Μουμπάρακ, οι δύο γιοι του 
και το επιτελείο του βρίσκονται υπό κράτηση, το Στρατι¬ 
ωτικό Συμβούλιο ανακοίνωσε ότι θα επανεξετάσει τις δι¬ 
καστικές αποφάσεις που αφορούν διαδηλωτές και εκδόθη- 
καν από στρατοδικεία. Αφού κατάλαβε ότι δεν ξεγέλασε 
το λαό, προχώρησε στην καταστολή. Ξημερώματα Σαββά¬ 
του 9/4, ο στρατός προσπάθησε να καθαρίσει την πλατεία 
Ταχρίρ από τους διαδηλωτές, σκοτώνοντας τουλάχιστον 
έναν και τραυματίζοντας 71. Αυτό έβγαλε περισσότερους 
Αιγύπτιους στο δρόμο, που δηλώνουν πως θα συνεχίσουν. 

Στη Συρία, οι διαδηλωτές μετράνε κάθε μέρα δεκάδες 
νεκρούς. Στην πόλη Μπάνιας στις 12/4 οι στρατιώτες αρ- 
νήθηκαν να πυροβολήσουν στο ψαχνό και πυροβολήθη- 
καν στην πλάτη από την αστυνομία, γεγονός που πυροδό¬ 
τησε νέες μαχητικές διαδηλώσεις στην περιοχή αλλά και 
επιδρομές της αστυνομίας σε σπίτια, δολοφονίες και συλ¬ 
λήψεις. Πάνω από 20.000 διαδήλωσαν στις 18/4 στη Χομς, 
την τρίτη μεγαλύτερη πόλη της χώρας, και παρά τους οχτώ 
νεκρούς από πυρά της ασφάλειας, κατασκήνωσαν στην 
πλατεία Αλ Σάα, την οποία «βάπτισαν» Ταχρίρ. Μια πρώ¬ 
τη κατάκτησή τους είναι η παροχή συριακής υπηκοότητας 
σε χιλιάδες Κούρδους. Ο Μπασάρ Αλ Ασαντ υποσχέθηκε 
μεταρρυθμίσεις, όπως την άρση του καθεστώτος εκτάκτου 
ανάγκης, που ισχύει εδώ και 48 χρόνια. 

Στο Μπαχρέιν, τα κατοχικά στρατεύματα της Σαουδι¬ 
κής Αραβίας κάνουν εφόδους στα νοσοκομεία και βασανί¬ 
ζουν τους τραυματίες, κακοποιούν τους γιατρούς, κατεδα¬ 
φίζουν σιιτικά τζαμιά προσπαθώντας να κάνουν την εξέ¬ 
γερση να εξελιχθεί σε διαμάχη σουνιτών-σιιτών. Οι συλ- 
ληφθέντες και οι εξαφανισμένοι είναι πάνω από 800, συν¬ 
δικαλιστές και προσωπικότητες του κινήματος, όπως η 
20χρονη ποιήτρια Αγιάτ Αλ Γκερμέζι, βασανίζονται μέχρι 
θανάτου, ενώ χιλιάδες εργαζόμενοι απολύονται για συμμε¬ 
τοχή στις δράσεις των σωματείων τους. 

Στην αποκλεισμένη Γάζα, οι Ισραηλινοί εκτόξευσαν 
τρεις βόμβες λευκού φωσφόρου στην Τζουχρ Αντ Ντικ. 
Οι ταξιαρχίες Αλ Κασσάμ της Χαμάς και το Δημοκρατικό 
Μέτωπο για την Απελευθέρωση της Παλαιστίνης (ΌΕΕΡ) 
εκτοξεύουν βλήματα εναντίον ισραηλινών στρατιωτικών 
θέσεων στη Ράφα. Η Χαμάς δέχεται σκληρή κριτική από 
το ΌΕΕΡ για την ανακωχή της με τις κατοχικές δυνάμεις. 

ΙΣΠΑΝΙΑ 

Σχεδόν 10.000 άτομα διαδήλωσαν στη Μαδρίτη στις 
7/4 ενάντια στο χτύπημα των συμβάσεων, στην αύξηση 
της ηλικίας συνταξιοδότησης, την ανεργία, τις περικοπές 
και την ιδιωτικοποίηση της εκπαίδευσης και την αύξηση 
των διδάκτρων. Η διαδήλωση καλέστηκε από τη «Νεο¬ 
λαία Δίχως Μέλλον» με σύνθημα «Χωρίς σπίτι, χωρίς δου¬ 
λειά, χωρίς σύνταξη, χωρίς φόβο» και στηρίχθηκε από αρ¬ 
κετούς καθηγητές και γνωστούς καλλιτέχνες. Η πορεία 
χτυπήθηκε από την αστυνομία και έγιναν προσαγωγές. 
Διαδηλώσεις πραγματοποιήθηκαν επίσης στη Βαρκελώνη, 
τη Σεβίλλη, την Αλικάντε, το Σαντιάγο και άλλες πόλεις. 

ΙΣΛΑΝΔΙΑ 

Οι Ισλανδοί εργαζόμενοι δήλωσαν για δεύτερη φορά 
ότι δεν πληρώνουν χρέη που δεν δημιούργησαν. Στο περ¬ 
σινό δημοψήφισμα για την αποπληρωμή του χρέους στις 
βρετανικές και ολλανδικές τράπεζες με επιτόκιο 5% είπαν 
ένα βροντερό ΟΧΙ με ποσοστό 93%. Οι τραπεζίτες και η 
ισλανδική κυβέρνηση επανήλθαν με νέο σχέδιο, που προ¬ 
βλέπει επιτόκιο 3% και αποπληρωμή σε βάθος 30 χρό¬ 
νων. Ο πρόεδρος όμως αρνήθηκε πάλι να προσυπογράψει, 
με αποτέλεσμα νέο δημοψήφισμα, στο οποίο το 58% των 
Ισλανδών είπαν ΟΧΙ, δίνοντας τη σκυτάλη στους υπόλοι¬ 
πους Ευρωπαίους εργαζόμενους ενάντια στους καρχαρί¬ 
ες του ΔΝΤ. 

ΔΙΕΘΝΗ 


Πορτογαλία: Μια ακόμη χώρα στην κόλαση της ΕΕ και του ΒΝΤ 


Στις 6 Απριλίου, ο υπηρεσιακός πρωθυπουργός της Πορτογαλίας 
Ζοζέ Σόκρατες ανακοίνωσε την προσφυγή της χώρας στον προσω¬ 
ρινό μηχανισμό στήριξης ΕΕ-ΔΝΤ, ανοίγοντας διάπλατα τις πόρτες 
στους καπιταλιστές να καταργήσουν κάθε εργατική και κοινωνική 
κατάκτηση και να λεηλατήσουν τον πλούτο μιας χώρας που ήδη εί¬ 
ναι μία από τις φτωχότερες στην ΕΕ. ο έγκλημα ήταν προαποφασι¬ 
σμένο και η διαδρομή που ακολουθήθηκε ίδια με της Ιρλανδίας και 
της Ελλάδας. Σύμφωνα με τις επιταγές της ΕΕ, το δημόσιο έλλειμ¬ 
μα της Πορτογαλίας θα πρέπει από 9,3% να μειωθεί σε 4,6% το 2011, 
3% το 2012 και 2% το 2013. Για να επιτευχθεί ο στόχος, η κυβέρνηση 
του Σοσιαλιστικού Κόμματος, αν και κυβέρνηση μειοψηφίας, κατόρ¬ 
θωσε να περάσει 3 πακέτα σκληρής λιτότητας, για πάγωμα μισθών 
και συντάξεων, αναστολή κάθε δημόσιου έργου υποδομής, περικο¬ 
πές σε κοινωνικές δαπάνες, αύξηση της φορολογίας κ.α. Το αποτέ¬ 
λεσμα ήταν η εκτίναξη της ανεργίας στο 11% και η καταβαράθρωση 
του βιοτικού επιπέδου των εργαζομένων, που είδαν το ετήσιο εισό¬ 
δημά τους να μειώνεται κατά τρεις μισθούς. 

Όταν ο Σόκρατες επιχείρησε να περάσει στο κοινοβούλιο ένα 
τέταρτο πακέτο λιτότητας, το δεξιό Σοσιαλδημοκρατικό Κόμμα το 
καταψήφισε και η κυβέρνηση οδηγήθηκε σε παραίτηση. Οι εκλο¬ 
γές ορίστηκαν για τις 5 Ιούνη και ως τότε υπηρεσιακός πρωθυπουρ¬ 
γός ορίστηκε ο Σόκρατες, με εντολή να συνεχίσει την ίδια πολιτική 
που οδήγησε στην πτώση της κυβέρνησής του. Ουσιαστικά πρόκει¬ 
ται για πραξικόπημα της αστικής τάξης, που έχει αποφασίσει ότι θα 
εφαρμοστούν τα μέτρα με κάθε τρόπο. Παράλληλα, οι διάφοροι δι¬ 
εθνείς οίκοι αξιολόγησης, με συνεχείς υποβαθμίσεις της δανειολη¬ 
πτικής αξιοπιστίας της χώρας, οδήγησαν στην εκτίναξη των επιτοκί¬ 
ων και ουσιαστικά κατέστη αδύνατο για την Πορτογαλία να συνεχί¬ 
σει να δανείζεται. Ο δρόμος για την προσφυγή στο μηχανισμό στή¬ 
ριξης είχε ανοίξει. 

Σχεδόν αμέσως μετά την υποβολή του αιτήματος προσφυγής στο 
μηχανισμό, επισκέφθηκαν την Πορτογαλία εκπρόσωποι της ΕΕ, της 


Ευρωπαϊκής Κεντρικής Τράπεζας και του ΔΝΤ για να συζητήσουν 
για το δάνειο, που ορίστηκε στα 80 δις ευρώ, κυρίως όμως για να 
απαιτήσουν τη δέσμευση στους όρους του δανείου. Τόσο το Σοσια¬ 
λιστικό όσο και το Σοσιαλδημοκρατικό Κόμμα δεσμεύτηκαν ότι, σε 
περίπτωση ανάληψης της εξουσίας στις εκλογές, θα εφαρμόσουν τα 
σκληρά δημοσιονομικά μέτρα που απαιτούνται για την παροχή του 
δανείου. Τα μέτρα περιλαμβάνουν πλήρη ελαστικοποίηση των ερ¬ 
γασιακών σχέσεων, μείωση του ύψους των αποζημιώσεων, απολύ¬ 
σεις δημοσίων υπαλλήλων, εκτεταμένες ιδιωτικοποιήσεις και μεγα¬ 
λύτερη αύξηση της φορολογίας. Ο υπουργός Οικονομικών της Φιν¬ 
λανδίας ανέφερε πως τα μέτρα θα είναι πολύ πιο σκληρά από αυτά 
που περιελάμβανε το τέταρτο πακέτο λιτότητας. Ο επίτροπος οικο¬ 
νομικών υποθέσεων της ΕΕ Όλι Ρεν δήλωσε ότι οι εθνικές εκλογές 
της Πορτογαλίας δεν έχουν καμία σημασία, καθώς το πρόγραμμα 
θα εφαρμοστεί ούτως ή άλλως. Ουσιαστικά δηλαδή κατέδειξε την 
πραγματικότητα, ότι οι εθνικές κυβερνήσεις δεν αποτελούν παρά 
υπαλλήλους της ΕΕ και της αστικής τάξης και ότι τα εθνικά συντάγ¬ 
ματα δεν είναι τίποτα άλλο παρά κουρελόχαρτα, που η αστική τάξη 
τα θυμάται όταν την εξυπηρετούν. 

Από την πλευρά του το Μπλοκ της Αριστεράς, το μεγαλύτερο 
τμήμα της ηγεσίας του οποίου προέρχεται από το πρώην τμήμα της 
4ης Διεθνούς, καταγγέλλει τα δύο μεγάλα κόμματα ως υπεύθυνα για 
την οικονομική κατάσταση και καλεί γενικόλογα στην οργάνωση 
αγώνων. Δεν ζητάει όμως διαγραφή του χρέους, αλλά επανεξέταση, 
επαναδιαπραγμάτευση και παύση πληρωμής μόνο εκείνου του μέ¬ 
ρους του χρέους που θεωρείται επαχθές. Τελικά, περιορίζεται σε μια 
εκλογικίστικη συμπεριφορά, καθώς προσπαθεί να έρθει σε συνεννό¬ 
ηση με το ΚΚ για τις εκλογές, θεωρώντας ως απάντηση την ανάδει¬ 
ξη μιας αριστερής κυβέρνησης, που θα εφαρμόσει ένα εναλλακτικό 
πρόγραμμα, και όχι την ανάδειξη μιας άλλης πολιτικής και ενός άλ¬ 
λου προγράμματος μέσα από την οργάνωση του εργατικού κινήμα¬ 
τος και τη διεξαγωγή σκληρών εργατικών και λαϊκών αγώνων. 


Ξυπνάει το εργατικό 
κίνηιια οτην Βρετανία 

Όταν η δεξιά κυβέρνηση του Κάμερον ανα¬ 
κοίνωσε το σχέδιο περικοπής των κοινωνι¬ 
κών δαπανών και των εργασιακών δικαιω¬ 
μάτων το φθινόπωρο, οι ηγέτες της Γενικής 
Εργατικής Συνομοσπονδίας (ΤΙΤΟ) ανακοί¬ 
νωσαν διαδήλωση και απεργία στο δημό¬ 
σιο τομέα για 6 μήνες μετά (!), στις 26 Μάρ¬ 
τη, προφανώς περιμένοντας να ξεθυμάνει η 
λαϊκή αγανάκτηση. Λίγο πριν τη διαδήλωση 
δήλωναν πως περιμένουν 100.000 διαδηλω¬ 
τές. Το μισό εκατομμύριο εργαζομένων και 
νέων που κατέβηκαν στους δρόμους, με κύ¬ 
ριο σύνθημα την απαίτηση για Γενική Απερ¬ 
γία ενάντια στα μέτρα, άλλαξε τα δεδομένα. 
Πάντα η συνδικαλιστική γραφειοκρατία δι¬ 
καιολογούσε την απραξία της με τη μη μαζι¬ 
κή συμμετοχή της τάξης. Αυτή η δικαιολογία 
τελείωσε, όπως και οι αυταπάτες που σκορπί¬ 
ζανε στους εργάτες πως η κρίση είναι παροδι¬ 
κή, ή πως αυτοί θα διαπραγματευτούν για πιο 
ήπια μέτρα. Τώρα η κυβέρνηση των Τόρις δη¬ 
λώνει πως μια διαδήλωση δεν θα αλλάξει την 
πολιτική της. Οι Εργατικοί δηλώνουν πως τα 
μέτρα χρειάζονται αλλά κάπως λιγότερα και 
δεν αποτελούν θέμα αποκλειστικά της ερ- 
γςςςατικής τάξης, μη θέλοντας να χάσουν το 
ακροατήριο του μεσαίου χώρου. Οι εργαζό¬ 
μενοι πολλών κλάδων συνειδητοποιούν πως 
δεν υπάρχει κόμμα για να στηριχτούν, πως 
δεν είναι αδύναμοι αλλά ενωμένοι είναι πολύ 
δυνατοί, πως πρέπει να ξεκινήσουν άμεσα 
σκληρούς αγώνες, χωρίς να περιμένουν κα¬ 
νένα γραφειοκράτη να τους σώσει. 

Αυτό το κλίμα απηχούν μετά τη διαδή¬ 
λωση η απαίτηση για Γενική Απεργία, οι δι¬ 
αδηλώσεις που οργανώνονται από εργαζό¬ 
μενους κυρίως σε υγεία-εκπαίδευση, η κοι¬ 
νή απεργία που προκήρυξαν για τις 30 Ιού¬ 
νη Λέκτορες των πανεπιστημίων, εργαζόμε¬ 
νοι στην υγεία και τις κοινωνικές υπηρεσί¬ 
ες και δημοσιογράφοι. Αυτοί καλούν όλους 
τους κλάδους να ενωθούν απεργιακά μαζί 
τους και πιέζουν τη συνδικαλιστική γραφει¬ 
οκρατία να πάρει θέση. 


Τρίζει το πολιτικό οκηνικό στη Γαλλία 

Οι γαλλικές περιφερειακές εκλογές στα τέλη του Μάρτη επιβεβαίωσαν την απομά¬ 
κρυνση των μαζών από τα κόμματα εξουσίας αλλά και από το σύνολο των πολιτι¬ 
κών δυνάμεων. Ενώ οι συνέπειες της κρίσης χτυπούνε ανελέητα τη γαλλική εργατι¬ 
κή τάξη (απολύσεις, περικοπές μισθών, εκ περιτροπής εργασία κλπ.), υπό την καθο¬ 
δήγηση της Δεξιάς του Σαρκοζί, καμία πολιτική δύναμη δεν εμφανίζεται ικανή και 
αξιόπιστη για την υπεράσπιση των δικαιωμάτων της. Ο μεγάλος νικητής των εκλο¬ 
γών ήταν η αποχή που έφτασε το 55% (!), ενώ μαζί με τα λευκά και άκυρα έφτασε το 
62,5%. Ο Σαρκοζί καταποντίστηκε και στο 2ο γύρο πήρε μόλις 19%. Το σύνολο της 
Κεντροδεξιάς πήρε 30,6%. Η αμφισβήτηση του Σαρκοζί είναι πλέον ανοιχτή μέσα 
στο κόμμα του και αρκετοί ζητάνε να μην είναι υποψήφιος στις προεδρικές εκλογές 
του 2012. Όλες του οι προσπάθειες να το παίξει σκληρός παλαιοδεξιός, αφυπνίζο¬ 
ντας τα συντηρητικά αντανακλαστικά των μικροαστικών στρωμάτων, απέτυχαν. Η 
επαίσχυντη επίθεση στους Ρομά, η συζήτηση για την εθνική ταυτότητα και τους με¬ 
τανάστες, η απαγόρευση της μπούρκας και η ισλαμοφοβία και πολύ περισσότερο η 
επίθεση στη Λιβύη, όπου θέλησε να εμφανιστεί ως ηγέτης των ιμπεριαλιστών, δεν 
έπεισαν ούτε τους ψηφοφόρους της Δεξιάς. Ένα κομμάτι τους μετατοπίστηκε στο 
Εθνικό Μέτωπο του Λεπέν, που πήρε 15% (αύξηση 3% σε ποσοστό, αλλά όχι σε ψή¬ 
φους) και πέρασε σε πολλές περιοχές στο 2ο γύρο. Παρά την προσπάθεια του Σαρ¬ 
κοζί να χαράξει διαχωριστικές γραμμές - για το 2ο γύρο έλεγε «ούτε Εθνικό Μέτω¬ 
πο ούτε Σοσιαλιστικό Κόμμα» — το Ε.Μ. πλασάρει τον εαυτό του ως κυβερνητικό 
δεκανίκι της Δεξιάς, στα χνάρια του Μπερλουσκόνι. 

Το Σοσιαλιστικό Κόμμα είναι «ευχαριστημένο» που ξεπέρασε την Κεντροδε¬ 
ξιά (πήρε 25%, και στο 2ο γύρο με τη στήριξη των Πρασίνων κ.α. έφτασε το 35,7%), 
όμως ουσιαστικά έπεσε σε ψήφους και ποσοστό. Σε καμία περίπτωση δεν πείθει πως 
μπορεί να είναι μια φιλολαϊκή κυβερνητική πρόταση. Η υποχωρητική στάση που 
κράτησε στη διάρκεια του αγώνα ενάντια στη συνταξιοδοτική μεταρρύθμιση (καλο¬ 
καίρι, φθινόπωρο 2010) έδειξε και στους πιο δύσπιστους πως παραμένει μια σταθε¬ 
ρή κολώνα του καπιταλιστικού συστήματος. Το ίδιο ισχύει σε μεγάλο βαθμό και για 
το Μέτωπο της Αριστερός, τη συμμαχία του Κομμουνιστικού Κόμματος Γαλλίας με 
τον πρώην σοσιαλιστή Μελανσόν. Παρά την κοινωνική αγανάκτηση και οργή και 
μετά από έναν σημαντικότατο πολύμηνο αγώνα, το Μ.Α. αύξησε μόλις κατά 1,2% 
τη δύναμή του και πήρε 11%. Η αριστερή, ενωτική του φρασεολογία - χωρίς κανέ¬ 
να πρακτικό αντίκρισμα στην οργάνωση αγώνων - δεν πείθει. Ο Μελανσόν (όπως 
και το Σ.Κ.) εκλιπαρούσε το Σαρκοζί για διάλογο για το συνταξιοδοτικό και πρό- 
τεινε τροποποιήσεις του νόμου! Σήμερα, συμφωνεί με την ιμπεριαλιστική επέμβαση 
στη Λιβύη, δείχνοντας την σαθρή βάση αυτής της κατ’ όνομα αριστερής συμμαχίας. 

Οι Πράσινοι από το 16% στις ευρωεκλογές του 2009 έπεσαν στο 8,2%. Αποτε¬ 
λούν μόνιμο δεκανίκι του «αντιδεξιού» προφίλ του Σ.Κ. Το Νέο Αντικαπιταλιστι- 
κό Κόμμα έμεινε στάσιμο (από 2% έως 4%). Δεν εμφανίζεται ως στήριγμα των ερ¬ 
γαζομένων, παρά τις αντικαπιταλιστικές διακηρύξεις του. Οι αντιφατικές θέσεις των 
δυνάμεων που το απαρτίζουν αγκυλώνουν τις αγωνιστικές διαθέσεις στο εσωτερι¬ 
κό του και θολώνουν κάθε προσπάθεια ταξικής και αγωνιστικής (πολύ περισσότε¬ 
ρο επαναστατικής) πρότασης προς την εργατική τάξη. Το Ν.Α.Κ., όπως και το Μ.Α., 
έχουν μπει σε μια ατέλειωτη συζήτηση για τις εκλογές του 2012, αντί να ρίχνουν τις 
δυνάμεις στα μέτωπα της ταξικής πάλης. Η Εργατική Πάλη (Ε.Ο.) αποφάσισε να μη 
συμμετέχει στις εκλογές, σε αντίθεση με τις προηγούμενες εκλογικές διαδικασίες. 


Εργατική Πάλη 13 


Η Ακτή Ελεφαντοστού 
βράζει ακόμα 

Βίαιες συγκρούσεις μαίνονται (μέχρι την 
ώρα που η Ε.Π. όδευε στο τυπογραφείο) 
στην πρώην δυτικοαφρικανική αποικία 
της Γαλλίας, οι οποίες έχουν πάρει εμφυ- 
λιακό πλέον χαρακτήρα. Ο πρώην πρό¬ 
εδρος της Ακτής Ελεφαντοστού Λο- 
ράν Γκμπαγκμπό, προστατευόμένος από 
τμήμα του στρατού, τις λεγόμενες «Δυ¬ 
νάμεις υπεράσπισης και άμυνας» (ΕΌ8), 
δεν εγκατέλειψε μετά το β’ γύρο των 
προεδρικών εκλογών στις 28 Νοεμβρίου 
2010 το προεδρικό μέγαρο, στη συνοικία 
Παλέ του Αμπιτζάν, αρνούμενος να δε¬ 
χτεί ότι ηττήθηκε στις εκλογές, στο τέ¬ 
λος της ΙΟετούς θητείας του στην προ¬ 
εδρία. Ο νικητής των προεδρικών εκλο¬ 
γών και πλέον νεοεκλεγείς πρόεδρος 
Αλασάν Ουαταρά, με την πλήρη υπο¬ 
στήριξη των «Δημοκρατικών Νέων Δυ¬ 
νάμεων» καθώς επίσης και των ΗΠΑ, 
της Γαλλίας (δύναμη στρατού ΕίεοΓπε) 
και του ΟΗΕ (δυνάμεις Οπιια), δεν απο¬ 
δέχτηκε τη στάση του προκατόχου του. 
Στις 11 Απριλίου τελικά και μετά από 
αρκετούς μήνες σφαγών χιλιάδων αμά¬ 
χων και αναγκαστικής μετανάστευσης 
1.000.000 περίπου ανθρώπων συνελή- 
φθη ο Γκμπαγκμπό, με την αγαστή συ¬ 
νεργασία των ειδικών δυνάμεων του 
γαλλικού στρατού. 

Παραθέτουμε μέρος της ανακοίνω¬ 
σης που εξέδωσαν αφρικανικές και ευ¬ 
ρωπαϊκές εργατικές οργανώσεις στις 
27-12-2010: 

“Οι ΗΠΑ, η ΕΕ, το ΔΝΤ, η Παγκό¬ 
σμια Τράπεζα, το Διεθνές Ποινικό Δικα¬ 
στήριο, οι ίδιοι οργανισμοί που κυοφό¬ 
ρησαν και χρηματοδότησαν τη στρατιω¬ 
τική χούντα που ανέτρεψε το νόμιμο και 
νομιμοποιημένο από το λαό πρόεδρο της 
Ονδούρας Σελάγια χρησιμοποιούν δου- 
λοπρεπείς Αφρικανούς ως μαριονέτες για 
να εξοντώσουν και να επιβάλουν στον 
ιβοριανό λαό έναν εγκληματικό πόλεμο. 
Οι ίδιες ιμπεριαλιστικές δυνάμεις και 
χρηματοπιστωτικοί οργανισμοί πα- 
γκοσμίως έχουν πει ψέματα σχετικά με 
τα «όπλα μαζικής καταστροφής και τη 
συνεργία με την Αλ Κάιντα» με στό¬ 
χο την επίθεση, την ανατροπή και την 
κατάληψη του Ιράκ και να εξοντώ¬ 
σουν τον αρχηγό του ιρακινού κράτους. 
Ως εκ τούτου, ως οργανώσεις που συ¬ 
νυπογράφουμε επαναλαμβάνουμε ότι 
οι λύσεις για τη μετεκλογική κρίση που 
πλήττει την ιβοριανή κοινωνία θα έρθουν 
πρώτα απ’ όλα από τον ιβοριανό λαό. 
Επομένως απορρίπτουμε οποιαδήποτε 
ξένη ένοπλη επέμβαση στην Ακτή Ελε¬ 
φαντοστού και απαιτούμε την αποχώρη¬ 
ση όλων των ξένων δυνάμεων που βρί¬ 
σκονται στα ιβοριανά εδάφη, είτε αυτές 
είναι επίσημες (ΓΙΝ-ΩΙ, Μονόκερος, 41ο 
Τάγμα Πεζικού και Ναυτικού) είτε άτυ¬ 
πες (μισθοφόροι). 

- ΟΧΙ στην ξένη στρατιωτική 
επέμβαση: Ούτε από την ΕΟΟλΥΑδ 
(ένωση των δυτικοαφρικανικών 
κρατών), ούτε από τον ΟΗΕ, 
ούτε από τη Γαλλία! Έξω τα ξένα 
στρατεύματα από την Ακτή 
Ελεφαντοστού! 

Για την Εθνική Ενότητα, τη 
δημοκρατική και ειρηνική 
επίλυση της κυριαρχίας της Ακτής 
Ελεφαντοστού και της μετεκλογικής 
κρίσης! 

- Ζήτω η λαϊκή κυριαρχία της Ακτής 
Ελεφαντοστού! 

Ζήτω η παναφρικανική και 
διεθνιστική αλληλεγγύη! ” 

Η κρίση της Ε.Ε. 

και ο ελληνικός καπιταλισμός 

■ Ηρακλής Χριστοφορίδης 


Η κρίση ιης Ευρωπαϊκής Ένωσης 


γ πως αναφέραμε και 

Μ στο πρώτο άρθρο του 

■ I αφιερώματος «για 

Μ την ΕΕ και το εργατι- 
κό κίνημα» (ΕΠ Απρί¬ 
λιος 2011), η ΕΕ οικοδομείται για να δή¬ 
μιου ργηθεί αφενός μια ευρωπαϊκή ενιαία 
εσωτερική αγορά για την ανάπτυξη των 
ευρωπαϊκών πολυεθνικών και αφετέρου 
μια δομή κρατικού τύπου ως το κατάλλη¬ 
λο εργαλείο για την κυριαρχία της ΕΕ και 
των ευρωπαϊκών πολυεθνικών στην πα¬ 
γκόσμια αγορά και ειδικά απέναντι στους 
δυο άλλους ιμπεριαλιστικούς πόλους, τις 
ΗΠΑ και την Ιαπωνία. 

Αυτό το σχέδιο των πολυεθνικών της 
ΕΕ, σε βάρος των ευρωπαίων εργαζομέ¬ 
νων, προχώρησε μέχρι τα μέσα/τέλη της 
δεκαετίας του ’90, ακόμη και παρά το μα¬ 
κρύ κύμα κάμψης που γνωρίζει το καπι¬ 
ταλιστικό σύστημα μετά το 1973-74. Η 
καθιέρωση του κοινού ευρωπαϊκού νο¬ 
μίσματος αποτέλεσε μια πρώτη σημα¬ 
ντική κορύφωση αυτής της διαδικασίας. 
Από ’κει και πέρα όμως φαίνεται ότι όχι 
μόνο τα προβλήματα στην οικοδόμηση 
της ΕΕ αρχίζουν να πολλαπλασιάζοντας 
αλλά ότι σήμερα ήδη έχει τεθεί ένα ερω¬ 
τηματικό σ’ αυτή την ίδια την οικοδόμη¬ 
ση της ΕΕ. 

Η ΕΕ από την αρχή της συγκρότη¬ 
σής της μέχρι και τα τέλη της δεκαετίας 
του ’90 αύξησε τον οικονομικό της όγκο 
(ΑΕΠ), κατορθώνοντας να ξεπεράσει τον 
κύριο ανταγωνιστή της, δηλαδή τις ΗΠΑ 
και ταυτόχρονα να είναι σχεδόν τριπλά¬ 
σια από την Ιαπωνία. Το ίδιο ισχύει και 
για το μέγεθος των ευρωπαϊκών πολυε¬ 
θνικών, που σχεδόν έφτασαν τις αμερι¬ 
κάνικες και που ισοβαθμούν με τις για¬ 
πωνέζικες. Η αχίλλειος πτέρνα της όμως 
εξακολουθεί να είναι η αδυναμία της να 
ολοκληρώσει την οικοδόμησή της, δηλα¬ 
δή να δημιουργήσει ένα ενιαίο ευρωπαϊ¬ 
κό κράτος. 

Η εφαρμογή της νεοφιλελεύθερης 
πολιτικής από τα τέλη της δεκαετίας 
του ’70, η εφαρμογή της παγκοσμιοποί¬ 
ησης από τα τέλη της δεκαετίας του ’80 
αλλά και η Νέα Τάξη Πραγμάτων, ευνόη¬ 
σαν την οικοδόμηση της ΕΕ αλλά και την 
ενίσχυσαν απέναντι στους δύο κύριους 
ανταγωνιστές της. 

Όμως από τα τέλη της δεκαετίας του 
’90 και ειδικά στην πρώτη δεκαετία του 
21 ου αιώνα, εμφανίστηκαν δυναμικά οι 
λεγάμενες νεο-αναδυόμενες οικονομί¬ 
ες (Κίνα, Ινδία, Βραζιλία, Ρωσία κ.α.) και 
η τράπουλα του ανταγωνισμού στην πα¬ 
γκόσμια αγορά άρχισε να ανακατεύεται 
ξανά. Δίπλα στο παιχνίδι του ενδοϊμπε- 
ριαλιστικού ανταγωνισμού (μεταξύ των 
τριών ιμπεριαλιστικών πόλων), υπήρχε 
πλέον και ο ανταγωνισμός με τις νεο- 
αναδυόμενες οικονομίες. Σήμερα, έχουμε 
αλλαγές σε πολλούς τομείς του παγκό¬ 
σμιου ανταγωνισμού: α) Οι βασικές ανα- 


δυόμενες χώρες κατέχουν σήμερα τα 4/5 
των παγκόσμιων συναλλαγματικών απο¬ 
θεμάτων. β) Οι ιμπεριαλιστικές χώρες, 
κυρίως οι ΗΠΑ και λιγότερο η ΕΕ, από 
δανειστές έχουν μετατραπεί σε δανειζό¬ 
μενους και οι αναδυόμενες από δανει¬ 
ζόμενες σε δανειστές, γ) Ορισμένες από 
τις νεο-αναδυόμενες χώρες έχουν αρχί¬ 
σει να εξάγουν κεφάλαια, ολοένα και πε¬ 
ρισσότερο, προς τις ιμπεριαλιστικές χώ¬ 
ρες. δ) Η μεταφορά υπεραξίας από τις νε¬ 
ο-αναδυόμενες προς τις ιμπεριαλιστικές 
χώρες (μέσω των πιστώσεων και του μη¬ 
χανισμού της άνισης ανταλλαγής στο πα¬ 
γκόσμιο εμπόριο) έχει σταματήσει και ως 
ένα βαθμό έχει αντιστραφεί. 

Στο παι¬ 
χνίδι λοιπόν 
του ανταγω¬ 
νισμού με¬ 
ταξύ των 
τριών ιμπε- 
ρ ιαλιστι- 
κών πόλων, 
τα πράγμα¬ 
τα έχουν αλ¬ 
λάξει και θα 
αλλάξουν 
ακόμα πε¬ 
ρισσότερο. 

Ο πιο αδύ¬ 
ναμος ιμπε¬ 
ριαλιστικός 
πόλος, η Ια¬ 
πωνία, μάλλον βγαίνει πλέον οριστικά 
εκτός παιχνιδιού, ιδιαίτερα μετά τα πρό¬ 
σφατα γεγονότα (τσουνάμι, Φουκοσίμα). 
Οι ΗΠΑ έχουν χρεοκοπήσει, παρόλο που 
διατηρούν ακόμη την αναμφισβήτητη 
στρατιωτική ηγεμονία. Αλλά και η ίδια η 
ΕΕ δεν μένει απρόσβλητη. Η οικονομική 
κρίση και η υπερχρέωσή της, η μη ολο¬ 
κλήρωση της οικοδόμησής της και η εμ¬ 
φάνιση των νέων ανταγωνιστών, θέτουν 
πλέον ένα ερωτηματικό στην ίδια την 
ύπαρξή της, γιατί οξύνουν τις ανισορρο¬ 
πίες (ελλειμματικές-πλεονασματικές χώ¬ 
ρες, ανταγωνιστικές και μη ανταγωνιστι¬ 
κές κ.α.) και ξαναζωντανεύουν τις αντι¬ 
θέσεις και το διαχωρισμό των διαφόρων 
ιμπεριαλισμών στο εσωτερικό της. 

5-6 χώρες της ΕΕ έχουν ήδη χρεοκο¬ 
πήσει, ενώ στη σειρά βρίσκονται η Ισπα¬ 
νία, η Ιταλία και η Βρετανία. Ήδη το γερ¬ 
μανικό κεφάλαιο αναρωτιέται αν μπορεί 
να σώσει την ΕΕ και το ευρώ, ίσως ακό¬ 
μα και αν έχει νόημα να διατηρεί την ΕΕ ή 
αντίθετα να την εγκαταλείψει. Η αλήθεια 
είναι ότι για το ευρωπαϊκό κεφάλαιο (ή 
για τμήματά του) η εγκατάλειψη της ΕΕ 
δεν είναι καθόλου ρεαλιστικός στόχος. 
Παρόλα αυτά και η διατήρηση της ΕΕ με 
τη σημερινή της μορφή δεν φαντάζει κα¬ 
θόλου εύκολη υπόθεση. 


ΙΕ και ελληνικός καπιταλισμός 


Η σύνδεση του ελληνικού καπιταλι¬ 
σμού με την ΕΟΚ το 1961 επενδύθηκε με 
μεγάλες προσδοκίες. Η Ελλάδα θα έπαυε 


να είναι «ψωροκώσταινα» και θα γινόταν 
μια ανεπτυγμένη ευρωπαϊκή χώρα. Το 
1979, η ένταξη της Ελλάδας ως πλήρες 
μέλος στην ΕΟΚ (παρά την καθολική άρ¬ 
νηση του ελληνικού λαού και του συνό¬ 
λου των κομμάτων, εκτός της Νέας Δημο¬ 
κρατίας) φάνηκε ως η αρχή της υλοποίη¬ 
σης αυτού του παλιού «εθνικού ονείρου». 
Το 2003, η είσοδος στην Ευρωζώνη και η 
αντικατάσταση της δραχμής από το ευρώ 
σηματοδοτούσε -με βάση τη ρητορεία 
της «εκσυγχρονιστικής» κυβέρνησης του 
Σημίτη- τον εξευρωπαϊσμό και την πραγ¬ 
ματοποίηση του ονείρου. Έτσι φαινό¬ 
ταν να δίνεται μια κατηγορηματική απά¬ 
ντηση στο αν η σύνδεση και αργότερα 

η έντα¬ 
ξη στην 
ΕΟΚ, 
αλλά 
και στον 
σ κ λ η - 
ρό πυρή¬ 
να της, 
την Ευ¬ 
ρωζώνη, 
ήταν μια 
σωστή 
στρατη¬ 
γική για 
τον ελ- 
λ η ν ι κ ό 
καπιταλι¬ 
σμό. 

Όμως μερικά χρόνια μετά, τα πράγ¬ 
ματα αντιστράφηκαν πλήρως. Σήμερα, η 
χρεοκοπία του ελληνικού καπιταλισμού 
και το βύθισμα της ελληνικής κοινωνίας 
στη βαρβαρότητα αποδεικνύουν με πε¬ 
ρίτρανο τρόπο ότι η στρατηγική για την 
ένταξη στην ΕΕ ήταν μια εντελώς κατα¬ 
στροφική επιλογή. 

Για περίπου δυο δεκαετίες, μέχρι την 
κρίση του 1973, ο ελληνικός καπιταλι¬ 
σμός αναπτυσσόταν με ραγδαίους ρυθ¬ 
μούς (από τους μεγαλύτερους παγκο¬ 
σμίους, μαζί με την Κορέα). Από την κρί¬ 
ση του 1973 και μετά, ο ελληνικός καπι¬ 
ταλισμός συνεχώς θα βυθίζεται στην κρί¬ 
ση και θα περιθωριοποιείται σε παγκό¬ 
σμιο επίπεδο. Η παραγωγική βάση που 
είχε δημιουργηθεί στην περίοδο της ανά¬ 
πτυξής του συνεχώς θα συρρικνώνεται 
και θα αποψιλώνεται. Και η είσοδος του 
ελληνικού καπιταλισμού στην τότε ΕΟΚ 
δεν θα αλλάξει σε τίποτε αυτή την καθο¬ 
δική του πορεία. 

Αν και πάνω από τριάντα χρόνια μέσα 
στην ΕΟΚ/ΕΕ, το ελληνικό κεφάλαιο δεν 
θα συμμετάσχει στην τεράστια συγκέ¬ 
ντρωση και συγκεντροποίηση του κε¬ 
φαλαίου που θα πραγματοποιηθεί σε ευ¬ 
ρωπαϊκό επίπεδο, δεν θα διεισδύσει στις 
λεγόμενες νέες τεχνολογίες ή στους πιο 
σύγχρονους βιομηχανικούς κλάδους που 
θα εμφανιστούν αυτή την περίοδο, δεν 
θα εκσυγχρονίσει ουσιαστικά την παρα¬ 
γωγική τεχνική του. Παρόλο που θα ξα- 
ναδημιουργηθούν δέκα μεγάλοι επιχει¬ 
ρηματικοί όμιλοι, αυτοί πλέον δεν έχουν 


το ίδιο διεθνές βάρος που είχαν οι μεγά¬ 
λοι επιχειρηματικοί όμιλοι της δεκαετί¬ 
ας του ’60. Αυτές οι εξελίξεις θα οδηγή¬ 
σουν σε μια περιθωριοποίηση του ελλη¬ 
νικού καπιταλισμού στο εσωτερικό της 
ΕΕ και σε μια αυξανόμενη απορρόφη¬ 
ση-διάλυσή του, που πρόκειται να ολο¬ 
κληρωθεί με το προγραμματισμένο ξε¬ 
πούλημα της δημόσιας περιουσίας. Αυτή 
δε η περιθωριοποίηση θα σφραγιστεί με 
τη μεταφορά όλων των κρατικών πολιτι¬ 
κών (βιομηχανική, νομισματική πολιτική 
κλπ.) στις Βρυξέλες, ειδικά μετά την ει¬ 
σαγωγή του ευρώ. 

Τις δυο τελευταίες δεκαετίες, η απο- 
διάρθρωση και η συρρίκνωση της παρα¬ 
γωγικής βάσης του ελληνικού καπιταλι¬ 
σμού δεν θα εκδηλωθεί άμεσα με έντονο 
τρόπο, λόγω της αλματώδους αύξησης 
του κάθε είδους χρέους. Το 1980, έναν 
χρόνο μετά την είσοδο της Ελλάδας στην 
τότε ΕΟΚ, το δημόσιο και ιδιωτικό χρέ¬ 
ος ήταν περίπου στο 70% του ΑΕΠ. Τρι¬ 
άντα χρόνια μετά εκτινάχτηκε σε μεγέθη 
περίπου ίσα με 2,7 ή 3 ΑΕΠ. Ταυτόχρο¬ 
να, στην καθυστέρηση της έντονης εκδή¬ 
λωσης της κρίσης θα παίξουν ρόλο πέρα 
από τις συνεχείς πολιτικές λιτότητας και 
οι ευρωπαϊκές ενισχύσεις. Όμως οι τε¬ 
λευταίες θα αποδειχθούν τελικά ότι ήταν 
απλώς το μέσο εξαγοράς της ελληνικής 
μπουρζουαζίας και κάποιων μικροαστι¬ 
κών στρωμάτων από το μεγάλο ευρωπα¬ 
ϊκό κεφάλαιο, αφού δεν θα αντιστρέφουν 
τη χειροτέρευση της κατάστασης της ελ¬ 
ληνικής οικονομίας. 

Η αποδιάρθρωση και η συρρίκνωση 
της παραγωγικής βάσης θα συνοδευτεί 
από μια τεράστια ενδυνάμωση του χρη¬ 
ματοπιστωτικού και κερδοσκοπικού κε¬ 
φαλαίου στην Ελλάδα, από την ενδυ¬ 
νάμωση του κρατικοδίαιτου ρόλου της 
αστικής τάξης και τέλος από τη μετατρο¬ 
πή της ελληνικής μπουρζουαζίας σ’ ένα 
είδος υψηλής υπαλληλίας της ΕΕ. Έτσι, 
η «εθνική κυριαρχία», η υπεράσπιση των 
«συνόρων» και των «εθνικών συμφερό¬ 
ντων» κλπ. θα εγκαταλειφθούν σταδιακά 
στα χέρια της ΕΕ. 

Γι’ αυτό και το ξέσπασμα της σημε¬ 
ρινής κρίσης -που οξύνει και την κρίση 
στο οικοδόμημα της ΕΕ- θα συντρίψει 
τον ήδη αποδιαρθρωμένο ελληνικό κα¬ 
πιταλισμό, αλλά και κάθε είδους αυταπά¬ 
τες που είχαν δημιουργηθεί από την είσο¬ 
δό του στην ΕΕ. Οι «ευρωπαίοι εταίροι», 
χέρι-χέρι με την παρηκμασμένη ελλη¬ 
νική μπουρζουαζία, δεν έχουν πλέον να 
μας προσφέρουν τίποτε άλλο από μνη¬ 
μόνια χωρίς τέλος, φτώχεια και εξαθλίω¬ 
ση, έναν πραγματικό κοινωνικό μεσαίω- 
να. Το «ευρωπαϊκό όνειρο» μετατρέπεται 
πλέον σ’ έναν πραγματικό εφιάλτη για το 
σύνολο της εργατικής τάξης, της νεολαί¬ 
ας και των λαϊκών στρωμάτων της χώρας 
μας, που προγράφονται να θυσιαστούν 
για τη σωτηρία του καπιταλιστικού συ¬ 
στήματος στην Ελλάδα και την Ευρώπη. 

Μαΐου 


Παγκόσμια Ημέρα 
των Εργατών 


Τ ο Μάιο του 1886 η εργα¬ 
τική τάξη στις ΗΠΑ έδω¬ 
σε μια από τις πιο σκλη¬ 
ρές μάχες για την καθιέρω¬ 
ση του οκταώρου. Η μεγά¬ 
λη απεργία των εργατών του Σικάγο την 
Πρωτομαγιά του 1886 γιορτάζεται από 
τότε ως η Παγκόσμια Ημέρα των Εργα¬ 
τών. 

Την 1η Μαΐου του 1886, 400.000 άν¬ 
θρωποι απέργησαν σε 1.200 εργοστά¬ 
σια των ΗΠΑ με αίτημα την καθιέρωση 
του οκταώρου και καλύτερες εργασιακές 
συνθήκες. Από αυτούς πάνω από 90.000 
απεργοί είχαν συγκεντρωθεί στο Σικάγο. 
Αλλά κι αυτός ο αριθμός δεν αντιπροσώ¬ 
πευε ολόκληρο το δυναμικό της πόλης: 
χωρίς να γίνει απεργία είχε ήδη ικανοποι¬ 
ηθεί το αίτημα για μείωση της εργάσιμης 
ημέρας σε περισσότερους από 45.000 ερ¬ 
γάτες, ενώ η απεργία όλο και εξαπλωνό¬ 
ταν στις γύρω περιοχές. Αντιμετωπίζο¬ 
ντας ένα τέτοιο μαζικό κίνημα ο αρχηγός 
της αστυνομίας κατάλαβε ότι η κατά¬ 
σταση είναι δύσκολη και ζήτησε να βρί¬ 
σκεται σ’ επιφυλακή ολόκληρη η δύναμη 
της αστυνομίας. Παρ’ όλες όμως τις πο¬ 
λεμικές προετοιμασίες, η 1η Μαΐου κύ¬ 
λησε ειρηνικά. Η πόλη είχε γιορτινή εμ¬ 
φάνιση με τα εκατοντάδες κλειστά εργο¬ 
στάσια και τους χιλιάδες απεργούς που 
περιδιάβαιναν τους δρόμους οικογενει¬ 
ακά. Έγιναν πορείες και μαζικές συγκε¬ 


ντρώσεις κι ακούστηκαν λόγοι στα πο¬ 
λωνικά, τα γερμανικά, τα αγγλικά και τη 
βοημική διάλεκτο. 

Αντιμέτωποι με μια απεργία που πα¬ 
ρουσίαζε απρόβλεπτη δύναμη και διάθε¬ 
ση αλληλεγγύης, οι μεγάλοι επιχειρημα¬ 
τίες και βιομήχανοι συνασπίστηκαν για 
να τη συντρίψουν. Στις 27 Απριλίου ιδρύ¬ 
θηκε ο Σύνδεσμος Βιομηχάνων Υποδη¬ 
ματοποιίας, που αποσκοπούσε στο συ¬ 
ντονισμό της δράσης τους. Τα μεγαλύ¬ 
τερα χυτήρια σιδήρου, χάλυβος, χαλκού 
και μπρούτζου διακήρυξαν ότι θ’ αντι¬ 
τάσσονταν στο αίτημα για την καθιέρω¬ 
ση του οκταώρου. Το πρωί της πρωτο- 
μαγιάς συνεδρίασαν οι εκπρόσωποι των 
μεγάλων πλανηστηρίων για να αποφα¬ 
σίσουν με ποιο τρόπο θα αντιδράσουν 
ενάντια στους απεργούς. Το ίδιο βράδυ 
πήραν μέρος σ’ αυτή τη συγκέντρωση οι 
ξυλέμποροι και οι εταιρείες συσκευασι- 
ών, αποφασισμένοι να μην κάνουν καμιά 
παραχώρηση στους εργάτες. 

Παρόλα αυτά, τη Δευτέρα 3 Μαΐου, 
η εξάπλωση της απεργίας ήταν τρομα¬ 
κτική. Το ποτάμι κοντά στην ξυλεμπο¬ 
ρική αγορά είχε πλημμυρίσει από παρα¬ 
τημένη ξυλεία. Οι οικοδομικές εργασί¬ 
ες, που εκείνη την εποχή βρισκόντου¬ 
σαν σε άνθηση, παρέλυσαν ξαφνικά. Τα 
μεγάλα χυτήρια μετάλλων και οι μετα¬ 
φορικοί σταθμοί μπλοκαρίστηκαν. Για 
να σπάσει η απεργία ήταν πια αναγκαία 


μια καθαρά επιθετική ενέργεια. Το πρώ¬ 
το αίμα χύθηκε δύο ημέρες αργότερα έξω 
από το εργοστάσιο ΜακΚόρμικ στο Σι¬ 
κάγο. Απεργοσπάστες προσπάθησαν να 
σπάσουν τον απεργιακό κλοιό και ακο¬ 
λούθησε συμπλοκή. Η Αστυνομία και 
οι μπράβοι της επιχείρησης επενέβη- 
σαν δυναμικά. Σκότωσαν τέσσερις απερ¬ 
γούς και τραυμάτισαν πολλούς, προκα- 
λώντας οργή στην εργατική τάξη της πό¬ 
λης. Την επομένη αποφασίστηκε συλλα¬ 
λητήριο καταδίκης της αστυνομικής βίας 
στην Πλατεία Χεϊμάρκετ. Η συγκέντρω¬ 
ση ήταν πολυπληθής και ειρηνική. Ενώ 
το πλήθος παρακολουθούσε τις ομιλίες, 
ο επικεφαλής της αστυνομικής δύναμης 
διέταξε τη διάλυση της συγκέντρωσης. 
Μια βόμβα έσκασε κοντά στους αστυ¬ 
νομικούς, οι οποίοι άρχισαν να πυροβο¬ 
λούν και να χτυπούν τους συγκεντρω¬ 
μένους χωρίς καμία διάκριση. Ο αριθμός 
των θυμάτων είναι ακόμα άγνωστος. 

Σε ανάμνηση αυτής της εξέγερσης, 
καθιερώθηκε η Πρωτομαγιά ως παγκό¬ 
σμια μέρα της εργατικής τάξης, ύστερα 
από απόφαση της ιδρυτικής συνέλευ¬ 
σης της Δεύτερης Διεθνούς στο Παρί¬ 
σι, που πραγματοποιήθηκε στις 14 Ιου¬ 
λίου 1889 και στην οποία συμμετείχαν 
391 αντιπρόσωποι συνδικάτων από 20 
χώρες. Από τη στιγμή που η Πρωτομα¬ 
γιά καθιερώθηκε ως μέρα διεθνούς δια¬ 
μαρτυρίας της εργατικής τάξης, συνδέ¬ 


θηκε με τους εργατικούς αγώνες και επι¬ 
βλήθηκε - μέσα από νίκες και ήττες - ως 
εκδήλωση της αλληλεγγύης και της ενό¬ 
τητας του παγκόσμιου εργατικού κινή¬ 
ματος. Οι ΗΠΑ και ο Καναδάς είναι οι 
μοναδικές χώρες στις οποίες ως Ημέρα 
της Εργασίας δεν γιορτάζεται η Πρωτο¬ 
μαγιά, αλλά η πρώτη Δευτέρα του Σε¬ 
πτεμβρίου. Στόχος ήταν η αποφυγή της 
ταύτισης των εργατικών κινημάτων με 
την αριστερά της χώρας όπου είχαν συμ¬ 
βεί τα γεγονότα του Σικάγο. Στην Ευρώ¬ 
πη οι περισσότερες κυβερνήσεις έσπευ- 
σαν να υιοθετήσουν την Πρωτομαγιά ως 
επίσημη αργία του κράτους, προσπαθώ¬ 
ντας να την αποσυνδέσουν από τον ερ- 
γατικό-διεκδικητικό της χαρακτήρα και 
να τη συνδέσουν με τον παγανιστικό 
εορτασμό της άνοιξης. Από την άλλη, οι 
συνδικαλιστικές γραφειοκρατίες έχουν 
κρατήσει την απεργία της Πρωτομαγιάς 
ως άλλοθι για την απραξία τους, μετα- 
τρέποντάς την όμως σε μια εθιμοτυπική 
πορεία, που σε τίποτα δεν θυμίζει τις αι¬ 
ματοβαμμένες διεκδικήσεις των εργατών 
του Σικάγο. Κόντρα σε όλους αυτούς το 
εργατικό κίνημα οφείλει να ξαναβρεί το 
νήμα που το συνδέει με την Πρωτομα¬ 
γιά του 1886 και να κινηθεί στην ίδια κα¬ 
τεύθυνση: διεκδικώντας δυναμικά καλύ¬ 
τερες εργασιακές συνθήκες, με καταλή¬ 
ψεις, διαδηλώσεις και απεργίες διάρκει¬ 
ας. 


ΜΑΗΣ 1968: Σταθμός για ίο παγκόσμιο εργατικό κίνημα 


Ο Μάης του 1968 ξετυλί- 
χθηκε σε ένα περισσό¬ 
τερο ευνοϊκό περιβάλ¬ 
λον σε σχέση με τα προ¬ 
ηγούμενα μεγάλα κι¬ 
νήματα στη Γαλλία (1936, 1945-47). Το 
1968 το κύρος των ρεφορμιστικών και 
γραφειοκρατικών ηγεσιών ήταν πολύ 
μικρότερο απ’ ό,τι στο παρελθόν, ενώ οι 
επαναστατικές δυνάμεις, παρότι μειο- 
ψηφικές, ήταν σε θέση να παίζουν πρω¬ 
ταγωνιστικό ρόλο. Η διεθνής κατάστα¬ 
ση χαρακτηριζόταν από την επερχόμενη 
νίκη της Βιετναμέζικης Επανάστασης, 
την «Ανοιξη της Πράγας» και την άνο¬ 
δο των φοιτητικών κινητοποιήσεων στις 
καπιταλιστικές χώρες. 

Αν και η άμεση αιτία του Μάη ήταν η 
σύγκρουση της 
οργάνωσης του 
γαλλικού πα- 
νεπιστη μίου 
με τις ανάγκες 
της νεολαίας, 
οι βαθύτερες αι¬ 
τίες του βρίσκο¬ 
νται στις γενικό¬ 
τερες αντιφάσεις 
μεταπολε- 
γαλλικού 




καπιταλισμού: επανεμφάνιση μαζικής 
ανεργίας στη νεολαία, διαρθρωτική κρί¬ 
ση σε ορισμένους τομείς της οικονομίας, 
αλλοτρίωση της εργασίας, ανεκπλήρω¬ 
τες νέες ανάγκες της εργατικής τάξης, 
απουσία ελευθερίας στο χώρο εργασίας, 
παράλυση του παραδοσιακού συνδικα¬ 
λισμού. 

Τα βασικά χαρακτηριστικά του 
Μάη, πέρα από τους τεράστιους αριθ¬ 
μούς απεργών και διαδηλωτών, ήταν: α) 
Η δημιουργία και δράση μιας πλατιάς 
πρωτοπορίας νέων αγωνιστών, με αντι- 
καπιταλιστική και διεθνιστική συνείδη¬ 
ση, που δεν ελέγχονταν από τα παρα¬ 
δοσιακά κόμματα και τη συνδικαλιστική 
γραφειοκρατία, β) η συμμετοχή μεγάλης 
μάζας μαθητών και πολύ νέων εργατών, 
με υψηλή πολιτική συνείδηση, γ) η έλξη 
των μικροαστικών στρωμάτων από την 
εργατική τάξη, δ) το παραμέρισμα της 
αστικής νομιμότητας και ε) οι εκδηλώ¬ 
σεις «δυαρχίας» (αυτοδιαχείριση στα πα¬ 
νεπιστήμια, αμφισβήτηση εργοδοτικής 
εξουσίας στα εργοστάσια, περιπτώσεις 
εργατικής αυτοδιαχείρισης-ελέγχου, σύ¬ 
ντομη «κατάληψη» πόλεων). 

Το κίνημα ξεκίνησε στις 3 Μάη, όταν 
οι φοιτητές της Σορβόνης αντιστάθηκαν 
με πετροπόλεμο στους αστυνομικούς 
που είχαν εισβάλλει στο πανεπιστήμιο. 
Στις 10 Μάη οι μαθητές, οργανωμένοι 
σε επιτροπές, προχώρησαν σε αποχή 
και διαδηλώσεις μαζί με τους φοιτητές, 
που κατέληξαν στην περίφημη «νύχτα 
των οδοφραγμάτων». 


Η δεύτερη φάση του κινήματος ξεκί¬ 
νησε με την 24ωρη πανεθνική απεργία 
της 13ης Μάη, την οποία αναγκάστη¬ 
καν να προκηρύξουν οι εργατικές οργα¬ 
νώσεις κάτω από την πίεση της εξεγερ- 
μένης νεολαίας. Στη συνέχεια, δίχως πα¬ 
ρότρυνση από τα συνδικάτα, οι εργάτες 
ξεκίνησαν να καταλαμβάνουν τα εργο¬ 
στάσια, πραγματοποιώντας μια ντε φά- 
κτο γενική απεργία διάρκειας. Στα τέλη 
Μάη βρίσκονταν σε απεργία τουλάχι¬ 
στον 10.000.000 εργαζόμενοι, ενώ μια 
νέα μαχητική διαδήλωση πραγματοποι¬ 
ήθηκε στις 24 Μάη. Η αστυνομία είχε 
κουραστεί, η κοινή γνώμη ήταν υπέρ του 
κινήματος και η γαλλική αστική τάξη 
είχε χάσει τον έλεγχο της κατάστασης. 

Μόλις άρχισε να τίθεται ζήτημα πα¬ 
ραίτησης του Ντε Γκολ, ήρθαν οι επαί¬ 
σχυντες συμφωνίες της οδού Γκρενέλ 
μεταξύ της Γενικής Συνομοσπονδίας Ερ¬ 
γασίας και της κυβέρνησης, στις οποίες 
το ΚΚ Γαλλίας παζάρεψε πίσω από τις 
πλάτες των εργαζομένων. Οι συμφωνί¬ 
ες απορρίφθηκαν από τους εργάτες των 
κυριότερων εργοστασίων και οι διαδη¬ 
λώσεις συνεχίστηκαν. 

Όμως η αναποφασιστικότητα και η 
προδοσία των παραδοσιακών ηγεσιών 
επέτρεψε στον Ντε Γκολ να αντεπιτε- 
θεί, συσπειρώνοντας αστικές και ρεφορ¬ 
μιστικές δυνάμεις γύρω από τις εκλογές 
που προκήρυξε. Η Γενική Συνομοσπον¬ 
δία και το ΚΚΓ, που προσανατολίζονταν 
προς τις εκλογές, επέφεραν διαχωρισμό 
ανάμεσα στους εργάτες και τη νεολαία, 


διαστρεβλώνοντας τα αιτήματα των 
φοιτητών, κλείνοντας τις πόρτες των 
εργοστασίων στους φοιτητές, απομαζι- 
κοποιώντας τις καταλήψεις εργοστασί¬ 
ων και προγραμματίζοντας διασπαστι¬ 
κές διαδηλώσεις. Στο κίνημα δεν υπήρχε 
η δυνατότητα καθορισμού μιας στρατη¬ 
γικής και τακτικής που θα το έβαζε στο 
δρόμο για την κατάληψη της εξουσίας. 
Η πρωτοπορία, με τον τρόπο που ήταν 
συγκροτημένη, αλλά και οι αδύναμες 
επαναστατικές οργανώσεις δεν μπορού¬ 
σαν να εκπληρώσουν αυτό το καθήκον. 

Ο Μάης του 1968 αποτέλεσε το 
έναυσμα μιας νέας περιόδου αγώνων 
για το παγκόσμιο εργατικό κίνημα. Οι 
εργαζόμενοι και η νεολαία όλου του κό¬ 
σμου μπήκαν σε κίνηση. Συνολικά η πε¬ 
ρίοδος του «1968» άλλαξε τους παγκό¬ 
σμιους συσχετισμούς δύναμης ανάμεσα 
στην αστική τάξη και το προλεταριάτο 
(η πτώση των δικτατοριών της Νότιας 
Ευρώπης, μεταξύ αυτών και της Ελλά¬ 
δας, ανήκει σ’ αυτήν την περίοδο). Προ¬ 
ωθήθηκαν τα αιτήματα του εργατικού 
ελέγχου και αυτοδιαχείρισης. Ο βασικός 
μισθός στη Γαλλία αυξήθηκε κατά 30%. 
Για πρώτη φορά μεταπολεμικά τέθηκε 
το ζήτημα της εργατικής εξουσίας σε μια 
ιμπεριαλιστική χώρα. Τέλος, ο Μάης του 
1968 διέψευσε όλες εκείνες τις ρεφορμι¬ 
στικές θεωρίες που μιλούσαν για μια ερ¬ 
γατική τάξη «ενσωματωμένη» και ανί¬ 
κανη να κινητοποιηθεί ενάντια στον κα¬ 
πιταλισμό. 

ΛΙΒΥΗ 


Νέο Ρόλτωμπ 
ίων ιμπεριαλιστών 


Κώστας Δίκαιος 


Α πό τις 19 Μαρτί¬ 
ου οι ιμπεριαλιστές 
επεμβαίνουν στρα¬ 
τιωτικά στη Λιβύη. 
Πέτυχαν να ανα¬ 
κόψουν την πορεία 
των στρατευμάτων του Καντάφι προς 
τη Βεγγάζη, αλλά από εκεί και πέρα 
στη χώρα επικρατεί το απόλυτο χάος. 
Τα μέχρι στιγμής κατορθώματα των 
«υποστηρικτών των ανθρωπίνων δι¬ 
καιωμάτων» είναι η διαίρεση της χώ¬ 
ρας και η καταστροφή των υποδο¬ 
μών της, αφού οι βομβαρδισμοί στρέ¬ 
φονται «αναγκαστικά» και ενάντια σε 
δρόμους, πόλεις, πετρελαϊκές εγκατα¬ 
στάσεις, αγωγούς και αποθήκες. Τερά¬ 
στιες είναι οι απώλειες αμάχων, τόσο 
γιατί οι έξυπνες βόμβες των ιμπερια¬ 
λιστών δεν μπορούν να ξεχωρίσουν 
τους «εξεγερμένους» από τα στρατεύ¬ 
ματα του Καντάφι ή από τα καραβά¬ 
νια των προσφύγων, με αποτέλεσμα 
να έχουν πλήξει ήδη αρκετές φορές 
λάθος στόχους, όσο και γιατί οι ίδιες 
οι δυνάμεις του καθεστώτος χρησι¬ 
μοποιούν ως καμουφλάζ σχολεία, νο¬ 
σοκομεία, τζαμιά, ενώ έχουν πετάξει 
και τις στολές τους! Επισιτιστική κρί¬ 
ση εκδηλώνεται και στις δύο αντιμα- 
χόμενες πλευρές και ιδιαίτερα στις πο- 
λιορκημένες πόλεις με πιο σημαντι¬ 
κή την Μισράτα, αφού μπορεί να ξο¬ 
δεύονται δεκάδες εκατομμύρια δολά¬ 
ρια για τα όπλα των «ανθρωπιστών», 
αλλά ούτε δεκάρα για τις ανάγκες του 
λαού της Λιβύης. Στην Ντόχα του Κα¬ 
τάρ στις 13/4, όπου συναντήθηκαν 40 
εκπρόσωποι δυτικών, αραβικών και 
αφρικανικών κυβερνήσεων, έγινε ντε 
φάκτο αναγνώριση του Μεταβατικού 
Εθνικού Συμβουλίου της Λιβύης, προ¬ 
σπάθησαν να φτιάξουν ταμείο από τα 
δεσμευμένα χρήματα της Λιβύης και 
του Καντάφι στις τράπεζες των δυτι¬ 
κών χωρών, δέχτηκαν την πώληση πε¬ 
τρελαίου από τα λιμάνια που ελέγχουν 
οι «εξεγερμένοι», ώστε να βρεθούν 
χρήματα για να αγοραστεί μοντέρνος 
οπλισμός και ίσως τρόφιμα και φάρμα¬ 
κα για το λαό (;) και τέλος διατράνω¬ 
σαν τη θέση ότι δεν νοείται λύση χωρίς 
την αποχώρηση Καντάφι. Στην πράξη 
όμως αυτά σημαίνουν την παράταση 
των συγκρούσεων και ενδεχομένως τη 
δημιουργία μιας μακροχρόνιας εστί¬ 
ας έντασης στην περιοχή. Οι διαφωνί¬ 
ες ανάμεσα στους ιμπεριαλιστές εξα¬ 
κολουθούν να υπάρχουν και ασφαλώς 
Γερμανοί, Ιταλοί, Τούρκοι κ.α. δεν εί¬ 
ναι διατεθειμένοι να εμπλακούν σε μια 
στρατιωτική περιπέτεια που θα απο¬ 
βεί κύρια σε όφελος των πιο ισχυρών 
στρατιωτικά (Γαλλία, Βρετανία και 
ΗΠΑ). Επίσης, οι «ανταγωνιστικοί» 
καπιταλισμοί Κίνα, Ινδία, Ρωσία, Βρα¬ 


ζιλία και ιδιαίτερα η Κίνα και η Ινδία 
που βλέπουν να μειώνεται η δυνατό¬ 
τητα επέμβασής τους στην περιοχή (Β. 
Αφρική, Σουδάν, Σομαλία) και να χά¬ 
νονται συμβόλαια που ήδη είχαν βά¬ 
λει σε εφαρμογή, σε καμία περίπτωση 
δεν θα πάψουν να βάζουν εμπόδια με 
τον ένα ή τον άλλο τρόπο στα σχέδια 
των «ανθρωπιστών» του ΝΑΤΟ. Τέ¬ 
λος, όσον αφορά τα αραβικά καθεστώ¬ 
τα που τρεκλίζουν από τις λαϊκές εξε¬ 
γέρσεις, είναι πραγματικά εξοργιστικό 
να βλέπεις τους διάφορους σεΐχηδες 
(Συμβούλιο των χωρών του Κόλπου) 
να προσπαθούν να βρούνε μια «λύση» 
στην Υεμένη που δεν θα υποσκάπτει 
τους δικούς τους θρόνους, να μη λένε 
κουβέντα για την εξέγερση στη Συρία, 
να στέλνουν στρατό να υποστηρίξει το 
καθεστώς στο Μπαχρέιν και να κατη¬ 
γορούν το Ιράν ότι υποκινεί τις διαδη¬ 
λώσεις και την ίδια στιγμή να θέλουν 
να επιβάλουν το φιλοδυτικό δεσποτι- 
σμό τους στη Λιβύη. 

Η δολοφονική επιθετικότητα του 
ιμπεριαλισμού και η αθλιότητα των 
καθεστώτων ασφαλώς θα επηρεά¬ 
σουν τις εξεγερμένες λαϊκές μάζες, δί¬ 
νοντας μια πιο σαφή κατεύθυνση στα 
κινήματά τους. Οι ιμπεριαλιστές, παρά 
τα μεταξύ τους προβλήματα (οι Γάλ¬ 
λοι εγκαλούν τις ΗΠΑ ότι δεν συμ¬ 
μετέχουν αρκετά στην επέμβαση, και 
πράγματι οι Αμερικανοί, αφού ήδη 
έβαλαν πόδι στη Λιβύη, προτιμούν να 
αφήσουν τους Ευρωπαίους να τα βγά¬ 
λουν πέρα οικονομικά και στρατιω¬ 
τικά), σχεδιάζουν ακόμα και χερσαία 
επέμβαση. Η ΕΕ έχει καταρτίσει ήδη 
σχέδιο για μια «ανθρωπιστική» χερ¬ 
σαία επιχείρηση μερικών εκατοντάδων 
στρατιωτών, με πρόσχημα τη βοήθεια 
στον άμαχο πληθυσμό της Μισράτα. 
Μάλιστα η Ελλάδα προτίθεται να δια¬ 
θέσει την Κρήτη για τη μεταφορά της 
ανθρωπιστικής βοήθειας, ενδεχομέ¬ 
νως και για μεταφορά αμάχων, αν το 
Συμβούλιο Ασφαλείας του ΟΗΕ λάβει 
τελικά απόφαση. 

Ήδη οι Βρετανοί έχουν στείλει εκπαι¬ 
δευτές για να μάθουν στους εξεγερμέ¬ 
νους τη χρήση βαρέων όπλων. Ο εξο¬ 
πλισμός των εξεγερμένων προσκρού¬ 
ει κύρια στην αδυναμία των ιμπεριαλι¬ 
στών να ελέγξουν το πού θα πάνε τα 
όπλα, αφού ασφαλώς υπάρχουν ανά¬ 
μεσα στους εξεγερμένους και αντιι- 
μπεριαλιστικές τάσεις. Γι' αυτό προ¬ 
τιμούν μια δική τους επέμβαση, που 
θα επιβάλει την κυριαρχία τους, τόσο 
πάνω στις δυνάμεις του Καντάφι όσο 
και πάνω στον εξεγερμένο λαό. 

Από τη μεριά του ο Καντάφι δεν παύ¬ 
ει να προσπαθεί να πείσει τους ιμπερι¬ 
αλιστές ότι κάνουν λάθος και ότι αυ¬ 
τός μόνο μπορεί να εγγυηθεί τα συμ- 


φέροντά τους στη Λιβύη. Έφτασε μά¬ 
λιστα να συγκρίνει το κατασταλτικό 
του έργο με ένα άλλο που είχε θύμα¬ 
τα 1.400 Παλαιστίνιους: «Ακόμα και 
οι Ισραηλινοί στη Γάζα χρειάστηκε να 
χρησιμοποιήσουν άρματα μάχης για 
να πολεμήσουν τέτοιους εξτρεμιστές». 
Λίγες βέβαια μέρες αργότερα κατήγ¬ 
γειλε τους ιμπεριαλιστές για «αποικι- 
οκρατική, σταυροφορική εκστρατεία 
εναντίον των μουσουλμανικών λαών», 
αφού όμως πρώτα είχε διαβεβαιώσει 
τις «αποικιοκρατικές» δυνάμεις ότι 
«συμμετέχουμε όλοι στον ίδιο αγώνα 
κατά της τρομοκρατίας. Οι υπηρεσί¬ 
ες πληροφοριών μας συνεργάζονται. 
Έχουμε αλληλοβοηθηθεί πολύ τα τε¬ 
λευταία χρόνια»! 

Πράγματι σε μεγάλο βαθμό ο έλεγχος 
του πετρελαίου της Λιβύης βρισκόταν 
ήδη στα χέρια δυτικών εταιριών. Πρό¬ 
σφατα το ΔΝΤ χαιρέτιζε «τις γενναί¬ 
ες μακροοικονομικές επιδόσεις της Λι¬ 
βύης και την πρόοδό της στην ενίσχυ¬ 
ση του ρόλου του ιδιωτικού τομέα». Το 
παράδοξο είναι ότι αυτοί που έσπευ¬ 
δαν να πουλήσουν όπλα στον Καντά¬ 
φι τον χτυπούν με τα όπλα που ήθε¬ 
λαν να του πουλήσουν. Με διαφορά 
μόλις μερικών εβδομάδων η συζήτη¬ 
ση για την αγορά από τη Λιβύη αερο¬ 
σκαφών Ραφάλ και Ταϊφούν μετατρά¬ 
πηκε σε βομβαρδισμούς από αυτά τα 
αεροσκάφη! Τα βρετανικά συστήματα 
επικοινωνιών που εκσυγχρόνισαν τα 
λιβυκά άρματα Τ-72 διαλύθηκαν μαζί 
με τα Τ-72 από τα βρετανικά μαχητι¬ 
κά! Αυτό θα πει γρήγορη «κατανάλω¬ 
ση» οπλικών συστημάτων για να που¬ 
ληθούν άλλα! 

Από την άλλη μεριά, οι κατηγορίες 
του Καντάφι ότι το Εθνικό Συμβού¬ 
λιο είναι πράκτορες των ιμπεριαλι¬ 
στών μπορεί να μην στερούνται αλή¬ 
θειας. Το λΥΜΙεαΕδ αποκαλύπτει ότι 
κάποιοι από τους συμμετέχοντες στα 
κινήματα της Αιγύπτου, της Υεμένης 
και του Μπαχρέιν εκπαιδεύτηκαν και 
χρηματοδοτήθηκαν από τις ΗΠΑ, πα¬ 
ρακολουθώντας σεμινάρια με χορη¬ 
γούς μεταξύ άλλων την Οοο§1ε, το 
ΕαεεΒοοΕ, το ΜΤν και το Στέιτ Ντι- 
πάρτμεντ. Αλλά, όπως λέει ο Μπασέφ 
Φάτχι του κινήματος της 6 ης Απριλί¬ 
ου στην Αίγυπτο: «Εκτιμήσαμε τη βο- 
ήθειά τους..., αλλά ξέραμε ότι ταυτό¬ 
χρονα εκπαίδευσαν τις υπηρεσίες κρα¬ 
τικής ασφάλειας που μας τρομοκρα¬ 
τούσαν και μας φυλάκιζαν». Πάντως 
όσα μέλη οργανώσεων αντιφρονού- 
ντων συναινούσαν στην εκπαίδευσή 
τους από Αμερικανούς, γίνονται τα 
μαύρα πρόβατα για τους ομοϊδεάτες 
τους! Ο Καντάφι λοιπόν καλά θα κά¬ 
νει να βρει τους πράκτορες των ιμπερι¬ 
αλιστών στην ίδια του την οικογένεια! 


Καμία λοιπόν υποστήριξη δεν μπορεί 
να δοθεί στον Καντάφι με τη δικαιο¬ 
λογία ότι αντιστέκεται στους ιμπερια¬ 
λιστές. Η διάθεσή του να παίξει στην 
παγκόσμια σκακιέρα, πότε με τους δυ¬ 
τικούς και πότε με την Κίνα και την Ιν¬ 
δία, ώστε να αυξήσει το κέρδος του κα¬ 
θεστώτος του και όχι του λαού του εί¬ 
ναι ένας από τους λόγους που οι ιμπε¬ 
ριαλιστές άδραξαν την ευκαιρία να τον 
ξεφορτωθούν, εγκαθιστώντας μια δική 
τους κυβέρνηση σε ένα νέο χαοτικό 
σημείο του πλανήτη. 

Είναι σίγουρο ότι το Εθνικό Συμβού¬ 
λιο δεν εκπροσωπεί τις πραγματικές 
δυνάμεις της εξέγερσης. Οι προσωπι¬ 
κότητες που το απαρτίζουν ήταν στυ- 
λοβάτες του προηγούμενου καθεστώ¬ 
τος και είναι έτοιμοι να παραχωρή¬ 
σουν γη και ύδωρ στους ιμπεριαλιστές 
προκειμένου να έρθουν στην εξουσία. 
Ίσως οι πραγματικές δυνάμεις της εξέ¬ 
γερσης να εξοντώνονται συστηματι¬ 
κά στη Μισράτα και την Αντζαμπίγια. 
Οι πολιορκημένοι στη Μισράτα αρ- 
νούνταν την επέμβαση ξένων δυνάμε¬ 
ων για την απελευθέρωσή τους, παρά 
τη σφαγή από τις δυνάμεις του Καντά¬ 
φι. Ωστόσο, στις 19/4 για πρώτη φορά 
ζήτησαν επέμβαση, γιατί σύντομα δεν 
θα έχει μείνει τίποτα στην πόλη. Πι¬ 
θανά οι ιμπεριαλιστές περιμένουν να 
τσακιστεί το πιο προωθημένο σε συ¬ 
νείδηση τμήμα των εξεγερμένων, ώστε 
να επιβάλουν ευκολότερα την κυβέρ- 
νηση-ανδρείκελο που θέλουν. 
Χρειάζεται να υποστηρίξουμε τους 
εξεγερμένους λαούς του αραβικού και 
μουσουλμανικού κόσμου, που δεν θέ¬ 
λουν πλέον ούτε να τοποθετούνται 
«ενάντια στη Δύση» με τον υποκριτι¬ 
κό τρόπο του Καντάφι και του Άσαντ, 
αλλά ούτε και να βρίσκονται στην 
υπηρεσία της, και το αποδεικνύουν 
βάζοντας στο στόχαστρό τους τόσο 
ένα σύμμαχο των ΗΠΑ (Αίγυπτο) όσο 
και «αντιπάλους» τους (Συρία, Λιβύη). 
Οι εξεγέρσεις που διεκδικούν ατομι¬ 
κά δικαιώματα, ελευθερία συνείδη¬ 
σης, πολιτική δημοκρατία, συνδικαλι¬ 
σμό, φεμινισμό (υποτίθεται «δυτικές» 
αηδίες) στρέφονται ενάντια στον αυ- 
ταρχισμό, τις κοινωνικές αδικίες και τα 
αστυνομικά καθεστώτα, που εμποδί¬ 
ζουν τον αραβικό κόσμο να συμμετέ¬ 
χει στην παγκόσμια ταξική πάλη. Θυ¬ 
μίζουν μεγάλα επαναστατικά κινήμα¬ 
τα και κερδίζουν κοινωνικές και δημο¬ 
κρατικές κατακτήσεις που στη Δύση 
θεωρούνται δεδομένες, αλλά αμφι¬ 
σβητούνται έντονα από τις δυτικές δη¬ 
μοκρατίες. Αν η ζωντάνια τους περά¬ 
σει στο προλεταριάτο και τη νεολαία 
της Δύσης σίγουρα θα μιλάμε για αλ¬ 
λαγές στον παγκόσμιο συσχετισμό δύ¬ 
ναμης. 




























